Vivek Oberoi aailaa aa eky Crossroads Maldivesgai | Mihaaru\nމުނިފޫހިފިލުވުން / ވިވެކް އޮބްރޯއީ\nވިވެކް އޮބެރޯއީ އާއިލާއާ އެކު ކްރޮސްރޯޑްސް މޯލްޑިވްސްގައި\n01 ޑިސެމްބަރ 2020 - 07:18\nބޮލީވުޑްގެ އެކްޓަރު ވިވެކް އޮބެރޯއީ އާއިލާއާ އެކު ރާއްޖޭގެ ކްރޮސްރޯޑްސް މޯލްޑިވްސްގައި ޗުއްޓީ ހޭދަކުރަމުން އެބަދެ އެވެ.\nވިވެކާއި އޭނާގެ އަންހެނުން ޕްރިޔަންކާ އަލްވާ އާއި ދެ ކުދިންނާ އެކު ނަގާފައިވާ ފޮޓޯތަކެއް ޓްވިޓާ އާއި އިންސްޓަގްރާމްގައި ވެސް ހިއްސާކޮށްފައިވެ އެވެ. އެ ފޮޓޯތަކާ އެކު ވިވެކް ބުނީ އާއިލާއާ އެކު ރާއްޖޭގައި ވަރަށް އުފާވެރި ވަގުތަތަކެއް ހޭދަކުރަމުން އަންނަ ކަމަށެވެ.\nމިދިޔަ އަހަރު ވެސް ވިވެކް ރާއްޖެ އަށް ޒިޔާރަތްކޮށްފައިވެ އެވެ. އެ ދަތުރުގެ ތެރެއިން އެ ފަހަރު އޭނާ ރާއްޖޭގެ އޭރުގެ ޓޫރިޒަމް މިނިސްޓަރު އަލީ ވަހީދާ މިނިސްޓްރީގައި ބައްދަލު ވެސް ކޮށްފައިވެ އެވެ.\nIn the Oceans lap of love. #familylove #MyMuchkins\n.@visitmaldives #visitmaldives @SAiiLagoonMaldives @CrossroadsMDV pic.twitter.com/RpcfsCOMBS\n— Vivek Anand Oberoi (@vivekoberoi) November 29, 2020\nމި ވަގުތު އަމިއްލަ އަށް ޕްރޮޑިއުސްކުރާ ދެ ފިލްމެއްގެ މަސައްކަތް ވިވެކް އަންނަނީ ކުރަމުންނެވެ. އެއީ އޭނާގެ އަމިއްލަ ފިލްމު ކުންފުނި އޮބެރޯއީ މެގަ އެންޓަޓައިންމަންޓުން ހަދާ "އިތީ" އާއި "ރޯޒީ: ދަ ސެފްރޯން ޗެޕްޓާ" އެވެ.\nވިވެކް މުހިއްމު ރޯލުތަކުން ވެސް ފެނިގެން ދާނެ މި ދެ ފިލްމުގެ ތެރެއިން "އިތީ" އަކީ 1994 ގެ މިސް ޔުނިވާސް ސުޝްމިތާ ސެންގެ ކޮއްކޮ ރަޖީވް ސެން ބޮލީވުޑަށް ތައާރަފު ވާނެ ފިލްމެވެ. އަދި "ރޯޒީ" އަކީ ކުރީގެ ސިލްސިލާ "ކަސޯޓީ" ގައި ޕްރޭނާގެ ރޯލު ކުޅެގެން މަޝްހޫރުވި ބަތަލާ ޝްވޭތާ ތިވާރީގެ ދަރިފުޅު ޕަލަކް ތިވާރީ ބޮލީވުޑަށް ނެރޭ ފިލްމެވެ.\nTourism minister, Vivek Oberoi aa badhal kuravvaifi https://t.co/WkXGracRTO\n— Adhushan (@Adhushan1) December 1, 2020\nވިވެކް، 44، އެންމެ ފަހުން ފެނިފައި ވަނީ މިދިޔަ އަހަރު ގެނެސްދިން އިންޑިއާގެ ބޮޑުވަޒީރު ނަރެންދުރަ މޯދީގެ ބައޮގްރަފިކަލް ޑްރާމާ "ޕީއެމް ނަރެންދުރަ މޯދީ" އިންނެވެ.\nހިންދީ ފިލްމުތަކުގެ އިތުރުން އިންޑިއާގެ އެހެން ބަހުރުވަތަކުން ހަދާ ފިލްމުތަކެއް ވެސް ވިވެކް މި ފަހުން އަންނަނީ ކުޅެމުންނެވެ. އޭގެ ތެރޭގައި ތެލެގޫ، ކަންނާޑާ، ތަމަޅަ އަދި މަލަޔާޅަމް ފިލްމުތައް ހިމެނެ އެވެ.\nދިވެހިރާއްޖެ ބޮލީވުޑް އިންޑިއާ ޗުއްޓީ ދުވަސްވަރު ޓޫރިސްޓުން ޓޫރިޒަމް ވިވެކް އޮބްރޯއީ ކްރޮސްރޯޑްސް\nވިވެކު މިހާރު ހުންނަނީ އިންޑިއާގަ. ތިކުރީ ޒަމާނު ވައްތަރު ފޮޓޯހުންނަނީ\nމަރުހަބާ. ގިނަގިނައިން އަންނާތި.\nރާއްޖެއަކީ "ދުނިޔެމަތީ ސުވަރުގެ އޭ" ކިޔާފައި އިންޑިއާ މީހުން ރާއްޖެ އިން ނުފައިބާ އުޅޭތީ އަހަރެމެން ވަރަށް ބިރުގަނެއެވެ. ޚާއްސަކޮށް "ރެސިޑެންޓް ވިސާ ވިއްކާ ޤާނޫނު" ހެދި ފަހުން ނެވެ.\nއަހަރުމެން ބިރުގަންނާކަށް ޖެހޭ ސަބަބެއް ނެތް. އިންޑިއާ ގަދަބާރުން ހިފައިގެން އުޅުނުގައުމެއް ނުދެކެން. ޚާއްސަކޮށް އެއްވެސް އިރަކު ރާއްޖެއަށް ބާރުފޯރުވާފައެއް ނެތް. އެމީހުން އައި ކޮންމެފަހަރަކު އައީ އެއިރެއްގަ ތިބިވެރިން އެދިގެން. ސަރުކާރުން ދާން އެންގުމުން ގޮސްފަވަނީ.\nދޮންކަލޯ އެއީ ހާސްވާންޖެހޭ ކަމެއްނޫން. އިންޑިޔާޔަކުން ނޫޅޭ މިޤައުމު ހިފާކަށް. އިންޑިޔާޔަކީ އިސްތިއުމާރީ ދަޢުލަތެއްނޫން.


Covid-19: Novavax Vaccine In 90% Virus In Dhifaau Kohdhey - Vaguthu\nނޮވާވެކްސް ވެކްސިނަކީ 90% ކޮވިޑް-19 އިން ރައްކާތެރިކޮށްދޭ ވެކްސިނެއް ކަމަށް އެ ކުންފުނިން ބުނެފިއެވެ.\nއެ ކުންފުނިން މިހެން ބުނެފައިވަނީ އެމެރިކާ އާއި މެކްސިކޯގައި 30،000 މީހުން ބައިވެރިކޮށްގެން ކުރިއަށް ގެންގޮސްފައިވާ ދިރާސާއެއްގެ މައްޗަށް ބިނާކޮށެވެ. ވެކްސިނުގެ ސަބަބުން ކޮވިޑް ބަލީގައި ހާލު ދެރަވުމާއި ބަލީގައި ފުރާނަ އަށް ނުރައްކާވުމާއި ދުރު ކަމަށް ދިރާސާ ރިޕޯޓުތަކުން ދައްކައެވެ.\nނޮވާވެކްސް ވެކްސިން ޖެހުމުން ކޮވިޑް ބަލީގައި ބޮޑުވަރުވުމުން ރައްކާތެރި ކޮށްދެއެވެ. ތަހުލީލް މަރުހަލާގެ ތެރޭގައި މި ވެކްސިން ދީފައިވާ މީހުންގެ ތެރޭގައި ބަލީގައި ބޮޑުވަރުވެ ފަރުވާކުރަން ޖެހިފައިވާ އެއްވެސް މީހަކާއި، ބަލީގެ ސަބަބުން ފުރާނައަށް ގެއްލުންވާފަދަ ކަމެއް އެއްވެސް މީހަކަށް ދިމާވެފައިނުވާ ކަމަށް ބުނެއެެވެ.\nވެކްސިން ޖެހުމުން ސައިޑް އިފެކްޓުގެ ގޮތުގައި ބޮލުގައި ރިއްސުމާއި، ގައިގައި ރިއްސުން ފަދަ ކަންކަން ދިމާވެފައިވާއިރު، މިހާރު ހުއްދަ ދީފައިވާ ވެކްސިން ތަކަށްވުރެ ސައިޑް އިފެކްޓް ކުރާ މިންވަރު ވެސް ދަށް ކަމަށް ބުނެފައިވެއެވެ.\nޑިރެކްޓަރ އޮފް ނޭޝަނަލް އިންސްޓިޓިއުޓް އޮފް އެލާޖީ އެންޑް އިންފެކްޝިއަސް ޑިޒީޒަސް، އެންތޮނީ ފައުޗީ ވަނީ މި ވެކްސިން އުފެއްދުމުން ތައުރީފް ކުރައްވާ، ކޮވިޑް އާލަމީވަބާގައި މިހާތަނަށް ތައްޔާރުކުރެވުނު އެންމެ ކޮލިޓީ އަދި އެންމެ ރަނގަޅު ވެކްސިން ކަމަށް ވިދާޅުވެފައެވެ.\nސެޕްޓެމްބަރު މަހުގެ ނިޔަލަށް ނޮވާވެކްސްގެ 100 މިލިއަން ވެކްސިން ޑޯޒް އުފެއްދޭނެ ކަމަށް ލަފާކޮށް ބުނެފައިވެއެވެ. އެމަޖެންސީ ހާލަތުގައި މި ވެކްސިން ބޭނުންކުރުމަށް ހުއްދަ ހޯދުމަށް އެ ކުންފުނިން ވަނީ ހުށަހަޅާފައެވެ. ރިޕޯޓުތައް ބުނާގޮތުން ވެކްސިނާ ގުޅިގެން ފުޑް އެންޑް ޑްރަގް އެޑްމިނިސްޓްރޭޝަނުން އިތުރު ތަހުލީލްތަކެއް ކުރާނެއެވެ.


The President's Office - Malaysia sarukaarun raajeah kandaelhuhvvi aa non resident safeeru emanikufaanuge safeerukamuge faiykolhu Raeesuljumhooriyya ah aruhvaifi\nމެލޭޝިޔާއިން ރާއްޖެއަށް ކަނޑައެޅުއްވި އާ ސަފީރު، ސަފީރުކަމުގެ ފަތްކޮޅު ރައީސުލްޖުމްހޫރިއްޔާއަށް އެރުއްވުން\nމެލޭޝިޔާ ސަރުކާރުން ރާއްޖެއަށް ކަނޑައެޅުއްވި އާ ނޮން-ރެޒިޑެންޓް ސަފީރު، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް އަރުއްވައިފި\n6 ސެޕްޓެންބަރު 2017، ރިފަރެންސް: 2017-263\nމެލޭޝިޔާ ސަރުކާރުން ރާއްޖެއަށް ކަނޑައެޅުއްވި އާ ނޮން- ރެޒިޑެންޓް ސަފީރު، ހިޒް އެކްސެލެންސީ ވަން ޒައިދީ ވަން ޢަބްދުﷲ، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމަށް އަރުއްވައިފިއެވެ.\nމިއަދު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ރަސްމިއްޔާތުގައި، ފަތްކޮޅު އެރުއްވުމަށްފަހު، މެލޭޝިޔާގެ އާ ސަފީރާ ރައީސުލްޖުމްހޫރިއްޔާ ބައްދަލުކުރައްވައި، ސަފީރަށް ތަޙުނިޔާ ވިދާޅުވެ، ރާއްޖެއަށް ވަޑައިގެންނެވިކަމަށްޓަކައި މަރްޙަބާ ދެންނެވިއެވެ.\nމި ބައްދަލުކުރެއްވުމުގައި މެލޭޝިޔާގެ ރަސްގެފާނަށާއި، ބޮޑުވަޒީރަށް ހެޔޮއެދުންތައް ރައްދުކޮށްދެއްވުމަށް މެލޭޝިޔާގެ އާ ސަފީރުގެ އަރިހުން ރައީސުލްޖުމްހޫރިއްޔާ އެދިވަޑައިގަތެވެ. އަދި، ރާއްޖެއާއި މެލޭޝިޔާއާ ދެ ޤައުމުގެ ދެމެދުގައި އުފެދިފައިވާ ޒަމާންވީ ގުޅުން އިތުރަށް ބަދަހިކުރުމަށްޓަކައި ރާއްޖެއިންދޭ މުހިންމުކަން ރައީސުލްޖުމްހޫރިއްޔާ ފާހަގަކުރެއްވިއެވެ. މި ބައްދަލު ކުރެއްވުމުގައި ރައީސުލްޖުމްހޫރިއްޔާ ވަނީ މެލޭޝިޔާގެ އަމިއްލަ ވިޔަފާރިވެރިން، ޚާއްޞަކޮށް ރާއްޖޭގެ ފަތުރުވެރިކަމުގެ ދާއިރާގައި އިންވެސްޓްކުރާނެ ކަމަށް އުއްމީދު ކުރައްވާ ކަމުގައި ވިދާޅުވެފައެވެ.\nމެލޭޝިޔާގެ ސަފީރު ދެއްކެވި ވާހަކަފުޅުގައި ރާއްޖެއަށް ކަނޑައެޅުއްވި އާ ނޮން – ރެޒިޑެންޓް ސަފީރުގެ ގޮތުގައި އެމަނިކުފާނަށް މަރުޙަބާ ދެންނެވިކަމަށްޓަކައި ރައީސުލްޖުމްހޫރިއްޔާއަށް ޝުކުރުއަދާކުރެއްވިއެވެ. އަދި، ދެ ޤައުމުގެ ދެމެދުގައިވާ އެކުވެރި ގާތް ގުޅުން އެމަނިކުފާނުގެ ސަފީރުކަމުގައި އިތުރަށް ބަދަހިކުރެވޭނެކަމަށް އުއްމީދުކުރައްވާކަމުގައި ވިދާޅުވިއެވެ.\nމި ބައްދަލުކުރެއްވުމުގައި، ރައީސުލްޖުމްހޫރިއްޔާއާއި މެލޭޝިޔާގެ އާ ސަފީރު އިތުރަށް ދެއްކެވި ވާހަކަފުޅުގައި، ރާއްޖެއާއި މެލޭޝިޔާއަކީ ބައިނަލްއަޤްވާމީ މައިދާނުގައި އެކި މައްސަލަތަކުގައި އެއްކަހަލަ ވިސްނުންތަކެއް ގެންގުޅުއްވާ ދެ ޤައުމުކަން ފާހަގަކުރެއްވިއެވެ. އަދި، ދެބޭފުޅުން އިތުރަށް ދެއްކެވި ވާހަކަފުޅުގައި ކުރިއަށް އޮތް އަހަރުތަކުގައި ދެ ޤައުމުގެ ދެމެދުގައި އެކި ދާއިރާތަކުން ގުޅުން ބަދަހިވެގެންދާނެ ކަމަށް އުއްމީދު ކުރައްވާ ކަމުގައިވެސް ވިދާޅުވިއެވެ.\nމިބައްދަލުކުރެއްވުމުގައި، ރައީސުލްޖުމްހޫރިއްޔާގެ އަރިހުގައި މިނިސްޓަރ އޮފް ފޮރިން އެފެއާޒް ޑޮކްޓަރ މުޙައްމަދު ޢާޞިމާއި، ރައީސުލްޖުމްހޫރިއްޔާގެ އޮފީހުގެ މިނިސްޓަރ އޮފް ސްޓޭޓް ފޮރ ފޮރިން ރިލޭޝަންސް މުޙައްމަދު ނަޞީރު ބައިވެރިވެވަޑައިގެންނެވިއެވެ.


City aky namoonaa eh,eee England ge emme molhu team: Tuchel | Mihaaru\nސިޓީއަކީ ނަމޫނާއެއް، އެއީ އިންގްލެންޑުގެ އެންމެ މޮޅު ޓީމު: ޓުޗެލް\nޗެލްސީގެ ކޯޗު ޓުޗެލް.-- ފޮޓޯ: އޭއެފްޕީ\n15 ޖެނުއަރީ 2022 - 12:53\nލަންޑަން (ޖެނުއަރީ 15) - އިންގްލެންޑުގައި މި ވަގުތު އޮތް އެންމެ މޮޅު ޓީމަކީ ލީގުގެ އެއްވަނައިގައި އޮތް މެންޗެސްޓާ ސިޓީ ކަމަށާއި، އެއީ ނަމޫނާ ޓީމެއް ކަމަށް ޗެލްސީގެ ކޯޗު ތޯމަސް ޓުޗެލް ބުނެފި އެވެ.\nރާއްޖެ ގަޑިން މިއަދު ހަވީރު 5:30 ގައި އިއްތިހާދު ސްޓޭޑިއަމްގައި ޗެލްސީން، މެންޗެސްޓާ ސިޓީއާއާ ދެކޮޅަށް ނުކުންނާނެ އެވެ. މެޗުގެ ކުރިން ޗެލްސީގެ ކޯޗު މިހެން ބުނީ އިންޖަރީ އާއި ކޮވިޑުގެ ހާލަތާ އެކު ވެސް ސިޓީން ޓީމުގެ ކަންކަން ކުރިޔަށް ގެންދާ އުސޫލުތަކަށް ތައުރީފްކުރާ ކަމަށެވެ.\nލީގުގެ ދެވަނައިގައި އޮވެ ޗެލްސީ އަށް 21 މެޗުން ލިބިފައި ވަނީ 43 ޕޮއިންޓެވެ. ސިޓީ އެއްވަނައިގައި އޮތީ ހަމަ އެ އަދަދަށް މެޗު ކުޅެގެން 53 ޕޮއިންޓާ އެކު އެވެ. ލީގުގައި މިހާތަނަށް ކުޅެން އޮތް އެއްވެސް މެޗެއް ފަސް ނުކޮށް ހުރިހާ މެޗެއް ކުޅެމުން އަންނަ ޕްރިމިއާ ލީގުގެ ހަމައެކަނި ދެ ޓީމަކީ ވެސް ޗެލްސީ އާއި ސިޓީ އެވެ.\nމި ސީޒަނުގައި ލީގުގައި ޗެލްސީގެ ދަނޑުގައި ކުޅުނު މެޗުގައި ސިޓީގެ ގެބްރިއެލް ޖީސަސް ލަނޑު ޖަހަނީ.-- ފޮޓޯ: ޕީއެލް\n"އެއީ ނަސީބު ކަމަށް ވެސް ވެދާނެ، ސިޓީގެ ކީ ޕްލޭޔަރުންނަށް އެހާ ގިނަ އަނިޔާގެ މައްސަލަތަކެއް ކުރިމައްޗެއް ނުވޭ. އަދި އެމީހުންނަށް ކޮވިޑާ ހުރެ ވެސް ސްކޮޑަށް މާ ބޮޑު އަސަރެއް ނުކުރޭ. އެކަމަކު އަހަރެމެން އެތައް ހަފްތާއެއް މިކަމުގައި ވެސް ތަހައްމަލް ކުރަން ޖެހުނު،" ދެ ޓީމުގެ ހާލަތާމެދު ޓުޗެލް ބުންޏެވެ.\n"އެއީ (މެންޗެސްޓާ ސިޓީ އަކީ) ނަމޫނާ ޓީމެއް، އިންގްލެންޑުގައި މިވަގުތު އެންމެ މޮޅު ޓީމަކީ އެއީ. މިއީ ހަގީގަތް ކަން އެންމެން ވެސް ގަބޫލު ކުރާނެ."\nސިޓީގެ ކޯޗު ޕެޕް ގާޑިއޯލާ ބުނީ، އެހެން ޓީމުތަކެކޭ އެއްގޮތަށް އޭނާގެ ޓީމަށް ވެސް ކޮވިޑުގެ އަސަރު ވަރަށް ބޮޑަށް ކޮށްފައިވާ ކަމަށެވެ. މިދިޔަ ހަފްތާގައި އެފްއޭކަޕް ތިންވަނަ ބުރުގައި ހަތަރުވަނަ ޑިވިޝަނުގެ ސްވިންޑަން ޓައުންއާ ވާދަކުރި މެޗުގެ ކުރިން ސިޓީގެ ސީނިއާ ހަތް ކުޅުންތެރިޔަކާ އެކު 21 ޕޮޒިޓިވް ކޮވިޑް ކޭސް ފެނުނުއިރު އޭގެތެރޭގައި ގާޑިއޯލާ ވެސް ހިމެނެ އެވެ.\nFA Cup: Manchester City4vana burah\nއޭގެ ތެރެއިން ގިނަ ކުޅުންތެރިން ކޮވިޑުން ރަނގަޅުވެ ފަރިތަކުރުންތަކުގައި ބައިވެރިވާން ފަށާފައިވީ ނަމަވެސް އާ ކޭސްތައް ޓީމުން ފެނިފައިވާ ކަމަށް ގާޑިއޯލާ ވަނީ ބުނެފަ އެވެ.\n"އަހަރެމެންގެ ޓީމުގައި ވެސް ކޮވިޑުގެ އާ ކޭސްތަކެއް އެބަ އުޅޭ. ކުޅުންތެރިން ޕްރައިވެސީ ބޭނުންވޭ. އެހެންވެ އެއީ ކޮން ކުޅުންތެރިންނެއް ކަން ބުނާކަށް ނެތިން،" ގާޑިއޯލާ ބުންޏެވެ.\nމީގެ އިތުރުން ސިޓީ އަށް އަނިޔާގެ ގިނަ މައްސަލަތަކެއް ވެސް ކުރިމަތިވެފައިވާކަން ގާޑިއޯ ވަނީ ހާމަކޮށްފަ އެވެ. އޭނާ ބުނީ މިދިޔަ ޑިސެމްބަރު މަހު އެސްޓަން ވިލާއާ ކުޅުނީ 11 ސީނިއާ ކުޅުންތެރިންނާ އެކު ކަމަށާއި، އެއަށް ފަހު ކުޅުނު ކޮންމެ މެޗެއްގައި ޓީމު އެކަޑަމީގެ ހަތަރެއް ނޫނީ ފަސް ކުޅުންތެރިންނަށް ޖާގަ ދީފައިވާ ކަމަށެވެ.\nސިޓީގެ ކޯޗު ގާޑިއޯލާ.-- ފޮޓޯ: އޭއެފްޕީ\n"އަހަރެމެން ވެސް މި ތިބީ އެހެން ޓީމުތައް ތިބި ހާލަތުގައި. ފަހަރުގައި އިންޖަރީގެ މައްސަލަތައް މަދުވެދާނެ. އެއީ ޓީމުގެ މެޑިކަލް ޓީމު އަންނަނީ ވަރަށް ރަނގަޅަށް މަސައްކަތް ކުރަމުން. އެހެން ޓީމުތަކާ އެއްވަރަށް އަހަރެމެންނަށް ވެސް ކޮވިޑުގެ އަސަރު ވަނީ ކޮށްފައި."\nއެންމެ ފަހުން ސިޓީގެ ދަނޑުގައި ޗެލްސީން ކުޅުނު 12 މެޗުގެ ތެރެއިން އަށް މެޗުން ޗެލްސީ ވަނީ ބަލިވެފަ އެވެ. މިދިޔަ ސީޒަނުގެ ޔޫއެފާ ޗެމްޕިއަންސް ލީގު ފައިނަލުގައި ޗެލްސީއިން 1-0 އިން ސިޓީ ބަލިކުރި ފަހުން މި ސީޒަނުގައި ޗެލްސީގެ ދަނޑުގައި ކުޅުނު މި ދެ ޓީމުގެ މެޗް ހަމަ އެ ނަތީޖާއިން ކާމިޔާބުކުރީ ސިޓީ އެވެ.\nގާޑިއޯލާގެ ކޯޗިން ކެރިއަރުގައި ވެސް އެންމެ ގިނައިން އޭނާ ބަލިވެފައި ވަނީ ޗެލްސީއާ ދެކޮޅަށް ނުކުތް މެޗުތަކުންނެވެ. ޗެލްސީ އަތުން ގާޑިއޯލާ ވަނީ އަށް މެޗުން ބަލިވެފަ އެވެ. ޗެލްސީން މިދިޔަ ސީޒަނުގައި ސިޓީގެ ދަނޑުގައި އެޓީމު ބަލިކުރި މެޗަކީ ޗެލްސީގެ ކޯޗު ޓުޗެލް ލީގު މެޗެއްގައި ގާޑިއޯލާއާ ދެކޮޅަށް ނުކުތް ހަ މެޗުގެ ތެރެއިން ކާމިޔާބު ހޯދި ފުރަތަމަ ފަހަރެވެ.\nމެންޗެސްޓާ ސިޓީން ލީގުގައި އެންމެ ފަހުން ކުޅުނު 11 މެޗުން ވެސް އެޓީމު ވަނީ މޮޅުވެފަ އެވެ. ޗެލްސީ އެންމެ ފަހުން ކުޅުނު ފަސް މެޗުގެ ތެރެއިން މޮޅުވީ އެންމެ މެޗަކުންނެވެ. އަނެއް ހަތަރު މެޗު ނިމުނީ އެއްވަރު ވެގެންނެވެ.\nމެންޗެސްޓާ ސިޓީ ޗެލްސީ އިންގްލިޝް ޕްރިމިއާ ލީގް


ސެމްސަންގް ގެލްކެސީ ޒީ ފްލިޕް ނެރެފި\nFebruary 12, 2020 08:04:39\nސެމްސަންގ ގެލްކްސީ ޒީ ފްލިޕް\nސެމްސަންގް ފޯނަށް ލޯބިކުރާ ފަރާތްތަކަށް މިއީ ވަރަށް އުފާވެރި ހަބަރަކަށް ވެގެންދާނެއެވެ. ލައްޕާލާފައި ޖީބަށް ނުވަތަ ދަބަހަށްލައިގެން ގެންގުޅެލަން ފަސޭހަ ގޮތަކަށް ސެމްސަންގް އިން ތައްޔާރުކޮށްފައިވާ ސެމްސަންގް ޒީ ފްލިޕް އަކީ ގިނަބައެއްގެ މަގުބޫލުކަން ލިބިގެންދިޔަ މޮޓޮރޯލާ ކުންފުނީގެ ރޭޒަރ ފޯނާ ދާދި އެއްގޮތް ޑިޒައިނަކަށް ތައްޔާރުކޮށްފައިވާ ފޯނެކެވެ.\nބަލާބެލުމަށް 6.7 އިންޗީގެ އޯލެޑް ސްކްރީނެއް އެކުލެވިގެންވީ ނަމަވެސް ލައްޕާލުމުން އަތުގައި ގެންގުޅެލަން ފަސޭހަ ހަތަރެސްކަން ބައްޓަމުގެ ކުޑަ ފޯނަކަށް ބަދަލުވެއެވެ. 14 ފެބްރުއަރީ 2020 ގަައި ވިއްކަން ތައްޔާރުވަމުން އަންނަ މިފޯނުގެ އަގަކީ 1380 ޔޫއެސް ޑޮލަރެވެ.\nމިފޯން ލައްޕާލާފައި އޮންނަ އިރު ނޯޓިފިކޭޝަން ފެންނަގޮތަށް 1.1 އިންޗީގެ އިތުރު ޑިސްޕްލޭއެއް އެކުލެވިގެންވާއިރު މިޑިސްޕްލޭގައި އިނގިލި ޖައްސާލުމުން ފޯނު އަލުން ހުޅުވާލާއިރު ނޯޓިފިކޭޝަން ލިބިފައިވާ އެޕް އަމިއްލައަށް ހުޅުވެއެވެ.މީގެ އިތުރުން މިޑިސްޕްލޭ ހަރުކޮށްފައިވަނީ ކެމެރާގެ ވިއުފައިންޑަރއެއް ގެ ގޮތުގައިވެސް ބޭނުންކުރެވޭނެ ގޮތަށެވެ.\nބަރުދަނުގައި 183 ގްރާމް ހިމެނޭ މިފޯން ގައި 64 ބިޓްގެ އޮކްޓަރ ކޯ ޕްރޮސެސަރ އަކާއި 8 ޖީބީގެ ރެމް އަދި 256 ޖީބީގެ ސްޓޯރޭޖް ހިމެނެއެވެ. ސެމްސަންގް އިން މައުލޫމާތުދީފައި ވާގޮތުގައި މިފޯނުގެ ސްކްރީންގައި ބޭނުންކޮށްފައިވަނީ 200،000 ފަހަރު ފައްޖަހާލެވޭ ، ސެމްސަންގް ކުންފުނީގެ އުފެއްދުމެއް ކަމުގައިވާ ވަރަށް ތުނި ބިއްލޫރިއެއް ކަމުގައިވާ އަލްޓްރާ ތިން ގްލާސް ( ޔޫޓީޖީ ) އެވެ. މިޑިސްޕްލޭ އަށް ދީފައިވާ ނަމަކީ "އިންފިނިޓީ ފްލެކްސް ޑިސްޕްލޭ " އެވެ . ފޯން ފައްޖަހާލުމަށްފަހު ހުޅުވިކަމުގައި ވިޔަސް ސްކްރީނުން އެއްވެސް ރޮނގެއް ނުވަތަ ލައްޕާފަ ހުޅުވާލާ ކަމުގެ ނިޝާނެއް ފެންނާކަށް ނުހުންނާނެއެވެ.\nހައިކޮލިޓީ ޑިސްޕްލޭއެއް އެކުލެވިގެންވާ މިފޯން ލެޕްޓޮޕެއްގެ ގޮތަށްވެސް ބޭނުންކުރެވޭނެއެވެ. ފައްޖަހާލުމަށްފަހު ފޯނު ތަނެއްގައި ބަހައްޓައިގެން ސެލްފީ ނަގާއިރު ،ފޯނުގެ އެއްބައިން ފޮޓޯ ނަގާލެވޭއިރު އަނެއްބައިން ފޮޓޯގެ އޭންގަލް ސެޓްކޮށްލެވެއެވެ. ފައްޖަހާލުމުން ، ފައްޖަހާފައިވާ ދޭތެރެއަށް ހިރަފުސްވަނުން ހުއްޓުވުމުގެ ގޮތުން ސެމްސަންގް އިންވަނީ ހާއްސަ ފައިބަރ އެއް ބޭނުންކޮށްފައެވެ.\nފައްޖަހާލެވުނުކަމުގައި ވިޔަސް ފޯނެއް ކެމެރާއަކާ ނުލާ ސްމާރޓްފޯން ގެ ތެރޭގައި ހިމަނާނުލެވޭނެ ކަމުން މިފަހަރުގެ ސެމްސަންގްްގެ މިއުފެއްދުމުގައި ތިން ކެމެރާ ހިމެނެއެވެ. ފްރަންޓުކެމެރާ އެއްގެގޮތުގައި 12 މެގަޕިކްސެލްގެ އެފް2.4 ސެލްފީ ކެމެރާއަކާ ، ފޯން ފަހަތުގައި ޑުއެލް ކެމެރާ ސިސްޓަމެއްގެ ގޮތުގައި 12 މެގަޕިކްސެލްގެ އަލްޓްރާ ވައިޑް އަދި އާންމުކޮށް ބޭނުންކުރާ 12 މެގަޕިކްސަލްގެ ވައިޑް އޭންގަލް ކެމެރާއެއް ހިމެނެއެވެ. ފަހަތުގައިވާ ކެމެރާތައް ބޭނުންކޮށްގެން އަނދިރީގައި ހައިޕަރލެޕްސް ވީޑިއޯ އަދި ސެމްސަންގް ނައިޓްމޯޑް ބޭނުންކޮށްގެން ލޯލައިޓް ފޮޓޯނަގާލެވެއެވެ.\nސެމްސަންގް ގެލެކްސީ ޒީ ފްލިޕްގެ އެންމެ މުހިއްމު އެއްޗެއްގެ ގޮތުގައި ފޯނުގައި ބޭނުންކޮށްފައިވާ ސޮފްޓްވެއަރ ވަނީ ފާހަގަ ކޮށްފައެވެ. ގޫގުލް އާއި ގުޅިގެން ތައްޔާރުކޮށްފައިވާ ފްލެކްސް މޯޑް ބޭނުންކޮށްގެން ފޯނުގެ ސްކްރީން4އިންޗީގެ2ސްކްރީނަށް ބަދަލުކޮށްލެވޭތީ ފޮޓޯ އަދި ޔޫޓިއުބް ބޭނުންކުރަން ފަސޭހަވެއެވެ.މަލްޓިޓާސްކް ކުރުމުގެ ގޮތުން ތަފާތު އެޕްލިކޭޝަން އެއްފަހަރާ ބޭނުންކޮށްލެވޭނެހެން ތައްޔާރުކޮށްފައިވާ މިފޯނު އެންމެ ފުރަތަމަ ލިބެންހުންނާނީ އެމެރިކާ އަދި ކޮރެއާގައެވެ. މިފޯނު ދަނބުކުލަޔާ ކަޅުކުލަ ފުރަތަމަ ނެރުނު ކަމުގައިވިޔަސް ވަރަށް އަވަހަށް ރަން ކުލަވެސް ލިބެން ހުންނާނެކަމަށް މައުލޫމާތުލިބެއެވެ.\nސެމްސަންގް ފަތްޖެހޭ ފޯން ޒީފްލިޕް\nJune 15, 2019 08:08:34\nސެމްސަންގުގެ ސަބަބުން ވާވޭގެ މޭޓް އެކްސް ނެރުން ފަސްކޮށްފި


Premier League: Everton balikoh City evvana ah jehilaifi\nޕްރިމިއާ ލީގު: އެވަޓަން ބަލިކޮށް ސިޓީ އެއްވަނައަށް ޖެހިލައިފި\nސިޓީ އެއްވަނައިގައި އޮތީ ލަނޑުގެ ތަފާތުން އެއް މެޗު އިތުރަށް ކުޅެގެން\nކ. މާލެ7ފެބުރުއަރީ 2019 | ބުރާސްފަތި 09:14 1,462\nސިޓީގެ ކުޅުންތެރިން އުފާ ފާޅުކުރަނީ - ޓްވިޓަރ\nޕްރިމިއާ ލީގުގައި އެވަޓަން ބަލިކޮށް މެންޗެސްޓާ ސިޓީ ޕޮއިންޓް ތާވަލުގެ އެއްވަނައަށް ޖެހިލައިފިއެވެ.\nބުދަ ދުވަހުގެ ރޭ ކުޅުނު މެޗު އެވަޓަންއާ ވާދަކޮށް ސިޓީން މެޗު ކާމިޔާބުކުރީ 0-2 ގެ ނަތީޖާއަކުންނެވެ.\nއެވަޓަން ދަނޑުގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށް ރަނގަޅަށް ކުޅެމުންދިޔައީ ސިޓީންނެވެ. އެގޮތުން އެޓީމުން ވަނީ އެވަޓަންގެ ހާފަށް ބާރުބޮޑުކޮށް ހަމަލާތަކެއް އުފައްދަން މަސައްކަތްކޮށްފައެވެ.\nމި ހާފްގައި އެވަޓަންގެ ފަރާތުން މާ ގިނަ ހަމަލާތަކެއް ފެނިގެން ގޮސްފައިނުވާއިރު، ސިޓީން ދިޔައީ ފުލުފުލުގައި އެވަޓަންގެ ގޯލަށް ނުރައްކާކުރަމުންނެވެ. އެގޮތުން ފުރަތަމަ ހާފްގެ އިތުރު ވަގުތުގައި ޑޭވިޑް ސިލްވާގެ އެހީތެރިކަމާއެކު ލަޕޯޓޭ ކާމިޔާބުކުރި ލަނޑުން ސިޓީން ވަނީ މެޗުގެ ލީޑު ނަގާފައެވެ.\nމި ލަނޑާއެކު ފުރަތަމަ ހާފް ނިމުނީ 0-1 ގެ ނަތީޖާއިން އެވަޓަންގެ މައްޗަށް ސިޓީ ކުރީގައި އޮވެގެންނެވެ.\nSECOND-HALF Back to it at Goodison!\n0-1 #EVEMCI #mancity pic.twitter.com/qv6egtf5Qh\nދެވަނަ ހާފް ފެށިގެންވެސް ރަނގަޅަށް ކުޅެމުންދިޔައީ ސިޓީންނެވެ. އެގޮތުން އެޓީމުން ދިޔައީ ފުލުފުލުގައި އެވަޓަންގެ ގޯލަށް ނުރައްކާކޮށް، ހަމަލާ އުފައްދަމުންނެވެ.\nމި ހާފްގައިވެސް އެވަޓަންގެ ފަރާތުން މާ އެދެވޭ ކުޅުމެއް ފެނިގެން ގޮސްފައިނުވާއިރު، ލަނޑު ޖެހުމަށް ރަނގަޅު ފުރުސަތުތަކެއްވެސް އެޓީމަށް ލިބިފައެއް ނުވެއެވެ. ސިޓީން މެޗުގެ ލީޑު ފުޅާކުރީ އިތުރުވަގުތުގައެވެ. މި ލަނޑު އެޓީމަށް ކާމިޔާބުކޮށްދިނީ ގެބްރިއަލް ޖީސަސްއެވެ.\nމި ނަތީޖާއާއެކު ސިޓީ އޮތީ ކުޅުނު 26 މެޗުން ލިބުނު 62 ޕޮއިންޓާއެކު ޕޮއިންޓް ތާވަލުގެ އެއްވަނައިގައެވެ. ދެވަނައިގައި ސީޓީއަށްވުރެ އެއް މެޗު މަދުން ކުޅެގެން އަދި އެއް އަދަދަށް ޕޮއިންޓް ހޯދައިގެން ލިވަޕޫލް އޮތް ނަމަވެސް ސިޓީއަށް ކުރި ލިބެނީ ލަނޑުގެ ތަފާތުންނެވެ. މެޗުން ބަލިވި އެވަޓަން އޮތީ ކުޅުނު 26 މެޗުން ލިބުނު 33 ޕޮއިންޓާއެކު ނުވަ ވަނައިގައެވެ.


Rashun kiyavaigen mulhi raajje in 1 vana! | Mihaaru\nހާޝިމް: ރަށުގައި ހުރެގެން ކިޔަވައިގެން ރާއްޖެއިން އެއް ވަނަ ހޯދާފައިވޭ\n30 ސެޕްޓެމްބަރ 2019 - 08:23 105 comments\nއަދިވެސް ގިނަ ބަޔަކު ގަބޫލުކުރާ ގޮތުގައި ފެންވަރު ރަނގަޅު ތައުލީމެއް ހާސިލްކުރެވޭނީ މާލޭގެ ސްކޫލުތަކުގައި ކިޔަވައިގެންނެވެ. މޮޅު ދަރިވަރަކަށް ވެވޭނީ މާލެއަށް އައިސްގެންނެވެ؛ ނަމަވެސް އެކަން ބަދަލުވެ އޯ ލެވެލް އާއި އޭ ލެވެލްގައި ރަށްރަށުގެ ދަރިވަރުންގެ ތަރި ވަނީ ވިދަން ފަށައިފަ އެވެ. ރާއްޖެ އާއި ދުނިޔޭގެ ފެންވަރުގައި ރަން ވަނަތައް ހޯދައި އެ ކުށް ހީތަކަށް މި ދަރިވަރުން އަންނަނީ ޖަވާބު ދެމުންނެވެ.\nމިއީ އޭގެ ތެރެއިން އެއް ދަރިވަރުގެ ވާހަކަ އެވެ؛\nއުފަން ރަށް، ފ. ނިލަންދޫގައި ހުންނަ އަތޮޅު ތައުލީމީ މަރުކަޒުން ކިޔަވައިގެން ހާޝިމް އިބްރާހިމް ވަނީ އޯ ލެވެލްގައި އަށް މާއްދާއިން އޭ ސްޓާ ހޯދައިފަ އެވެ. ގައުމީ ގަދަ 10 ގައި ޖުމްލަ 404 ދަރިވަރުން ހިމެނުނުއިރު އޭގެ ތެރެއިން ފަހުރުވެރި އެއް ވަނަ ހޯދި އަށް ދަރިވަރުންގެ ތެރެއިން އެކަކީ ރަށުން ކިޔެވި ހާޝިމް އެވެ.\nލެބޯޓްރީގައި ހާޝިމް އެކްސްޕެރިމެންޓެއް ހަދަނީ: އޭނާގެ އުއްމީދަކީ ޑޮކްޓަރަކަށް ވުން\nއޭނާ ބުނާ ގޮތުން ރަނގަޅު ނަތީޖާއެއް ހޯދޭނީ އެ ދަރިވަރަކު ކިޔަވާ ސްކޫލެއްގެ ގޮތަކުންނެއް ނޫނެވެ. ހުރިހާ ވެސް ކަމަކީ ދަރިވަރުންގެ ހިތްވަރެވެ. އަމިއްލަ އަށް ކުރާ މަސައްކަތެވެ. ނަމަވެސް ރަށްރަށާ ހިލާފަށް މާލޭގެ ސްކޫލުތަކުގައި ވަސީލަތްތައް ހަމައަށް ހުރުމަކީ އެތަންތަނުގެ ދަރިވަރުންނަށް ލިބޭނެ އިތުރު ބޯނަސް ޕޮއިންޓެއް ކަމަށް ހާޝިމް ދެކެ އެވެ.\n"ގަބޫލެއް ނުކުރަން ހަމައެކަނި މާލޭގައި ކިޔަވައިގެން ކަމަށް ރަނގަޅު ނަތީޖާއެއް ލިބޭނީ. މިކަމުގައި އޮންނާނީ ދަރިވަރުގެ ކެރުންތެރިކަމާއި ހިތްވަރު. އެއީ ހުރިހާ ވެސް އެއްޗަކީ ހަގީގަތުގައި،" ރަށުގައި ހުރެ މިހާރު އޭ ލެވެލް އަށް ކިޔަވަމުން، ހައުސް ކެޕްޓަންކަން ވެސް ކުރަމުން އަންނަ ދަރިވަރު ބުންޏެވެ.\nރަށު ސްކޫލުގެ ލެބޯޓްރީގައި އެކަށީގެންވާ ވަސީލަތްތައް ނެތުމަކީ ކެމިސްޓްރީ ފަދަ މާއްދާތަކުން އެންމެ ރަނގަޅު ނަތީޖާ ހޯދުމުގައި ދިމާވި ގޮންޖެހުމެކެވެ. އެއީ ވަސީލަތްތައް މަދުވެ އެންމެ އެކަށީގެންވާ ގޮތުގައި އަަމަލީ ބައި ކުރިއަށް ނުގެންދެވުމުންނެވެ. އެކަންތައްތައް ފުރިހަމަވި ނަމަ އޯ ލެވެލްގައި އެއަށް ވުރެ ވެސް ރަނގަޅު ނަތީޖާއެއް ހޯދުނީސް ކަމަށް އޭނާ ބުންޏެވެ.\nއޯ ލެވެލް އިމްތިހާނު ހެދުމާ ހަމައަށް ވެސް ހާޝިމަށް އެންމެ އުނދަގުލީ ދިވެއްސެވެ. އެހެންވެ އެ މާއްދާއިން ނަތީޖާ ރަނގަޅުކުރަން އިތުރު ހިތްވަރެއް ލައިގެން މަސައްކަތް ކުރަން ޖެހުނެވެ. އެގޮތުން ކްލާހުގައި ޓީޗަރު ލިޔަން ހަވާލުކުރާ އެއްޗެހީގެ އިތުރުން އޭނާ އަމިއްލައަށް ވެސް ތަފާތު އެއްޗެހި ލިޔެގެން ޓީޗަރަށް ދައްކަ އެވެ.\nރާއްޖެއިން އެއް ވަނަ ހޯދި ހާޝިމަށް ރައީސް އިބްރާހިމް މުހައްމަދު ސޯލިހު (ވ) އެވޯޑު ހަވާލުކޮށްދެއްވަނީ .-- ފޮޓޯ: ހުސެއިން ވަހީދު/ މިހާރު\nސްކޫލު ގަޑިތައް ނިންމުމަށް ފަހު ގާތްގަނޑަކަށް ހަތަރު ގަޑިއިރު ތަފާތު އެކި ފޮތް ކިޔަން ލައިބްރަރީގައި ހޭދަކުރާއިރު ވެސް ޝައުގުވެރިކަމާ އެކު ކިޔާލާނެ ދިވެހި ފޮތެއް ނުހުންނަ ކަމަށް އޭނާ ބުންޏެވެ.\n"ދިވެހީގައި ބޮޑަށް ލިޔުންތެރިކަން އޮންނާތީ އެބަޔަށް އިސްކަންދިނީ. ޓީޗަރު ހަވާލުކުރާ މަސައްކަތުގެ އިތުރުން އަމިއްލައަށް ވެސް ތަފާތު އެއްޗެހި ލިޔެގެން ޓީޗަރަށް ދައްކަން. އެއިން ހެދިފައި ހުންނަ މައްސަލަތައް ރަނގަޅަށް ފާހަގަކޮށް އެބައި ރަނގަޅުކޮށްލަނީ،" މެޑިސިންގެ ދާއިރާއިން ކުރިއަށް ދިއުމުގެ އަޒުމުގައި ހުރި ދަރިވަރު ބުންޏެވެ.\nހާޝިމް ބުނީ ސްކޫލުގެ ޕްރިފެކްޓަކަށް އުޅެމުން ކިޔެވުމަށް ވަގުތު ހޯދީ ވަކި ޝެޑިއުލެއް ހަދައިގެން ކަމަށެވެ. އެގޮތުން ކޮންމެ ދުވަހެއްގެ ފަތިހާއި ރޭގަނޑު ކިޔެވުމަކީ އެ ފިލާވަޅަކަށް ސަމާލުކަން ދިނުމަށް އޭނާއަށް ފަސޭހަވި ކަމެކެވެ. މިހާރު އޯ ލެވެލް އިމްތިހާނު ހަދަމުން އަންނަ ދަރިވަރުންނަށް ވެސް ދޭ ނަސޭހަތަކީ އެއީ އެވެ.\nސްކޫލުގަައި ބޭއްވި ހަރަކާތެއްގައި ހާޝިމް ބައިވެރިވަނީ\n"ކިޔެވުމަކީ އަބަދުވެސް އެންމެ އިސްކަންދޭ ކަމުގެ ގޮތުގައި ބައިންދާށޭ. ދުވަހުން ދުވަހަށް ދޭ ފިލާވަޅުތައް ދަސްކުރުމަކީ ފަސޭހަވާނެ ކަމެއް. އޭރުން އެކަމުގެ އަސަރު ވެސް ކުރާނެ،" ހާޝިމް ބުންޏެވެ.\nއޭނާ ހުރީ އޭ ލެވެލްގައި ވެސް ރާއްޖެއިން އެއް ވަނަ ހޯދުމުގެ އަޒުމުގަ އެވެ.\nޕްރީ ސްކޫލަށް ނުވަދެ ސީދާ ގްރޭޑު އެކަކުން ތައުލީމީ ހަޔާތް ފެށުމަކީ ވެސް ހާޝިމަށް ފުރަތަމަ އުނދަގޫވި ކަމެކެވެ. ނަމަވެސް މިއަދު އެއިން އެއްވެސް ކަމަކުން އޭނާއަށް ހުއްޓުމެއް ނެތެވެ. ރަށުގައި ހުރެގެން، ތައުލީމީ ގޮތުން ރާއްޖޭގެ އެންމެ މަތީ ހަރުފަތާ ހަމައަށް ދެވުނީ ހުރަހެއް އޮތަސް އެއީ ގިރާކުރެވޭނެ ކަމެއް ކަމަށް ގަބޫލުކޮށް، ކުރި މަސައްކަތުންނެވެ.\nއިތުރު ލިޔުންތައް ތައުލީމް ކިޔަވާކުދިން ފ. ނިލަންދޫ އޯލެވެލް އިމްތިހާން އޯ ލެވެލް ގަދަ ދިހައެއް


HPA inspection: Belee 146, bandhu kuree 20\nއެޗްޕީއޭގެ އިންސްޕެކްޝަން: އިތުރު 20 ތަނެއް ބަންދުކޮށްފި\nހިދުމަތް ދިނުމުގައި އުސޫލަށް ނުފެތޭ ތަންތަން ބަންދު ކުރާނެ ކަމަށް އެޗްޕީއޭއިން ވަނީ ބުނެފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nއެޗްޕީއޭގެ އިންސްޕެކްޝަންގައި ބަލައި ފާސްކުރި އިރު ކޮވިޑް-19 އިގެ އުސޫލުތަކަށް ނުފެތޭތީ އިތުރު 20 ތަނެއް ބަންދު ކޮށްފި އެވެ.\nއެޗްޕީއޭއިން މިއަދު ބުނީ އިއްޔެގެ އިންސްޕެކްޝަންގައި 146 ތަނެެއް ބެލި އިރު އޭގެ ތެރެއިން 20 ތަނެއް އުސޫލަށް ނުފެތޭތީ ބަންދު ކޮށްފައިވާ ކަމަށެވެ. އެއީ ކާބޯތަކެތީގެ ހިދުމަތް ދޭ ތިން ތަނަކާއި ހަތް ފިހާރައެއްގެ އިތުރުން އަށް ސެލޫނަކާއި ދެ ޖިމެކެވެ.\nމިދިޔަ ހަފުތާގައި ފެށި އިންސްފެކްޝަންގައި އުސޫލުތަކަށް ނުފެތޭ ތަންތަން ވަގުތުން ބަންދު ކުރެ އެވެ. ކޮންމެ ދުވަހަކު ވެސް އިސްޕެކްޓް ކުރުމަށް ފަހު ނޯޓިސް އާއެކު އުސޫލަށް ނުފެތޭ ތަންތަން ބަންދު ކުރަމުން ދާއިރު އުސޫލަށް ފެއްތުމުން އެތަންތާނގެ ހިދުމަތް އަލުން ފެށުމަށް ފުރުސަތު ވެސް ދެ އެވެ. ހުއްދަ ދެނީ އުސޫލު ބަދަލުކޮށް ދެވަނަ އިންސްޕެކްޝަނެއްގައި އެޗްޕީއޭއިން ބަލާފަ އެވެ.\nކޮވިޑް-19 އިގެ ބަލިމަޑުކަމާއި ގުޅިގެން ގެނައި ބަންދަށްފަހު ކެފޭ، ރެސްޓޯރެންޓް އަދި ހޮޓާތަކާއި ސެލޫން އަދި ޖިމް ފަދަ ތަންތަން ހުޅުވަން ހުއްދަ ދިނީ މިދިއަ މަހުގެ ފުރަތަމަ ދުވަހު އެވެ. އެތަންތަަން ހުޅުވުމުގެ ހުއްދަ ދީފައި ވަނީ ވަކި އުސޫލުތަކަކަށް އަމަލު ކުރަން ޝަރުތުު ކުރުމަށް ފަހު އެވެ.\nމާލެ ސަރަހައްދުގައި ކޮވިޑް-19 ފެތުރުން އިތުރުވަމުން ދާތީ، ރައްކާތެރިކަމުގެ ފިޔަވަޅެއްގެ ގޮތުން އިއްޔެއިން ފެށިގެން ކޮންމެ ރެއެއްގެ 10:00 އިން ފަތިހު 5:00 އަށް ބޭރަށް ނުކުމެ އުޅުން ސަރުކާރުން ވަނީ މަނާ ކޮށްފަ އެވެ. ރޭގަނޑު ކާފިއު ހިންގާ އިރު އެކަމަށްޓަކައި، ރޭގަނޑު 9:30 އިން ފެށިގެން ފިހާރަތަކާއި ކެފޭ / ރެސްޓޯރަންޓުތައް ވެސް ބަންދު ކުރުމަށް ވިޔަފާރިވެރިންނަށް ވަނީ އަންގާފަ އެވެ.


Social Networks | Mihaaru\nސޯޝަލް މީޑިއާގެ ބައެއް ފްލެޓްފޯމްތައް މިހާރު ހާވާލާއިރު އެންމެ ބޮޑަށް ފާހަގަކުރެވޭނެ އެއް ކަމަކީ ގިނަ ބަޔަކު މުސްކުޅިކޮށް ތިބުމެވެ. މަޝްހޫރު ފިލްމީ ތަރިންނާއި އެ ނޫން ވެސް ނުފޫޒު ގަދަ މީސްމީހުންގެ އިތުރަށް ބައެއް އާންމުންގެ ޒުވާން ދުވަސްވަރުގެ ފޮޓޯ އަހަރުތަކެއް ފަހުން އޭނާ މުސްކުޅިވުމުން ހުންނާނެ ގޮތް ދައްކުވައިދޭ ގޮތަށް ހަދަނީ...\nވަޓްސްއެޕަށް މުހިންމު ބަދަލެއް\nބޭނުންކުރާ މީހުންނަށް ފަސޭހަކުރަން ވަޓްސްއެޕަށް އެކި ކަހަލަ އަޕްޑޭޓްސްތައް ގެންނަން ރޭވިފައި އެބަ ހުއްޓެވެ. އެގޮތުން މި މެސެޖިން އެޕް ބޭނުންކުރާ މީހުންނަށް ވަރަށް ބޭނުންތެރި އާ އަޕްޑޭޓެއް މިހާރު ވަނީ އެންޑްރޮއިޑްގެ އަހުލުވެރިންނަށް ދޫކޮށްލައިފަ އެވެ.\nފޭސްބުކްގެ ވެރިޔާގެ އިސްތިއުފާ އަށް އެދި ޕެޓިޝަނެއް\nއެތައް ބައެއްގެ ޒާތީ ހައްގުތަކަށް އަރައި ގަނެ، މީސްމީހުންގެ ޒާތީ މައުލޫމާތުގެ ބޭނުން ނަހަމަ ގޮތުގައި ހިފަމުންދާ ކަމަށް ބުނެ، ފޭސްބުކްގެ ބާނީ މާކް ޒުކަބާގްގެ އިސްތިއުފާ އަށް ގޮވާލައި ޕެޓިޝަނެއް އާންމުކޮށްފި އެވެ.\nއިންޑިިއާގައި އަލުން ޓިކްޓޮކަށް ހުއްދަ ދީފި\nމި މަހުގެ ކުރީކޮޅު އިންޑިއާގައި މަނާކުރި ޗައިނާގެ ޓިކްޓިކް އިންޑިއާގައި ބޭނުން ކުރުމުގެ ހުއްދަ އަލުން ދީފި އެވެ.\nރައީސްގެ ރަސްމީ ފޭސްބުކް ޕޭޖެއް ހަދައިފި\nރައީސް އިބްރާހީމް މުހައްމަދު ސޯލިހްގެ ރަސްމީ ފޭސްބުކް ޕޭޖެއް ހަަދައި ރައީސް އޮފީހުން އެކަން މިއަދު އިއުލާނުކޮށްފި އެވެ.\nއިންޑިއާގައި ޓިކްޓޮކް ބްލޮކް ކޮށްފި\nއިންޑިއާގައި ޓިކްޓޮކް ބޭނުންކުރުން މަނާކުރަން ކޯޓަށް ހުށަހަޅާފައި ވަނިކޮށް އެ އެޕްލިކޭޝަން އެ ގައުމުގައި ޑައުންލޯޑް ނުކުރެވޭ ގޮތަށް ހަދައިފި އެވެ.\nގޫގުލް ޕްލަސް ބަންދުކުރަނީ\nވާދަވެރިންނާ އެއް ހަމައެއްގައި ހިންގޭނެ ކަމަށް އުންމީދުކޮށް ގޫގުލް އިން ތައާރުފުކުރި ގޫގުލް ޕްލަސް ދެމެހެއްޓޭނެ އެއްވެސް ގޮތެއް ނުވި އެވެ. އެހެންވެ، ގޫގުލް ޕްލަސް އުވާލަަން ނިންމައި ބޭނުންކުރާ މީހުންގެ ސަމާލުވުމަށް ގޫގުލުން އަންގައިފި އެވެ. ގޫގުލް ޕްލަސް އެކައުންޓެއް އޮތް ނަމަ ދެން އޮތް އިޚުތިޔާރަކީ، ބޭނުން އެއްޗެއް...\nއިންސްޓަގްރާމުން ފޭކް ލައިކާއި ކޮމެންޓް ހުއްޓުވަނީ\nފޮޓޯ ޝެއާކުރާ މަޝްހޫރު ޕްލެޓްފޯމް އިންސްޓަގްރާމުގައި ފޭކް ލައިކާއި ކޮމެންޓް ހުއްޓުވަން މަސައްކަތް ފަށާފައިވާ ކަމަށް ބުނެފި އެވެ.\nއިންސްޓަގްރާމަށް މިހާރު 10 މިނިޓްގެ ވީޑިއޯ ލެވޭނެ\nއިންސްޓްގްރާމަށް ލެވޭ ވީޑިއޯތައް ކުރިއަށް ވުރެ ދިގު ކުރެވޭ ގޮތަށް ހަދަން ނިންމާފައިވާކަން އިއުލާން ކުރުމަށް ފަހު، އެ ހިދުމަތް (އައިޖީޓީވީ) ބުދަ ދުވަހު ސެން ފްރާންސިސްކޯގައި ރަސްމީކޮށް ލޯންޗްކޮށްފި އެވެ.\nއިންސްޓަގްރާމަށް ދިގުކޮށް ވީޑިއޯ ލެވޭ ގޮތް ހަދަނީ\nއިސްޓަގްރާމަށް ލެވޭ ވީޑިއޯކޮޅު ކުރުވެގެން ކުރާ ޝަކުވާތަކަށް މިހާރު ނިމުމެއް އަންނަނީ އެވެ. އިންތިޒާރުކޮށްލަން ޖެހެނީ މި މަހުގެ 20 އާ ހަމައަށެވެ.\nމެސެޖް ޑިލީޓް ކުރެވޭ ގޮތް ސްނެޕްޗެޓުން ވެސް ހަދައިފި\nމެސެޖެއް ފޮނުވުމަށް ފަހު، އެ ލިބުނު މީހާގެ ފޯނުން އެ މެސެޖް ޑިލީޓް ކުރެވޭ ގޮތް ސްނެޕްޗެޓުން ވެސް ހަދައިފި އެވެ.\nއެފްބީ ނޮޓިފިކޭޝަން އިސްޓަގްރާމަށް\nއިސްޓަގްރާމް އަޕްގްރޭޑް ކުރަން ގެންނަ ބަދަލުތަކާ އެކު، ފޭސްބުކް ނޮޓިފިކޭޝަން، އިސްޓަގްރާމަށް ލިބޭ ގޮތަށް ހަދައި، އެ ފީޗާ އާންމުކުރަން ތައްޔާރުވެއްޖެ އެވެ.\nސޯޝަލް މީޑިއާ؛ ރަނގަޅު ކާނާއަށް ލޯބި އިތުރުކޮށްދޭ\nއަތުގައި އޮންނަ ސްމާޓް ފޯނާ އެކު މިހާރު ކޮންމެ މީހަކީ ވެސް ސޯޝަލް މީޑިއާގެ ދުނިޔޭގައި ބިޒީ މީހެކެވެ. މިކަމުގެ ސަބަބުން ދިމާވާ ގޯސްތަކުގެ ވާހަކަ ދައްކާއިރު، ދިރިއުޅުމަށް ލިބުނު...\nފޭސްބުކް އަމިއްލަ ޗިޕްސެޓެއް ޑިޒައިންކުރަނީ\nފޭސްބުކަށް ޗިޕް ޑިޒައިންކޮށްދޭނެ މީހަކު އެބަ ހޯދަ އެވެ. ޝައުގުވެރިކަން ފާޅުކުރަންވީ އެވެ. ޗިޕް ޑިޒައިންކުރެވޭ ފެންވަރު ހުރި ނަމަ ވަޒީފާ ލިބުމަކީ އެކަށީގެންވާ ކަމެކެވެ.\nސްނެޕްޗެޓަށް ވީޑިއޯ ކޮންފަރެންސް\nދާދި ފަހުން ސްނެޕްޗެޓްގެ މަލަމައްޗަށް ގެނައި ބައެއް ބަދަލުތަކާ ހިތްހަމަނުޖެހިގެން، މި އެޕް ބޭނުން ކުރާ ބައެއް މީހުން ރުޅިގަދަވެފައި ވަނިކޮށް، ސްނެޕްޗެޓުން އާ ފީޗާއެއް އަނެއްކާ ވެސް ތައާރަފުކޮށްފި އެވެ. އެއީ ވީިޑިއޯ ކޮންފަރެންސްގެ ހިދުމަތެވެ. އެކަމަކު ލިމިޓެޑް އަދަދަކާ އެކުގަ އެވެ.\nއެފްބީ އާއި ޓްވިޓާގެ މަގުބޫލުކަން ދަނީ ދަށަށް: ދިރާސާ\nފޭސްބުކާއި ޓްވިޓާ ފަދަ ސޯޝަލް ޕްލެޓްފޯމްތައް ބޭނުންކުރާ ޒުވާނުންގެ އަދަދު މަދުވެއޭ ބުނެފި ގަބޫލު ކުރާނަން ހެއްޔެވެ؟\nސްނެޕްޗެޓްގެ އާ ޑިޒައިން ގިނަ ބަޔަކަށް ކަމަކު ނުދިޔަ\nމިހާރު އެންމެ ގިނަ ބަޔަކު ބޭނުން ކުރާ ސޯޝަލް މީޑިއާ ޕްލެޓްފޯމްތަކުގެ ތެރޭގައި ހިމެނޭ ސްނެޕްޗެޓްގެ އާ ޑިޒައިނާ ދޭތެރޭ ގިނަ ބަޔަކު ހިތްހަމަނުޖެހުން ފާޅުކުރަން ފަށައިފި އެވެ.\nޓްވިޓާގައި މިހާރު ވަރަށް ދިގުކޮށް ނަން ޖެހޭނެ\nޓްވިޓާގެ މަގުބޫލުކަން ގެއްލިގެން ދިޔަ ނުދިނުމަށް ކުރަމުން އަންނަ މަސައްކަތުގައި 140 ކެރެކްޓާއިން 280 ކެރެކްޓާއަށް ޓްވީޓްތަކުގެ ދިގުމިން ބަދަލުކުރުމަށް ފަހު ޔޫޒާ ނޭމް ވެސް ދިގުކޮށް ޖެހޭ ގޮތަށް ހަދައިފި އެވެ.


ބައްޔާއި ދެކޮޅަށް އިތުރު ފިޔަވަޅުތައް އަޅަންޖެހޭ: ޔޫރަޕިއަން ކޮމިޝަން ބައްޔާއި ދެކޮޅަށް އިތުރު ފިޔަވަޅުތައް އަޅަންޖެހޭ: ޔޫރަޕިއަން ކޮމިޝަން\nއީޔޫ ޕާލަމެންޓްގެ ބައްދަލުވުމެއް ކުރިއަށްދަނީ-\nވިލާތުގެ އިއްތިޛާދަށް ނިސްބަތްވާ ޤައުމުތަކުގައި ކޯވިޑް-19 ފެތުރޭ މިންވަރު ކަންބޮޑުވާ ދަރަޖައަކަށް އިތުރުވަމުންދާތީ ބައްޔާއި ދެކޮޅަށް އައު ފިޔަވަޅުތަކެއް އަޅަންޖެހޭކަމަށް ޔޫރަޕިއަން ކޮމިޝަނުން ބުނެފިއެވެ.\nފިޔަވަޅުތައް އެޅުމަށް ސަރުކާރުތަކަށް ގޮވާލާ ޔޫރަޕިއަން ކޮމިޝަނުން ނެރުނު ބަޔާނެއްގައި ބުނީ ހޫނު މޫސުމުގެ މަސްތަކުގައި ރައްކާތެރިކަމުގެ ފިޔަވަޅުތަކަށް ލުއިދީފައިވަނީ ބަލި ފެތުރުން ހުއްޓުވުމަށް އަޅަންޖެހޭ ފިޔަވަޅުތައް އެންމެ އެދެވޭ ގޮތަށް ނާޅާކަމަށެވެ.\nޔޫރަޕިއަން ކޮމިޝަނުން ބުނީ ވިލާތުގެ ޤައުމުތަކުގެ ސަރުކާރުތަކުން ބަލި ޖެހިފައިވާ މީހުން ދެނެގަތުމަށް ތަހުލީލުކުރުމުގެ ސިޔާސަތުތައް އިތުރަށް ހަރުދަނާކުރަންޖެހޭކަމަށެވެ. އަދި އެއާ އެކުއެކީ އަވަހަށް ނަތީޖާ ލިބޭ ރެޕިޑް އެންޓިޖެން ތަހުލީލުގެ ބޭނުން ހިފާ މިންވަރު އިތުރުކުރުން މުހިންމުކަމަށެވެ.\nމިދިޔަ ހަފުތާގެ ތެރޭގައި ޔޫރަޕިއަން ކޮމިޝަނުގެ ރައީސް އުރުސުލާ ވޮން ޑާ ލެޔެންވަނީ ވިލާތުގެ އިއްތިޙާދުގެ ޤައުމުތަކަށް ބޭނުންވާ އެންޓިޖެން ތަހުލީލު ގަތުމަށް އެ އިއްތިޙާދުގެ ފަރާތުން 100 މިލިއަން ޔޫރޯ ޚަރަދުކޮށް 22 މިލިއަން އެންޓިޖެން ތަހުލީލު ގަންނާނެކަމަށް ވިދާޅުވެފައެވެ. އޭގެ އިތުރުންވެސް ޖޮއިންޓު ޕުރޮކިއުމަންޓު ސްކީމެއްގެ ދަށުން އިތުރު ތަހުލީލުތައް ގަތުމަށް ވިލާތުގެ އިއްތިޙާދަށް ނިސްބަތްވާ ސަރުކާރުތަކަށްވަނީ ޔޫރަޕިއަން ކޮމިޝަނުން ވަނީ ބާރު އަޅާފައެވެ.\nޔޫރަޕިއަން ކޮމިޝަނުން ބުނީ ވިލާތުގެ އިއްތިޙާދަށް ނިސްބަތްވާ ހުރިހާ ޤައުމަކުންވެސް އެ ޤައުމުތަކަށް އެތެރެވާ މީހުންނާއި މެދު ޢަމަލުކުރާ ސިޔާސަތު އެއްގޮތަކަށް ބެހެއްޓުމަށް ބާރު އަޅާކަމަށެވެ. އޭގެ ތެރޭގައި ތަހުލީލުކުރުމާއި ކަރަންޓީނުވުމުގެ އުސޫލުތައް އެއްގޮތްކުރުންވެސް ހިމެނެއެވެ.\nޔޫރަޕިއަން ކޮމިޝަނުންވަނީ ވިލާތުގެ ޤައުމުތަކުގައި އަވަހަށް ވެކްސިން ދެވޭނެ އިންތިޒާމުތައް މިހާރުންސުރެ ހަމަޖެއްސުމަށްވެސް ސަރުކާރުތަކަށް ގޮވާލައިފައެވެ. ޞިއްޙީ ސާމާނު ލިބުމުގައި ކުރިއަށް އޮތްތަނުގައި ދިމާވެދާނެ ދަތިތައް ޙައްލުކުރުމަށް ޔޫރަޕިއަން ކޮމިޝަނުންވަނީ ވެކްސިން ދިނުމަށް ބޭނުންވާ ސިރިންޖާއި ޑިސްއިންފެކްޓަންޓު ފަދަ ތަކެތި ހޯދުމަށް ޖޮއިންޓު ޕްރޮކިއުމަންޓުގެ އުސޫލުގެ ދަށުން މަސައްކަތް ފަށައިފައެވެ. އޭގެ އިތުރުން ޞިއްޙީ ސާމާނު އެތެރެކުރުމުގައި ހިނގާ ކަސްޓަމް ޑިއުޓީގެ ޚަރަދާއި ޓެކްސްވަނީ އަންނަ އޭޕްރިލް މަހާއި ހަމައަށް ކަނޑާލައިފައެވެ. އޭގެ އިތުރުން ކޯވިޑް-19އަށް ތަހުލީލުކުރުމަށް ބޭނުންކުރާ ޓެސްޓު ކިޓާއި ވެކްސިނުންވެސް ޓެކްސް ނުނެގުމަށް ވިލާތުގެ އިއްތިޙާދަށް ނިސްބަތްވާ ޤައުމުތަކަށް ނިންމިދާނެކަމަށް އެ ކޮމިޝަނުން ބުންޏެވެ.\nވިލާތުގެ ޤައުމުތަކުގައި މިހާތަނަށް 8.9 މިލިއަން މީހުންނަށް ކޯވިޑް-19ޖެހި 256،103 މީހުންވަނީ މަރުވެފައެވެ. ފާއިތުވި 24 ގަޑިއިރުގެ ތެރޭގައި އެ ބައްރުން 223،192 މީހުންނަށް ބަލިޖެހި 2،761 މީހުންވަނީ މަރުވެފައެވެ. ބަލީގެ ދެވަނަ ރާޅެއް ވިލާތުގައި ފެތުރި ޙާލަތު ގޯސްވާން ފަށައިފައިވާކަމުގެ އިންޒާރު ކަމާބެހޭ މާހިރުންވަނީ ދީފައެވެ.


Mi dhemafirinnah anna aharu 22 vana dharifulhu libeyne | Mihaaru\nމި ދެމަފިރިންނަށް އަންނަ އަހަރު 22 ވަނަ ދަރިފުޅު ލިބޭނެ\n23 އޮކްޓޯބަރ 2019 - 06:234comments\nބައެއް ގައުމުތަކުގައި ގިނަ ދަރިން ހޯދުން އޮންނަނީ ލަދުވެތި ކަމަކަށްވެފަ އެވެ. ވަކިން ހާއްސަކޮށް، ޔޫރަޕްގެ ގައުމުތަކުގައި މި ވިސްނުން މާ ބޮޑެވެ.\nއެކަމަކު ދެމަފިރިއަކު ބޭނުންވާ ވަރަށް ދަރިން ހޯދުމަކީ އެ މީހުންގެ އަމިއްލަ ކަމެކެވެ. ކެރިފޯރުންތެރިކަން ހުރި މިންވަރަކުން ގިނަ ދަރިން ނުހޯދަންވީ ސަބަބެއް ވެސް ނެތެވެ. އިނގިރޭސިވިލާތުގެ މި ދެމަފިރިން ސާބޮތިކޮށްދެނީ އެކަމެވެ. ނޮއެލް އާއި ސުއީ ރެޑްފޯޑް، 44، މިހާރު އިންތިޒާރުކުރަމުން އަންނަނީ ދެމަފިރިންގެ 22 ވަނަ ދަރިއަށެވެ.\nމި އާއިލާ މީޑިއާތަކުން ސިފަކުރަނީ އިނގިރޭސިވިލާތުގެ އެންމެ ބޮޑު އާއިލާގެ ގޮތުގަ އެވެ. މިއީ މަޝްހޫރު ރެޑްފޯޑް އާއިލާ އެވެ.\nއަންނަ އަހަރުގެ އެޕްރީލް މަހުގެ ތެރޭގައި ބާވީސް ވަނަ ދަރިފުޅު އުފަންވާނެ އެވެ. އެ ވާހަކަ، ދާދި ފަހުން ހެދި އަލްޓްރާ ސައުންޑް ސްކޭނަކަށް ފަހު ސުއީ ވަނީ ފޭނުންނާ ޔޫޓިއުބާއި އިންސްޓްގްރާމްގައި ވެސް ހިއްސާކޮށްފަ އެވެ. އޭނާ ބުނިގޮތުގައި ބަނޑަށް މިހާރު 15 ހަފުތާ އެވެ.\nސުއީ އާއި ނޮއެލްގެ މިހާރު ތިބީ 11 އަންހެން ދަރިންނާއި 10 ފިރިހެން ދަރިންނެވެ. ދެމަފިރިން އުންމީދުކޮށްގެން ތިބީ 22 ވަނަ ދަރިފުޅާ އެކު ދެ ޖިންސްގެ އަދަދު ހަމަހަމަވާނެ ކަމަށެވެ. އެކަމަކު ދަރިފުޅުގެ ޖިންސެއް އެ މީހުންނެއް ނުބަލަ އެވެ. ކޮންމެ ޖިންސެއްގެ ދަރިއަކު ލިބުނަސް ދެމަފިރިންނަށް މައްސަލައެއް ނެތެވެ.\nA post shared by Radford Family (@theradfordfamily) on Sep 3, 2019 at 6:32am PDT\n"އެކަމަކު ބޮޑަށް އުންމީދުކުރެވެނީ ފިރިހެން ދަރިއަކަށް،" ސުއީ ބުންޏެވެ. "އޭރުން އަދަދު އެއްވަރުވާނެ."\nދެމަފިރިންނަށް އެންމެ ފުރަތަމަ 1989 ގައި ދަރިއަކު ލިބުނު އިރު، ސުއީގެ އުމުރުން އެންމެ 14 އަހަރެވެ. ދެ މީހުންނަށް އެންމެ ފަހުން ދަރިއަކު ލިބުނީ މިދިޔަ އަހަރު އެވެ. ސުއީ އާއި ނޮއެލް އަށް މިހާރު މާމަ/ކާފަ ވެސް ކިޔައިފި އެވެ. އެކަމަކު އަމިއްލަ އަށް ދަރިން ހޯދަން އޮތް ޝައުގުވެރިކަން އެއްގޮތަކަށް ވެސް ނުގެއްލެ އެވެ. އާއިލާ ބޮޑުވަމުން އަންނާތީ އެތައް ބައެއްގެ ސަމާލުކަން ވެސް ރެޑްފޯޑް އާއިލާ އަށް ހުއްޓިފައިވެ އެވެ.\nމި އާއިލާގެ ވާހަކަ އެކި ދުވަސްވަރު "ކިޑްސް އެންޑް ކައުންޓިން" ގެ ނަމުގައި ޑޮކިއުމަންޓަރީގެ ގޮތުގައި ވެސް ގެނެސްދީފައިވެ އެވެ.\nސުއީ އާއ ނޮއެލްގެ ދޮށީ ދަރުފުޅު ކްރިސް އަށް މިހާރު 30 އަހަރެވެ. ދެވަނަ އަންހެން ދަރިފުޅު ސޯފީ އަށް 25 އަހަރެވެ. އޭނަގެ ވެސް ތިން ކުދިން އެބަތިއްބެވެ.\nދޮށީ ދެ ދަރިން މިހާރު މައިންބަފައިންނާ ވަކިން އުޅުނަސް އަނެއް 19 ކުދިންނާ އެކު ދެމަފިރިން އުޅެނީ 10 ކޮޓަރީގެ ގެއެއްގަ އެވެ. އާއިލާގެ ގުޅުން ވަރަށް ބަދަހިވެފައި، އުފާވެރި އެެވެ. މި އާއިލާގެ ވާހަކަތައް އެ މީހުން އަބަދު ވެސް އިންސްޓަގްރާމާއި ޔޫޓިއުބްގައި ހިއްސާކުރެ އެވެ. އަދި މިއީ ވަރަށް ގިނަ ބަޔަކު ޝައުގުވެރިވާ އާއިލާއަކަށް ވަނީ ވެފަ އެވެ.\n"ބައެއް ފަހަރު އިހުސާސްކުރެވޭ ގެ އަދިވެސް ތަންކޮޅެއް ކުޑައޭ. އެ ދަތިކަން އެބައޮތް. އެކަމަކު ނޫން ހާސްކަމެއް ނެތް، ވަރަށް އުފަލުގައި އަހަރެމެން މި އުޅެނީ،" ސުއީ ބުންޏެވެ.\nއޭނާ ބުނިގޮތުގައި ގިނަ ދަރިން ތިބުމަކީ ވަރަށް ބޮޑު އުފަލަކާއި ހިތްހަމަޖެހުމެއް ލިބޭ ކަމެކެވެ. އަދި އެކަން އިހުސާސްކުރެވޭނީ އެފަދަ މައިންބަފައިންނަށް ކަމަށް ވެސް ބުންޏެވެ.\n"ދަރިން ގޮވައިގެން ޕިކްނިކް ދިއުމާއި ހިނގާލަން ދިއުމާއި އަދި އެ ނޫން ވެސް ތަންތަނަށް ދިއުމަކީ އަހަރެމެންނަށް ވަރަށް ބޮޑު އުފަލެއް،" ސުއީ ބުންޏެވެ.\nA post shared by Radford Family (@theradfordfamily) on Jun 10, 2018 at 5:44am PDT\nއާއިލާ ބޮޑުވަމުން އަންނަ އިރު، ދަރިން ހޯދުން ހުއްޓައިލުމާ މެދު ދެމަފިރިން އަދިވެސް ގޮތެއް ނުނިންމަ އެވެ. އެކަމަކު 22 ދަރިން ހަމަވެ، ކޮންމެ ޖިންސަކުން 11 ކުދިން ލިބުމަކީ މި ދެމަފިރިންނަށް ވަރަށް ބޮޑު އުފަލެކެވެ.\nއިތުރު ލިޔުންތައް އަންހެނުން ކުޑަކުދިން ބެލެނިވެރިން އިނގިރޭސިވިލާތް ކައިވެނި މާބަނޑުވުން\nސުޝްމިތާގެ "އާރިއާ" ދެވަނަ ސީޒަނަކަށް


Apple Ge AirTag Hack Kohffi - Vaguthu\nކޮވިޑް-19: ހަރުކަށި ފިޔަވަޅުތަކާއިއެކު ހަމަނޭވައެއް! -2ގަޑިއިރު ކުރިން\nއެޕަލްގެ އެއާޓެގް ހެކްކޮށްފި\nމިދިޔަ މަހު އެޕަލްއިން ނެރުނު އެއާޓެގް ހެކުކޮށްފިއެވެ. އެޕަލް އެއާޓެގަކީ ވޮލެޓާއި، ދަބަސް އަދި އެހެންވެސް އަގުހުރި އެއްޗެއް ގެއްލުނަ ނުދީ ރައްކާތެރި ކުރުމަށް ބޭނުން ކުރެވޭނެ ގޮތަށް ތައްޔާރު ކޮށްފައިވާ ޓެގެކެވެ. ސްޓައިލިޝްކޮށް ޑިޒައިން ކޮށްފައިވާ އެޕަލް އެއާޓެގް މެދުވެރިކޮށް ޓެގް ހަރުކޮށްފައިވާ އެއްޗެއް ވަގަށް ނަގައިފި ނަމަ އެ އެއްޗެއް ގެންދާ ތަނެއް ފައިންޑް މައި އެޕްލިކޭޝަން މެދުވެރިކޮށް ބެލެއެވެ.\nއެޕަލްގެ އެއާޓެގް ހެކު ކުރެވިދާނެ ކަމަށް ޖަރުމަނު ވިލާތުގެ ސެކިއުރިޓީ ދިރާސާކުރާ ތޯމަސް ރޮތު ވަނީ ބުނެފައެވެ. އޭނާ މިހެން ބުނެފައިވަނީ އެޕަލް އެއާޓެގް ހެކު ކޮށް އެކަން ދިރާސާ ކުރުމަށް ފަހުއެވެ. ތޯމަސް ކޮށްފައިވާ ޓްވީޓެއްގައި ބުނެފައިވާ ގޮތުން އޭނާ ވަނީ އެއާޓެގްގެ މައިކްރޯކޮންޓްރޯލާ އަށް ވަދެފައެެވެ. އެއާޓެގްގެ ފާމްވެއާއަށް ބަދަލު ގެނައުމާއި އެއާޓެގް އަލުން ޕްރޮގްރާމް ކުރުން ފަދަ މަސައްކަތް އޭނާއަށް ކާމިޔާބު ކަމާއެކު ކުރި ކަމަށް ބުނެފައިވެއެވެ.\nއެއާޓެގްގެ މައިކްރޯކޮންޓްރޯލާ އަލުން ޕްރޮގްރާމް ކުރުން ފަދަ ކަންކަން ހެކަރުންނަށް ކުރެވުމަކީ ކުންފުނިން ސިހޭނެ ކަމަކަށް ވުމުގެ ފުރުސަތު ބޮޑެވެ. އެޕަލްއިން އެއާޓެގަށް ފޮނުވާ ނޮޓިފިކޭޝަން އޮޅުވާލުމަކީ ވެސް ހެކަރުންނަށް ކުރަން މާ އުނދަގޫ ކަމަކަށް ނުވާނެއެވެ.\nކަން މިހެން ހުރުމުން، އެޕަލްއިން ފާމްވެއާ ލެވެލް މޮޑިފައިކޮށް ސެކިއުރިޓީ ވަރުގަދަ އަޕްޑޭޓެއް ނެރުމަކީ ވެދާނެ ކަމެއް ކަމުގައި ރިޕޯޓުތައް ބުނެއެވެ.


(7 މެއި 2017 އާ ގުޅޭ)\n"އޭނާ އެ އުޅެނީ ނިޔާނުގެ ދަރިފުޅު ގޮވައިގެން އަހަންނަށް ފިލަންވެގެން... ނޫން! ނޫން! އެވާނީ އަމީރުގެ ރޭވުމަކަށް. ނިޔާނު އަހަންނާއެކު އެންމެ ފަހުވަގުތާ ޖެހެންދޭން ވެސް އުޅުނީތީ އޭނާއަށް ލިބެން އުޅޭ ދަރިފުޅު އަހަންނާ ވަކިކޮށްލަން އޭނާ އެ ވިސްނަނީ" ރުބީނާގެ ހިތް ނުތަނަވަސްވިއެވެ. އެއްފައި މައްޗަށް އަނެއްފައި އަރުވާލުމާއެކު ތިރީތުންފަތް ހަފާލެވުނެވެ.\nތަފާތު ގިނަ ގޮތްގޮތަކަށް ރުބީނާ ވިސްނި އެވެ. އައިރާއަށް ކަމެއް ކުރާނޭ ހިތްވަރެއް ލިބިގެން އެ އުޅެނީ އަމީރުގެ ސަބަބުންކަން ރުބީނާ ޤަބޫލު ކުރިއެވެ. އަމީރު ވެސް އައިރާއާ މެދު ހަމްދަރުދީ ވެގެން އެ އުޅެނީ ނިޔާނުގެ ދަރިފުޅަށް އޭނާ ބަލިވެ އިނުމުންނެވެ. ޚިޔާލުތަކުގެ ބޮޅުތައް އެއްފައްޗަކަށް އެމުނި ގުޅެންފަށައިފި އެވެ. ދެން ކަންތައް ކުރަންވީގޮތް ވެސް ރުބީނާ ވިސްނާލި އެވެ. ނިޔާނުގެ ދަރިއަކު ހުރިނަމަ އެކުއްޖާ ހުންނަންވާނީ އޭނާގެ ގާތުގަ އެވެ.\nރޭގެ ހަތަރުދަން ހުސްވެގެން ދިޔައީ ރުބީނާގެ ޚިޔާލީ ރޭވުންތަކުގަ އެވެ. އޭނާއަށް ނިދުނީ ކޮންއިރަކު ކަމެއް ވެސް ނޭނގެއެވެ. ހޭލެވިގެން ތެދުވެ ފޯނު ބަލާލިއިރު ހެނދުނު ދިހައެއް ޖަހާ ހިނގައްޖެ އެވެ. ހަމައެއާއެކު މިސްކޯލެއް އައިސްފައި އޮތުމުން ކާކުތޯ ގުޅީ ބަލާލިއެވެ. ޤައިސްގެ ނަން ފެނުމާއެކު ތަފާތު ހިނިތުންވުމެއް ރުބީނާގެ ތުންފަތުގައި ދުވެލިއެވެ. ނިދީގެ އަސަރު ހުރި ނަމަވެސް އާފުރިލަމުން އެނދުން ފައިބާ ފާޚާނާއަށް ވަދެ ފެންވަރާލައިގެން ރުބީނާ ނުކުތެވެ. ރީތިވާ މޭޒު ދޮށުގައި އިނދެ ހަތަރެސްފައިގާ ލޯޝަން ލަމުން ދިޔަ އިރު ޤައިސްއާ މެދު ވިސްނާލި އެވެ. އޭނާގެ ދިރިއުޅުން ބޭނުންވީ ގޮތަށް އުޅެލުމުގެ ފުރުޞަތު ޤައިސް އެވަނީ ހުޅުވައިދީފަ އެވެ. ދެން އޮތީ ކޮންމެ ގޮތަކުން ވެސް އޭނާއާ ކައިވެނި ކުރުމެވެ. އެކަން އޭނާ ކޮންމެ ގޮތަކުން ވެސް ކުރާނެ އެވެ.\nރީތިވެލައިގެން ރުބީނާ ކޮޓަރިން ނުކުމެގެން ސިޓިންރޫމަށް އައިއިރު ސޯފާގައި މައުރީން އިނެވެ. ރުބީނާ ފެނުމާއެކު އޭނާ ޝަކުވާކޮށްލީ ބަނޑުހައިވެގެންނެވެ. އެއާއެކު ރުބީނާގެ މޫނުގެ ކުލަވަރު ބަދަލުވި އެވެ. ބަދިގެ ފަރާތަށް އޭނާއަށް ބަލާލެވުނެވެ. ނިޔާނާ އިނދެގެން އައިރާ އެގެއަށް އައިފަހުން ކެއުމުގެ ކަންތައްތައް އޭނާ ބަލަހައްޓަމުންދިޔަ ގޮތް ވެސް ރުބީނާ ނުދެނަ ހުއްޓެވެ. އޭނާއަށް ގޭތެރޭގެ އެއްވެސް ކަމެއް ކުރާކަށް ނުޖެހެއެވެ. އެހެންނަމަވެސް އަލުން ބަދިގެއަށް ވަންނަން ޖެހުމުން ރުބީނާއަށް ރުޅި އާދެވުނީ އައިރާ ދެކެއެވެ.\n"މަށަށް ޖެއްސުންކުރާނަމޭ ހިތާ އަމީރުމެން ބަޔަށް ގޮސް އެ އިންނަނީ... މިއަދުތަ ނިޔާނުގެ ބަފަޔަކު ހުރިކަން އެނގިގެން އުޅެންވީ. އެޔެއް ނޫން! އޭނާ ވެސް ބޭނުންވަނީ އަރާމު ދިރިއުޅުމެއް އުޅޭން. އެބައިގައި އިނިއްޔާ އަތުންފައިން މަސައްކަތެއް ކުރަން ނުޖެހޭތީ ކަންނޭނގެ އެ އިންނަނީ ނާންނަން... ހުއް! ޕާންގަނޑެއްހާ ހިސާބު ވެސް މިހާރު މިގޭގައި ނެތީތަ؟" ރުބީނާގެ އަތުގެ ހަރަކާތްތަކަށްވުރެ އޭނާގެ ދޫ ހަރަކާތްކުރާލެއް އަވަހެވެ. ކަބަޑުތައް ހުޅުވާ ބެލިއިރު ޕާނެއްހާ ހިސާބު ވެސް ނެތުމުން އިތުރަށް ރުޅި ގަދަވާ ގޮތްވިއެވެ.\n"މައު! ދޭބަލަ މަންމަގެ ވޮލެޓު ހިފައިގެން އަންނަން" ކުކުޅު ބިސް ހުރީތީ ބިސްގަނޑު އަޅަން ތައްޔާރުކުރަމުން ރުބީނާ ބުންޏެވެ. ސޯފާގައި އިން މައުރީން އަވަހަށް ތެދުވެގެން ގޮސް އެތެރެއަށް ވަދެއްޖެއެވެ. ގިނަ އިރެއްނުވެ އެކުއްޖާ އެނބުރި އައިސް ރުބީނާގެ ވޮލެޓު އޭނާގެ އަތައް ދިނެވެ. އެއާއެކު ރުބީނާ ވޮލެއްޓުން ފައިސާ ނަގާފައި މައުރީނަށް ދިއްކޮށްލިއެވެ.\n"ބިސްގަނޑު އަޅަންވާއިރަށް ދޭ އަވަހަށް ޕާނެއް ގަނެގެން އަންނަން... ކައިރީގައި ހުރި ސުޕާމާޓުން ލިބޭނެ" ރުބީނާ ބުންޏެވެ.\nހެނދުނުގެ ސައި ރުބީނާ ތައްޔާރުކޮށް ނިމުނުއިރު މެންދުރުވަނީ އެވެ. އަނެއްކޮޅުން މެންދުރަށް އެގޭގައި ކާނޭ އެއްޗެއް ވެސް ޖެހޭނީ ހަދާށެވެ. އެކަން އޭނާއަށް ނުވާނޭތީވެ ނިންމީ ތަންކޮޅެއް ފަހުން ތަނަކަށް އޯޑަރު ދީގެން ކާއެއްޗެހި ގެންނާނީ ކަމުގަ އެވެ. އެހެންވެ ސައިބޮއެ ނިންމާފައި ރުބީނާ އަވަސްވެލީ ޤައިސްއަށް ގުޅާލުމަށެވެ.\nމެންދުރު އެކެއް ޖަހަން އުޅެނިކޮށް އެޕާޓްމެންޓުގެ ބެލް އަޅާލި އަޑު އިވި ރުބީނާ އައިސް ދޮރުހުޅުވާލިއެވެ. އެއާއެކު އޭނާއަށް ފެނުނު މަންޒަރު ޤަބޫލު ވެސް ނުކުރެވުނެވެ. ދޮރުމަތީގައި ހުރީ ޤައިސްއެވެ. ބުނެވެސް ނުލާ އޭނާ އެގެއަށް އައީއެވެ.\n"ޤައިސް... އަޅުގަނޑު ގާތުގައި ބުނެލިނަމަ"\n"އޭރުން މިހާރު ރޫބީގެ މޫނުން ތިފެންނަ ހައިރާންކަމެއް ނުފެނުނީސް" ގައިސް ހިނިތުންވެލި އެވެ.\n"އާދޭ އެތެރެއަށް... މިހެންވެގެން ދޯ އަޅުގަނޑު އުޅޭ ގެއާއި އުޅޭ އެޕާޓްމެންޓާ ބެހޭގޮތުން އެހާވަރަށް ސުވާލުކުރީ،" ހިތް އަވަސްވެފައި ހުރި ރުބީނާ ބުންޏެވެ. އަދި ގައިސް ވަނުމުން ބޭރުގައި ބަޔަކު ތިބިތޯ ވެސް ރުބީނާ ބަލާލި އެވެ. މީހަކު ފެންނަން ނެތުމުން އަވަސް އަވަހަށް ދޮރުލައްޕާ ތަޅުލި އެވެ.\n"އަޅުގަނޑު ވަރަށް ދެރަވި ރޫބީގެ ދޮށީކުއްޖާގެ މަރުގެ ޚަބަރު ލިބުމުން. އެކަމާ ވަރަށް ފިކުރު ކުރެވުނު. އަޅުގަނޑުގެ ވެސް ހުރީ ފިރިހެން ކުއްޖެއް... ހުންނަނީ ދުރުގައި... ހުރި އެންމެ ދަރިފުޅަށް ކަމެއްވެއްޖެއްޔާ އަޅުގަނޑަށް ވާނޭ ގޮތެއް ވެސް ނޭނގޭ. އެކަހަލަ ޚިޔާލުތަކުން ހިތަށް ވަރަށް އުނދަގޫވި... ރޫބީ އުޅޭނެ ހާލާމެދު ވެސް ވަރަށް ވިސްނުނު. މިވަގުތު ރޫބީއަށް ހިތްވަރު ދިނުމުގައި ބައިވެރިއަކު ބޭނުންވާނެވަރު ހިތަށް ތަސައްވުރު ކުރެވުނު" ޤައިސްއާއެކު ސޯފާގައި ރުބީނާ ވެސް އިނެވެ. ޤައިސް އައުމުން ރުބީނާގެ ހިތަށް ފިނިކަމެއް ލިބިފައިވެއެވެ.\n"އަޅުގަނޑަށް ވެސް ޤަބޫލުކުރަން ދަތިވި... އެންމެ ދެރަވީ އެ ދަރިފުޅު ދުރުގައި ހުއްޓާ ވަކިވެގެން ދިއުމުން. އެންމެ ފަހު ފަހަރަށް ވާހަކަ ދައްކާލާނޭ ފުރުޞަތެއް ވެސް ނުދީ ދިޔައީމަ" ރުބީނާ އިސްޖަހާލި އެވެ. އެހިނދު ޤައިސް އިނދެފައި ރުބީނާގެ ކަނާތު އަތްތިލައިގައި ހިފާލުމާއެކު އޭނާގެ ދެއަތުގެތެރޭ އެ އަތްތިލަ ހިފަހައްޓާލި އެވެ.\n"ރޫބީއާ ކައިވެނިކުރަން އަޅުގަނޑު ނިންމައިފިން. ވީ އެންމެ އަވަހަކަށް. އަޅުގަނޑުގެ ދަރިފުޅާ ވެސް ވާހަކަ ދައްކައިފިން. އަޅުގަނޑު ރުހޭކަމެއްގައި އޭނާ ފާޑެއް ކިޔާކަށް ބޭނުމެއްނުވޭ. ރޫބީ! އަޅުގަނޑުގެ ގާތުގައި ރޫބީ ހުންނަން މިހާރު ބޭނުންވަނީ. ތިހެން އެކަނިވެރިކޮށް މިތަނުގައި އުޅުމުގެ ބަދަލުގައި އަޅުގަނޑަށް ވެސް ރޫބީއަށް އެހީތެރިވެވޭނީ ގާތުގައި ހުރީމަ. ކީކޭ ރޫބީ ބުނަނީ؟ އަޅުގަނޑު ކައިވެނި އަވަސްކުރިޔަސް އެންމެ ރަނގަޅުތަ؟"\n"ނިޔާނު ވަކިވެގެން އެ ދިޔައީ އެކުއްޖާއާ ޤައިސްގެ އެއްވެސް ވާހަކައެއް ނުދެއްކެނީސް. އަޅުގަނޑުގެ ހިތެއް ނުބުނޭ ނިޔާނު ނުރުހޭނެ ކަމެއްހެން އަޅުގަނޑު އަލުން މީހަކާ އިނުން. ދެން ހުރީ މައުރީން... މައުއަށް ޤައިސް ފެނިފައި ހުރީ. އެކަމަކު ކައިވެނީގެ ވާހަކައެއް ނުދައްކަން" ރުބީނާ އިން ގޮތުން ހީވަނީ ހިތްދަތިވެގެން ގޮސް މީހާ ދެންމެ ދެންމެ ރޯން ފަށާފާނެހެންނެވެ. ޤައިސްގެ ހިތް އޭނާއަށް ޓަކައި ހަމްދަރުދީވަމުން ދިޔައެވެ.\n"އަޅުގަނޑު ކައިވެނީގެ ކަންތައްތައް ހަމަޖައްސާނަން. މައުއާ ރޫބީ ވާހަކަ ދައްކާ... ކައިވެންޏަށް ފަހު ރޫބީ އުޅޭނީ އަޅުގަނޑާއެކު. ރޫބީއާއި މައުގެ ހުރިހާ ޒިންމާއެއް އަޅުގަނޑު ނަގަން މިހިރީ ތައްޔާރަށް"\n"ޤައިސް..." ރުބީނާ މަޑުމަޑުން ޤައިސްއަށް ގޮވާލުމާއެކު އޭނާގެ ކޮނޑުގައި ބޯއަޅާލި އެވެ.\n"ދެރަނުވޭ ރޫބީ. އަޅުގަނޑު މިހުރީ ރޫބީއާއެކު" ރުބީނާގެ ކޮނޑުގައި ޤައިސް ފިރުމާލިއެވެ.\nރުބީނާއާ ވާހަކަ ދައްކަން ވަރަށް ގިނައިރު ޤައިސް އެގޭގައި އިނެވެ. އޭނާ ނުކުމެގެން ދިއުމާއެކު ރުބީނާ ނިކަން ބޮޑަށް ހިނިތުންވެލިއެވެ. ހިތަށް ލިބުނު އުފާވެރިކަމާއި ހަމަޖެހުމުން އަނގަފުޅާކޮށް ހެވިދާނޭތީ ތިރީ ތުންފަތުގައި ދަތްއަޅާލިއެވެ. ޖޯޑުކޮށްލެވިފައިވާ ދެއަތްތިލަ ގެނެސް މޭގައި ޖައްސާލުމާއެކު ދެ ލޯ މަރާލައި ފުންނޭވާއެއް ލިއެވެ.\n"އަވަހަށް ޤައިސްއާ އިނދެގެން މިގެއިން ނުކުމެގެންދާންވީ... އެކަމަކު... އޭރުން އައިރާ... ނިޔާނުގެ ދަރިފުޅު" ރުބީނާގެ ވިސްނުން އަނެއްކާ ވެސް އައިރާއަށް ހުއްޓުނެވެ. ދެން ފެނުނީ ހަލުވިކޮށް އައިސް އޭނާގެ ކޮޓަރިއަށް ވަންތަނެވެ. އަލަމާރިތެރެއިން ދަބަހެއް ނެގިއެވެ. އެއީ ނިޔާނުގެ ކޮޓަރިން އެއްޗެހި ނެރުނު އިރު އޭނާގެ ލެޕްޓޮޕް ލާފައި އޮތް ދަބަހެވެ. އެނދުމަތީ ދަބަސް ބޭއްވުމާއެކު ރުބީނާ ކޮޓަރިން ނުކުމެގެންދިޔައެވެ.\nއަމީރު އައިސް ދޮރުހުޅުވީ ބެލްޖެހުމުންނެވެ. ދޮރުމަތީ ތިބީ ލިޒީއާއި މިރާންގެ އިތުރުން ދެބައިއުމުރަށްވުރެ މައްޗަށް ގޮސްފައިވާ އަންހެނަކާއި ފިރިހެނެކެވެ. ހިނިތުންވެލަމުން އެތެރެއަށް ވަނުމަށް އަމީރު އެދުނެވެ. އޭރު ސިޑި މަތީ ރުބީނާ ހުއްޓެވެ. އޭނާ ވެސް އައީ އަމީރުގެ ބަޔަށް ވަންނާށެވެ. ނަމަވެސް ހުއްޓުން އެރީ ބަޔަކު މީހުން ދޮރުމަތީގައި މަޑުކޮށްލައިގެން ތިބުމުންނެވެ. އެނބުރި ރުބީނާގެ އެޕާޓްމެންޓަށް ދިއުމަށް ހިނގައިގަތް އިރު އޭނާގެ ސިކުނޑީގައި ސުވާލުތައް ފުނިޖެހެމުންދިޔައެވެ. ރުބީނާގެ ފުރަގަހުގައި އަމީރު ކަމެއް ރާވަނީއޭ އޭނާއަށް ހީވަނީއެވެ. އެ ޚިޔާލުތަކުން ސިކުނޑި ހާސްވާންފެށިއެވެ.\n"މީ އަހަރެންގެ މަންމައާއި ބައްޕަ. އައިރާއާ ބައްދަލުކުރަން ބޭނުންވާތީ ގޮވައިގެން މި އައީ" އަމީރުއާ ކުރިމަތިލައިގެން ހުރެ ލިޒީ ވާހަކަދެއްކިއެވެ.\n"މިއަދު ވެސް ކާންއެކަނި ކޮޓަރިން ނުކުތީ... ލިޒީ ހިނގައްޖެއްޔާ ބޭރަށް ނުކުމެދާނެ. ދޭބަލަ ގޮވައިގެން އަންނަން" އަމީރު ދެރަވެފައި ބުންޏެވެ. އެއާއެކު މަލީހާއާއި ދާއޫދަށް އިށީނުމަށް ސޯފާ ދައްކާލިއެވެ. އެމީހުންނާއެކު މިރާން ވެސް ސޯފާގައި އިށީނެވެ.\n"އަޅުގަނޑަށް ކިޔަނީ ދާއޫދު. މީ މަލީހާ" ދާއޫދު ވާހަކަ ދެއްކިއެވެ.\n"މިހާރު މި ރައްޓެހިންނަށްވީ... އާދައިގެ ގޮތަކަށް އަހަރުމެން ވެސް ވާހަކަދައްކާ އުޅެނީ. ދާއޫދުމެން ތި އައީ ލިޒީގެ ކައިވެންޏަށް ދޯ. ވަރަށް ރަނގަޅު ކުއްޖެއް އެއީ. އައިރާގެ އެއްވެސް ރައްޓެއްސެއް މިކޮޅުގައި ނުހުރޭ" އަމީރު ހިނިތުންވެލައިގެން އިނދެ ވާހަކަ ދެއްކި އެވެ.\n"ތީ ނިޔާނުގެ ބައްޕަ ދޯ. ލިޒީ އަހަރުމެންނަށް ކިޔައިދިން. އައިރާ މިހާރު ހުންނަނީ ނިޔާނުގެ ބައްޕަގެ ގާތުގައިކަން. އައިރާއަކީ ވަރަށް ނިކަމެތި ކުއްޖެއް. ވަރަށް ހިތްހަމަޖެހުނު ނިޔާނު އައިސް އެ އަންހެންކުއްޖާއާ އިނދެގެން ގޮވައިގެން ދިޔައީމަ. ނިޔާނަކީ ވަރަށް އަޙުލާގު ރަނގަޅު ކުއްޖެއް. މީހުންނަށް ވަރަށް ޤަދަރުކުރާނެ. ވަރަށް ގުޅިގެން އުޅޭނީ... އަހަރުމެންގެ ރަށަށް ދިޔަ ފަހަރު ނިޔާނު ހުރީ އަހަރުމެން ގޭގައި. ހަމަސްދުވަސް އަހަރުމެންނާ އެއްސުފުރާ މަތިން ކައިގެން އުޅުނުއިރު އެނގުނު އެއީ ވަރަށް ހަރުދަނާ ޒުވާނެއްކަން... އެހެންވިޔަސް މަރަކީ އެކަކަށް ވެސް ހިފެހެއްޓޭނެ އެއްޗެއްނޫން. އަހަރުމެންނަށް ވެސް ފުރަތަމަ އެ ޚަބަރު ޤަބޫލު ނުކުރެވުނު" ދައޫދުގެ ވާހަކަ އެ ދައްކަނީ އޭނާގެ ހިތުގެ އަޑިންކަން އެ އަޑުގައިވާ އަސަރު ހެކިދެއެވެ.\n"އައިރާއާއެކު މިއަދު ނިޔާނުގެ މައިންބަފައިން ތިބުމީ އެކުއްޖާއަށް ލިބޭނެ އެންމެ ބޮޑު ހިތްވަރު. މި ދުނިޔޭގައި އެކުއްޖާގެ ޢާއިލާ އެކަކު ވެސް ނެތް. އެނބުރި ރަށަށް ދިޔަނަމަވެސް އެކުއްޖާ ވަންނާނެ ތަނެއްހާ ހިސާބު ވެސް ނެތް. އައިރާއަށް އަޅާލަން ތިބިހާ ވެސް ބަޔަކީ އަހަރުމެން" މަލީހާ ހިތްދަތިކަމާއެކު ބުނެލިއެވެ.\n"އައިރާއާ މެދު ކަންބޮޑުނުވޭ ލިޒީގެ މަންމާ. އައިރާއަކީ މިހާރު އަހަރެންގެ ވެސް ދަރިއެއް. އެކުއްޖާއަށް އަހަރެން އުޅޭތަނެއްގައި އުޅެވޭނެ. އަހަރެން ކާއެއްޗެއް އެކުއްޖާއަށް ވެސް ދީގެން ކާނީ... ނިޔާނު ނެތުމުން އައިރާއަށް ހަމައެކަނި އުނިވާނީ ފިރިއެއްގެ ލޯބި... އެކަމަކު އެކުއްޖާއަށް މައިންބަފައިންގެ ލޯތްބެއް އިރާދަ ކުރެއްވިއްޔާ އުންޏެއް ނުވާނެ. އަހަރެންގެ ނިޔާނަކީ ވަރަށް ދުރު ވިސްނޭ ކުއްޖެއް... އޭނާގެ ހޮވުން އަހަންނަށް ވަރަށް ކަމުދޭ. އައިރާ ފަދަ ޅީދަރިއަކު ލިބޭނީ ނަސީބުވެރިންނަށް" އަމީރުގެ ވާހަކަ އަޑުއަހާފައި މަލީހާއަށް ހިނިތުންވެވުނެވެ. އައިރާއަށް އުނިވެފައިވާ މައިންބަފައިންގެ ލޯބި އެކުއްޖާއަށް މިންވަރު ކުރެއްވީތީ ހިތާހިތާ މަލީހާ ހެއްދެވިފަރާތަށް ޝުކުރުކުރިއެވެ.\n"ލިޒީ ވަރަށް އެދޭ ކަމެއް އެއީ ލިޒީގެ ކައިވެނި ކުރެވޭއިރު އައިރާ ހުރުން. އަހަރުމެންނާއެކު އެ ދުވަހު އައިރާ ގެންދަން ބޭނުން" ދާއޫދު ބުންޏެވެ.\nއަމީރުއާއި ލިޒީގެ މައިންބަފައިން ވާހަކައިގައި ތިއްބާ އެ ތަނަށް ލިޒީއާއެކު އައިރާ އައެވެ. މަލީހާ ފެނުމުން އައިރާ އައިސް އޭނާގެ ގާތުގައި އިށީނެވެ. އެހިނދު އައިރާގެ ގައިގާ މަލީހާ ބައްދާލި އެވެ. ހިތްވަރުގެ ބަސްތައް މަލީހާ ބުނަމުން ދިޔަ އެވެ. އައިރާގެ ދެ ލޮލުން ކަރުނައިގެ ތެތްކަން ފެނުނެއްކަމަކު އޭނާ ނުރޮއެވެ. އެ މޫނުމަތި މިލާފައިވާވަރު ފެނި ދާއޫދު ވެސް ދެރަވިއެވެ. އޭނާ ވެސް އައިރާގެ ބޮލުގައި ފިރުމާލިއެވެ. ދެކެވެމުން ދިޔަ ވާހަކައިގެ މިސްރާބު ލިޒީ ބަދަލުކޮށްލީ އަބަދު ނިޔާނުގެ ނަން ކިޔާ އަޑު އިވުމުން އައިރާއަށް ކުރާނޭ އަސަރު ހިތަށް އަރާފައެވެ. ދެ ދުވަސް ފަހުން ކޯޓުގައި ލިޒީގެ ކައިވެނި ކުރެވޭނެކަން އޭނާ ހާމަކުރިއެވެ. އަދި އައިރާ ތައްޔާރުވާންޖެހޭނެކަމުގައި ބުންޏެވެ. އޭނާ އަމީރުއާއި ޝިމްލާއަށް ވެސް ދަޢުވަތުދިނެވެ.\nސޯފާގައި ފިކުރަކަށް ގެއްލިފައި ރުބީނާ އިންދާ މައުރީން އެތަނަށް އައިސް އޭނާއަށް ގޮވާލިއެވެ. ނަމަވެސް ރުބީނާ އަނގައިން ނުބުނުމުން ދެވަނަ ފަހަރަށް ވެސް ގޮވާލިއެވެ. ރުބީނާއަށް ރެއަކާލީ ދެނެވެ. އަވަސް އަވަހަށް ކިހިނެއްތޯވީ ސުވާލު ކުރިއެވެ.\n"މީހަކު އައީތަ މިއަދު؟ ސަލް ދައްތަމެންތަ؟ އިވުނު ވާހަކަ ދައްކާ އަޑު" މައުރީން އަހާލިއެވެ. އެއާއެކު ރުބީނާއަށް ޤައިސްގެ ވާހަކަ ހަނދާންވިއެވެ. ހިތާއި ސިކުނޑިއަށް ވެރިވެފައިވާ އުދާސްކަން އެއްފަރާތްކޮށްލާފައި މައުރީންއާ އޭނާ ކުރިމަތިލިއެވެ.\n"މައު... މަންމަ މިއުޅެނީ ޤައިސް ބޭބެއާ މެރީ ކުރަން ވެގެން" މައުރީނުގެ ކޮންމެ ހަރަކާތަކަށް ރުބީނާ ބަލަން އިނެވެ. (ނުނިމޭ)


UAE Gai Hindhu Dheenuge Fahlhieh Alhany - Vaguthu\nޔޫއޭއީ ގައި ހިންދޫ ދީނުގެ ބުދު ފައްޅިއެއް އަޅަނީ\nޔޫއޭއީގެ އަބޫދާބީގައި ހިންދޫ ދީނުގެ ބުދުފައްޅިއެއް އަޅަން ނިންމައިފިއެވެ.\nމިފައްޅި އެޅުމަށް ބިންގާއެޅުން މިއަދު އަބޫދާބީގައި ކުރިއަށް ދާއިރު މި ފައްޅީގެ ބިންގާ އަޅަނީ އިންޑިއާގެ ބުދު ދީނުގެ އިސް ފާދިރީއެކެވެ.\nއަބޫދާބީގައި އިންޑިއާގެ ބުދު ދީނުގެ ފައްޅިއެއް އަޅަން ހުއްދަދިނީ އިންޑާއި އާއި ގުޅުން ބަދަހި ކުރުމުގެ ގޮތުން ޔޫއޭއީގއ ފޮރިން މިނިސްޓަރ އެވެ.\nޔޫއޭއީން މި ނިންމުން ނިންމިއިރު އެގައުމުގެ ގާނޫނީ ކަންކަމުގައި ކޯޓުގައި ރަސްމީކޮށް ބޭނުންކުރެވޭ ބަހަކަށް، ހިންދީ ބަސް ހަމަޖައްސަން އެގައުމުން ދާދި ފަހުން ވަނީ ނިންމާފައެވެ.\nޔޫއޭއީގެ ކޯޓްތަކުގައި މިހާރު ރަސްމީކޮށް ބޭނުން ކުރަނީ އަރަބި ބަހާއި އިނގިރޭސި ބަސް އެކަންޏެވެ. އަދި އަރަބި ބަސް ނޭނގޭ މީހުން ގާނޫނީ މައްސަލަތަކުގައި ޖެހެނީ ލިޔެކިޔުންތައް އިނގިރޭސި ބަހަށް ތަރުޖަމާކޮށްގެން އިނގިރޭސި ބަހުން ވާހަކަ ދައްކަން އެނގޭ ވަކީލުންގެ ބޭނުންކުރާށެވެ.\nނަމަވެސް ތިން ވަނަ ބަހެއްގެ ގޮތުގައި ހިންދީ ބަސް ރަސްމީކޮށް ބަލައިގަންނަން ތައްޔާރުވަމުން އަންނަކަން ޔޫއޭއީގެ ރަސްމީ ފަރާތްތަކުން ވަނީ ބުނެފައެވެ.\nއޭޕްރީލް 20, 2019 13:58\nމީ ވަރަށް ކަޑަށް ކަމެެއް މުސްލިމު ގައުމެއް ގައި ކުރަން ވަރަށް ދެރަ......\nއޭޕްރީލް 20, 2019 14:49\nއެއީ ކީއްވެ.އިނޑިޔާގަ ވެސް މިސްކިއް ހުރެ އެއްނު\nއޭޕްރީލް 20, 2019 19:26\nދިވެހިންހޭލާ ތިބޭތި މީވަރަށް ބޮޑު ކަމެއް ވިސްނާ ފިކުރު ކުރަންޖެހޭ ކަމެއް\nއޭޕްރީލް 20, 2019 15:33\nޢަބޫދާބީގަ ފައްޅިނެތަސް ޑުބާއީގަ ފައްޅި ހުރޭ އެރެބި އެމެރޭޓްސްގެ ހުރިހާ ރަށެއްގަވެސް މިހާރު ފައްޅި އަޅަނީތޯއްޗެ\nއޭޕްރީލް 20, 2019 15:57\nޔޫއޭއީ އަކީ އިންޑިޔާ މީހުންގެ ބަލާޖެހި މިހާރު އެތާރައްވެހިންނަށް ވުރެން އިންޑިޔާ މީހުންގެ ނުފޫޒުގަދަ ގައުމެއް. މީ ދިވެހިރާއްޖެއަށް ވެސްދިމާވާނެ މައްސަލައެއް މާބޮޑަށް އިންޑިޔާ ވެގެން އުޅެންޏާ\nމި ޤައުމުގައި މިފަދަކަމެއް ނުހިގާނެ ބާ !\nއޭޕްރީލް 20, 2019 16:20\nމިރާއްޖޭގަވެސް ކުރާނެ ގުޅުންބަދަހި ކުރަން\nއޭޕްރީލް 20, 2019 16:27\nވިސްނާ ހޭލާ މީ ވަރަށް ވާހަކަ\nއޭޕްރީލް 20, 2019 16:56\nއޭޕްރީލް 20, 2019 17:12\nޖޭ ހިންދް. ޖޭ މާތާޖީ\nއޭޕްރީލް 20, 2019 19:10\nތީދެން މީހަކު ކުރާނެ އެންމެ ނުބައި ކަށްތަށް ﷲ އށް ޝިރުކު ކުރާނެ ތަނެތް ހެދުން\nއޭޕްރީލް 20, 2019 20:08\nމިކަންކުރަންނޫންތޯ ވޯޓްދިނީ ކުރާނެ.\nއޭޕްރީލް 21, 2019 08:03\nއެތައް މިލިއަން މުސްލިމުން ރެފިއުޖީންގެ ގޮތުގަ ހުއްޓަ ބުދު ދީނުގެ ބައެއް ޔޫއޭއީ އަށް ގެނެސް އެމީހުންނަށް ހިމާޔަތް ދީ ބުދުފައްޅި އަޅާ ދެނީއެވެ. ރެފިއުޖީންނަށް ވަޒީފާ ދެނީ ޔޫރަޕުންނެވެ. މުސްލިމުން ބާކީ ވެފައެވެ.\nއޭޕްރީލް 21, 2019 13:28\nއޭޕްރީލް 23, 2019 10:13\nމީ ބާވާލެންވިދީނެންވެސްނޫ މީހަގީގަތުގައި ޔޫއޭއީގައި އުޅޭމުނާފިގު މުސްލީމުން އެމީހުން އިސްލާމްދީން ނެތިތުކުރުމަންކުރަމުންދާމަސަންކަތުގެފެށުމެން.އިބްރާހި އަލައިހިންސަލާމްވެސް ވަނީ މުސްލިމުންގެ ބިންތަކުން ބުދުތަކުން ސާފުކުރަންވާފަ. މިބުދުފަންޅި ތަކުން ސިރުކަން ގޮވާއަޑުވީ އެގައުމުގެ ޒުވާންޖީލު ހަލާކުކުރުމަން މަގުފަހިކުރުން.


2 zuvaanunge maraa eku Holhudhoo ah hiydhathi kan | Mihaaru\nޚަބަރު / ނ. ހޮޅުދޫ\nއެކްސިޑެންޓްގައި މަރުވި އަދީލް އާއި ހުސްނާ. ދެ މީހުން މަރުވީ ބާރު ސްޕީޑްގައި ދުއްވި ސްކައިލް ކޮންޓްރޯލް ނުވެ ގޮސް ފަޅުތެރެއަށް ވެއްޓިގެން.\n27 މެއި 2018 - 12:45\nރޭ މެންދަމު ދެ މީހުން އެކުގައި ސައިކަލް ބުރަކަށް ނުކުތް އިރު ވެސް، އެއީ އެ ދެ މީހުންގެ ވަދާއީ ސައިކަލް ބުރަށް ވެދާނެ ކަމަށް ހިޔެއް ނުކުރާނެ އެވެ. އަދި ދެ މީހުންގެ ނިމުން، މިހާ ހިތްދަތި ގޮތަކަށް އަތުވެދާނެ ކަމަށް އެ ރަށުގެ އެކަކު ވެސް އުންމީދެއް ނުކުރެ އެވެ. ހުސްނާ އާއި އަދީލް އެކްސިޑެންޓެއްގައި ރޭ ދަންވަރު މަރުވި ހަބަރާއެކު، އެ ރަށުގެ މީހުންނަށް ކުރިމަތިވީ ފުން ހިތާމައެކެވެ. އާއިލާގެ މެމްބަރުންނާ ރަހްމަތްތެރިން އަދިވެސް ތިބީ ޝޮކެއްގަ އެވެ.\nރަށު ބަނދަރު ސަރަހައްދުން ބާރު ސްޕީޑުގައި ދިޔަ އިރު ސައިކަލު ދުއްވަން އިނީ ހުސްނާ ކަމަށް އެ ރަށު ބައެއް މީހުން "މިހާރު" އަށް ކިޔައިދިނެވެ. އަދި ސައިކަލް ފަހަތުގައި އިނީ އަދީލެވެ.\nހޮޅުދޫން ވާހަކަ ދެއްކި މީހަކު ބުނި ގޮތުގައި ބާރު ސްޕީޑްގައި ހުސްނާ ދުއްވި ސައިކަލް ކޮންޓްރޯލް ނުވެ ގޮސް ޖެހުނީ އެ ރަށު ބަނދަރުގެ އެއްގަމު ތޮށިގަނޑުގަ އެވެ. އެއާއެކު، ދެ މީހުން ވެސް ވިއްސައިގެން ގޮސް ތޮށިގަނޑު މަތީގައި ޖެހުމާ އެކު ވެއްޓުނީ މޫދަށް ކަމަށް އޭނާ ބުންޏެވެ. ދެ މީހުން މޫދަށް ވެއްޓުނު މަންޒަރު، ބަނދަރު ކައިރީގައި ތިބި މީހުންނަށް ފެނުނީ ހުސްނާ އާއި އަދީލް ހަޅޭއްލަވައިގަތް އަޑަށެވެ.\nހޮޅުދޫ ފަޅުތެރެއަށް ރޭ ދަންވަރު ވެއްޓުނު ސައިކަލް. ސައިކަލް ދުއްވަން އިން ދެ ޒުވާނުން ވެސް ވަނީ މަރުވެފައި.\n"ވާޓަރުގައި ބޯ ޖެހިފައި، ދެ މީހުން ގޮސް ވެއްޓުނީ މޫދަށް. މޫދުން ނެގި އިރު ހުސްނާގެ މޫނު ވަރަށް ބޮޑަށް ފަޅައިގެން ގޮސް، ސިފަ ވަކި ނުވާ ވަރަށް ޒަޚަމްވެފައި ހުރީ،" އެ މީހާ ކިޔައިދިނެވެ.\n"ދެ މީހުން ވެއްޓުނު ދިމާލަށް ދިޔަ އިރު، އެކަކު އޮތީ އަޑީގައި. އަނެކަކު އޭރު އަޑި އަށް ދަނީ. ދެ މީހުން ނެގި އިރު، އެއްވެސް މީހެއްގެ ހަރަކާތެއް ނެތް. ބޮލުންނާއި މޫނުން ލޭތައް ފައިބަނީ،"\nހޮޅުދޫ ކައުންސިލްގެ ރައީސް މުހައްމަދު ނަސީރު ވިދާޅުވީ ހުސްނާ އަކީ ބެޑްމިންޓަން، ނެޓްބޯލް އަދި ބަށި ކުޅެން ވަރަށް މޮޅު ޒުވާނެއް ކަމަށެވެ. އަދި ރަށުގައި ބާއްވާ މުބާރާތްތަކުގައި އެއް ވަނަ ހޯދަމުން އަންނަ ފާހަގަކޮށްލެވޭ ޒުވާނެއް ކަމަށް ވެސް ކައުންސިލަރު ވިދާޅުވި އެވެ.\nއަދީލާއި ހުސްނާގެ ކުއްލި މަރަށް ފަހު، އެ ރަށު ރައްޔިތުންނަށް ވަނީ ފުން ހިތާމައެއް ކުރިމަތިވެފަ އެވެ. ހާއްސަކޮށް، ހުސްނާ އަކީ އެ ރަށު ގިނަ މީހުން ދަންނަ މޫނެކެވެ.\nހޮޅުދޫގައި ބޭއްވި މުބާރާތަކުން ވަނަ ހޯދި ހުސްނާ، އިނާމާ ހަވާލުވަނީ.\nމުހައްމަދު ނަސީރު ވެސް ވިދާޅުވީ ހުސްނާ އާއި އަދީލަކީ ވަރަށް ގާތް ދެ ރަހްމަތްތެރިން ކަމަށާއި ދެ މީހުން އެކުގައި އުޅޭތާ ވަރަށް ގިނަ ދުވަސްވެފައިވާ ކަމަށެވެ. އަދި ދެ މީހުންނަކީ އަހުލާގު ރަނގަޅު، ހިތް ހެޔޮ، އެހެން މީހުންނާ ގުޅިގެން މަސައްކަތް ކުރާ ދެ ޒުވާނުން ކަމަށް އޭނާ ވިދާޅުވި އެވެ.\n"ވަރަށް ގިނަ މީހުންނަށް ވެސް ފެންނާނެ ހުސްނާ އާއި އަދީލް އެކުގައި އުޅޭ ތަން. އަދީލް އިއްޔެ ރަށަށް އައީ އޯވާނައިޓަށް،" ކައުންސިލަރު ވިދާޅުވި އެވެ.\nހުސްނާ މަރުވިއިރު، އޭނާ އުޅެނީ މީހަކާ އިނދެގެންނެވެ. އަދި ދެމަފިރިންނަށް ފަސް އަހަރުގެ ފިރިހެން ދަރިފުޅެއް ހުރެ އެވެ. އަދްލީ އުޅެނީ ކައިވެންޏެއް ނުކޮށެވެ.\nދެ މީހުންގެ ޖަނާޒާ ބޭއްވީ މިއަދުގެ މެންދުރު ނަމާދަށް ފަހު އެވެ.\nފުލުހުން ބުނީ ދެ ޒުވާނުން އެކްސިޑެންޓުވި ކަމުގައި މައުލޫމާތު ލިބުނީ ރޭ ދަންވަރު 1:30ވި ފަހުން ކަމަށާއި ދެ ޒުވާނުންގެ މަރުގެ މައްސަލަ ތަހުގީގު ކުރަމުން އަންނަ ކަމަށެވެ.\nއެކްސިޑެންޓް ފުލުހުން މަގުމަތީގެ އެކްސިޑެންޓް ނ. އަތޮޅު ނ. ހޮޅުދޫ މަރު\n42 ކޮމެންޓް, 629 ރިއެކްޝަންސް\nމަރުނުވާނެމީހަކު،ބަލިނުވާނެމީހަކު،މުސްކުޅިނުވާނެމީހަކު ﷲމިދުނިޔެއަށް ފޮނުއްވާފައި ނުވޭ މަރަކީކޮންވަގުތަކު،ކޮންތާކު ވާނެކަމެއްކަން ނޭގޭއިރު މުހިއްމީ ދުރާލާއެކަށްތައްޔާރުވެ ﷲ އެންގެވިގޮތަށް އުޅެނިމިދިއުންކަމުގައި ހަނދުމަފުޅުބަހައްޓަވާ\nއަންހެން ކުއްޖާއާ ދިމާލަށް ކިޔާނެހާ އެއްޗެއް ކިޔާފަ ދެފުރާނައަށް ރަހްމަތްލައްވާށި. މި ހަމަ ދެއްކުންތެރިކަމެއް ނޫންތަ.\nރަގަޅު އަދަބެއް ދޭންވާނެ\nތަހުގީގުކޮށް ނިމޭއިރު ކުއްވެރިވެގެން ޖަލަށް ދަން ޖެހޭނީ އެ ނިކަމެތި ސައިކަލު ދޯ.. މަރުހޫމުންގެ ފުރާނައަށް މާތްﷲ ހެޔޮރަހަމަތް ލައްވާށި! އާމީން\nإِنَّا لِلَّهِ وَإِنَّا إِلَيْهِ رَاجِعُونَ ދެ ފުރާނައަށް މާތްﷲ ރަހުމަތް ލައްވާށި. ދެ ފަރާތުގެ އާއިލާއަށް ކެތްތެރިކަން ދެއްވާށި. އާމީން\nކޮންމެ މީހަކީވެސް މަރުގެ ރަހަ ދެކޭނެ މީހެކެވެ. މަރުއައިސް ބައްދަލުކުރާނީ ކޮންވަޤުތަކުކަމެއް އެކަކަށްވެސް ނޭނގޭނޭއެވެ. ވީމީ، އިސްލާމްދީނުގައިވާ ރިވެތި އުޞޫލުން ސިފަތައް ލިބިގަނެ ދީނުގައި ނަހީކުރަށްވާފައިވާ ކަންކަމުން ދުރުވެގަންނާށެ..! މާތްﷲ އެ ދެކުދިންނަށް ޞުވަރުގޭގެ މަތިވެރި ނިޢުމަތް ލަށްވާށި..! އަދި ޕޮލިހުންނަށްވެސް ހެޔޮވިސްނުން ދެއްވާށި..!\nމިތާ ޕޮލިސް ކޮންމައްސަލަ\nދެރަކަމެއް. ޢެކަމަކު މައްސަލައަކަށްވީ ފެޝަނަށް ސައިކަލު ދުއްވުން\nއެއްލަކިން ޕްރޮގްރާމްގެ ފެށުން މިދިޔައީ ވަރަށް ހިތާމަވަރިކޮށް..މާތްﷲ އެދެފުރާނައަށް ރަހުމަތް ލައްވާށިއެވެ.\nކޮންމެ ކަމެއް ސިޔާސީ ނުކޮށްފާނަން؟ ދުވަސްކޮޅަކުން މިކަހަލަ ކަންކަމާ އަޅުކަމުގެ މައްސަރާވެސް ގުޅުވަން ފަށާފާނެ\nދަރިފުޅާ އަޅުކަމުގެ މައްސަރާ ނުގުޅުވާ ނެތޭ ވާކަށް. މި މަހު ވިއްުޔާ ހޭބޯނާރައިގެން (އާއްމު ގޮތެއްގައި) ގިނަ މީހުން ބުރުޖަަަހަން ނުކުންނަނީ. ޢެހެންވެ މިމަހު އެކްސިޑެންޓްސް ގިނަ ވަނީ\nއޭގެ މާނައެއް ނޫން ދޯ އެއީ އެއްލަކިން ލައިސެންސް ދިނީމައޭ. ކީކޭ ބުނާނީ ދެން. ކޮންމެ ކަމެއްވެސް ސިޔާސީ\nކޮންމެ މަރަކީވެސް ދިރިތިބި މީހުންނަށް ހުރި ޢިބުރަތެއް މާތް ﷲ ދެފުރާނަޔަށް ހިޔޮރަހުމަތް ލައްވާށި އާމީން


SunOnline: Fehi Gaanoonu Asaaseege fehikan eba libeytha?\nމުހައްމަދު މުޒައްޔިން ނާޒިމް 08 Aug 2020, 13:14\nމިހާރު އަމަލުކުރަމުން އަންނަ ފެހި ގާނޫނުއަސާސީގެ ވާހަކަ ފަށައިގަތުމަށް ފަސް އެނބުރި ދާން ޖެހެނީ މީގެ 16 އަހަރު ފަހަތަށް 2004 ޖޫން9ވީ ބުދަ ދުވަހާ ހަމައަށެވެ. އޭރު އަމަލުކުރަމުން އައި "ނޫ ގާނޫނުއަސާސީ" އިސްލާހު ކުރިތާ ހަތް އަހަރު ވެސް ރަނގަޅަށް ފުރިހަމަ ނުވަނީސް އޭރުގެ ރައީސުލްޖުމްހޫރިއްޔާ މައުމޫން އަބްދުލްގައްޔޫމްގެ އެރޭ އިއުލާން ކުރެއްވީ އެ ގާނޫނުއަސާސީއަށް ބޮޑެތި ބަދަލުތަކެއް ގެންނަން ވިސްނަވާ ކަމަށެވެ. ރައީސް މައުމޫންގެ އިސްލާހީ ތަގުރީރުގެ ގޮތުގައި މަޝްހޫރުވެގެން ދިޔަ، އެ ތަގުރީރުގައި ރައީސް މައުމޫން ވިދާޅުވި، އެންމެ މުހިންމު އެއް ވާހަކަފުޅަކީ އެ މަސައްކަތް ފެއްޓެވުމުގެ މަގުސަދެވެ. ވިދާޅުވީ އެ މަސައްކަތް ފައްޓަވަނީ "ރައްޔިތުންގެ ހަމަޖެހުމާއި ތަރައްގީއަށްޓަކައި، ރާއްޖޭއަށް ބޭނުންވާ އިސްލާހީ ބޮޑެތި ބަދަލުތަކެއް ގެނައުމުގެ އަޒުމުގައި" ކަމަށެވެ. ބާރުތައް ވަކިކުރުމުގެ މަފުހޫމަކީ ވެސް ރައްޔިތުންނަށް މިނިވންކަމާއި ހައްގުތައް ހޯދައިދިނުމެވެ. ސާދާކޮށް ބުނާ ނަމަ، "ފެހި ގާނޫނުއަސާސީ"ގެ ބޭނުމަކީ ދިވެހިންނަށް ތާހިރު ދިރިއުޅުމެއް ހޯދައިދިނުމެވެ. ބިރެއް ނެތި އުޅެވޭނެ މުޖުތަމައެއް އެންމެންނަށް ކަށަވަރުކޮށްދިނުމެވެ. އިންސާފާއި ހަމަހަމަކަމުގެ މުޖުތަމައެއް ނެގެހެއްޓުމެވެ.\nރައީސް މައުމޫން ސުރުހީ އެޅުއްވި އެ މަސައްކަތް އޮގަސްޓް 7، 2008ގައި ނިމި "ފެހި ގާނޫނުއަސާސީ" ވުޖޫދުވީ ފަހުން 12 އަހަރުވީ ނަމަވެސް އެ ގާނޫނުއަސާސީއިން ތަސައްވަރުކުރި ފޮނި މީރުކަން، އެ ފެހިކަން ދިވެހިންނަށް އެބަ ލިބޭ ހެއްޔެވެ؟\nޖޫން 9، 2004: އިސްލާމީ މަރުކަޒުގައި ބޭއްވި ޖަލްސާގައި ރައީސް މައުމޫން ވަހަކަ ދައްވަމުން އަތުގައި އޮތް ގަޑި ދިއްކޮލަނީ: 22 ސިކުތުން އެމަނިކުފާނު ވިދާޅުވީ، ގައުމަށް ބަދަލުތަކެއް އަންނަން ޖެހޭ ކަމަށް --- ފޮޓޯ/ ދިވެހި ރާއްޖެ ޑިމޮކްރަސީއަށްކުރި ދަތުރު\nހައްގުތަކަށް އަދިވެސް އާދޭސް ކުރަނީ\nގާނޫނުއަސާސީ އޭގެ މާއްޗަށް ބިނާވާ މައިގަނޑު އަސާސަކީ ރައްޔިތުންނެވެ. ބާރުތައް ފެށިގެން އަންނަނީ އަދި ނިމެނީވެސް ރައްޔިތުންނާ ހަމައިން ކަމަށް އޮޅުންނާރާ ވަރަށް އަކުރުން އަކުރަށް ފިލިން ފިއްޔަށް ގާނޫނުއަސާސީގައިލިޔެފައިވެ އެވެ. އަދި ރައްޔިތުންގެ އަސާސީހައްގުތަކުގެ ބާބުގައި ރައްޔިތުންނަށް ކަށަވަރު ނުކޮށްދޭ އެއްވެސް މިނިވަން ކަމެއް ނެތް ކަމަށް ބުނެވިދާނެ އެވެ. އެކަމަކު ރައްޔިތުންނަށް ލިބެން ޖެހޭ އެތައް އަސާސީ ހައްގަކަށް ދިވެހިން ޖެހިފައި ވަނީ ސަލާން ޖަހާށެވެ. މިވަނީ ކިހިނެއް ހެއްޔެވެ؟\nއާ ގާނޫނުއަސާސީ ލިޔެވުނުތާ 12 އަހަރު ފަހުން، އެ ގާނޫނުއަސާސީ ލިޔުއްވުމުގައި ބައެއް އެބޭފުޅުން ވިދާޅުވާ ގޮތުގައި، އޭރު ގާނޫނުއަސާސީ ހެދުމުގައި ތަސައްވަރު ކުރި ހަގީގީ އެތައް ކަމެއް ތަންފީޒު ވެގެނެއް ނުދެ އެވެ. ގާނޫނުއަސާސީ އެކުލަވާލި ހާއްސަ މަޖިލީހުގައި ގާނޫނުއަސާސީ ޑްރާފްޓް ކުރި ކޮމިޓީގެ މުގައްރިރު އިބްރާހިމް އިސްމާއިލް (އިބުރާ) ވިދާޅުވީ، ގާނޫނުއަސާސީއިން އާންމު ރައްޔިތު މީހާއަށް އައި ބަދަލު ވަރަށް ވެސް ކުޑަ ކަމަށެވެ. އެކަމަކު ގާނޫނުއަސާސީ އެކުލަވާލީ އާންމު ރައްޔިތުންނަށް މިނިވަންކަން ހޯދައިދިނުމަށް ކަމަށް އޭނާ ވިދާޅުވި އެވެ. އެކަމަކު އަދިވެސް އެ ހައްގުތަކަށް ރައްޔިތުން ގިނަފަހަރު ޖެހެނީ އާދޭސް ކުރަން ކަމަށް އޭނާ ވިދާޅުވި އެވެ.\n"އަޅުގަނޑަކަށް ނުފެނޭ ގާނޫނުއަސާސީ އެކުލަވާލި ހަގީގީ މަގްސަދު އަދި ހާސިލުވާތަނެއް. ގާނޫނުއަސާސީ އެކުލަވާލީ، ރައްޔިތުންގެ މިނިވަންކަމާއި ހައްގުތައް ރައްކާތެރިކުރުމަށާ، ރައްޔިތު މީހާގެ ދިރިއުޅުން ހަމަޖެހުމާއި ތަނަވަސްކަމާއެކު ގެންދާނެ މަގު ކޮށާއި ދައްކައިދިނުން. ރައްޔިތުން ބާރުވެރިކުރުވައި، އެމީހުންގެ ދިރިއުޅުން ބައްޓަން ކުރުމަށް ފުރުސަތު ފަހިކުރުމަށް. އަދި އަޅުގަނޑަކަށް ނުފެނޭ މިދިޔަ 12 އަހަރު އެކަންކަން ހާސިލުވިތަނެއް،" އިބުރާ ވިދާޅުވި އެވެ.\nއިބްރާހިމް އިސްމާއިލް (އިބްރާ) "ސަން"އަށް އިންޓަވިއު ދެއްވަނީ --- ސަން ފޮޓޯ\nއިބްރާ ދެކެވަޑައިގަންނަވާ ގޮތުގައި، ގާނޫނުއަސާސީން ހާސިލްވީ އެންމެ ކަމެކެވެ. އެއީ ކޮންމެ ފަސް އަހަރަކުން މިނިވަންކަމާއެކު އެއްވެސް ނުފޫޒެއް ނެތި ރައީސުލްޖުމްހޫރިއްޔާއެއް އިންތިހާބު ކުރަން ރައްޔިތުންނަށް ލިބިފައި އޮތް ފުރުސަތެވެ. އެ އެނޫން ކަމެއް ހާސިލު ނުވާ ކަމަށް އޭނާ ވިދާޅުވި އެވެ. އެކަމަކު، އެ ހައްގުވެސް އެންމެ ފަހު ފަހަރު ރައްޔިތުން ހޯދަން ޖެހުނީ ގަދަބަދަވިކަމުންނެވެ.\nއޭނާ ގަބޫލުކުރަވަނީ، ގާނޫނުއަސާސީގެ ދަށުން ރައްޔިތުންނަށް މިނިވަންކަމާއި ބާރުވެރިކަން ދީފައިވީނަމަވެސް، އެންމެ ބޮޑު މައްސަލައަކީ މިނިވަން މުސްތަގިއްލު ކޮމިޝަންތަކާއި ފަނޑިޔާރުގެވެސް މިނިވަން ވެގެން ނައުމެވެ. އޭގެ އިތުރުން ހިޔާލުފަޅުކުރުމުގެ މިނިވަންކަން ވެސް އޮތީ ފަހަތުގައި ކަމަށް އޭނާ ގަބޫލު ކުރައްވަ އެވެ.\nއިބުރާ ވިދާޅުވީ ބޭނުން އެއްޗެއް މިހާރު ބުނެވުނު ނަމަވެސް، ބާރުވެރި މީހުންނާ ދެކޮޅަށް ހިޔާލެއް ފާޅުކޮށްލާއިރަށް އެ މީހަކު ފިއްތާލާ ކަމަށެވެ. އަދި އެ މީހަކާ ގުޅިފައިވާ އެހެން ހުރިހާ ކަމަކަށް ދަތިކޮށް އެ މީހަކަށް ނޭވާ ނުލެވޭ ވަރު ކޮށްލާ ކަމަށް އިބުރާ ވިދާޅުވި އެވެ. އެހެން ކަމަށްވާ ނަމަ، ހިޔާލުފާޅުކުރުމުގެ މިނިވަންކަން ކަރުދާހުގައި ލިޔެފައި އޮތަސް އަމަލީ ގޮތުން ތަންފީޒުވާ ކަމާ މެދު އޭނާ ސުވާލު އުފައްދަވަ އެވެ.\n"ކޮންމެ ވެރިކަމެއްގައި ވެސް މިވާ ގޮތަކީ ހިޔާލެއް ފާޅުކުރާއިރަށް ދެން ވެރިކަމުގެ ފަރާތުން އެ މީހެއްގެ ވަށައިގެން ހުންނަ ހުރިހާ ކަމަކަށް އެބަ ހުރަސްއަޅާ. އެ މީހަކަށް ދެން އެއްޗެއް ބުނަން ނުކެރޭ ވަރު އެބަކޮށްލާ. މިއީ އެއްނޫން ދެއްތޯ އަޅުގަނޑުމެން އޭރު ތަސައްވަރުކުރި މިނިވަންކަން. އެކަންކަން އަޅުގަނޑުމެންގެ ތެރޭގައި އެބަ ހިނގާ ހަމަ އަބަދުވެސް،" އިބުރާ ވިދާޅުވި އެވެ. "މިކަންކަން ބަދަލުވެގެން މި ގާނޫނުއަސާސީގެ ހަގީގީ ފައިދާއެއް އަޅުގަނޑުމެންނަށް އޮތީ،"\nދެން އަނެއް ބޮޑު މައްސަލައަކީ ގާނޫނުއަސާސީގެ ދަށުން، ހަދަން ޖެހޭ ގާނޫނުތައް މިއަދާ ހަމައަށް އައިއިރުވެސް އަދިވެސް ހުރީ ނުހެދި އެވެ. އިބްރާ ދެކެވަޑައިގަންނަވާ ގޮތުގައި، އެއީވެސް ގާނޫނުއަސާސީ ތަސައްވަރުކުރި ކަންކަން ހާސިލު ނުވާ ވަރަށް ބޮޑު ސަބަބެކެވެ.\n"ތަސްދީގު ކުރި ފަހުން، ތިން މަޖިލިސް މިއައީ. މިއީ 19 ވަނަ މަޖިލިސް. އެކަމަކު ގާނޫނުއަސާސީ ހިންގުމަށްޓަކައި ހަދަން ޖެހޭ 78 ގާނޫނެއް އަދިވެސް ނުހެދޭ އަދިވެސް. ހަމަ ކުރީގައި ހުރި ގާނޫނުތަކާއި ގަވައިދުތަކެއް މިއޮތީ. އެހެންވީމަ ރައްޔިތުންގެ މަޖިލިސްވެސް މިއޮތީ ވަރަށް ބޮޑަށް ފެއިލްވެފައި،" އިބްރާ ވިދާޅުވި އެވެ.\nގާސިމް އިބްރާހިމް ހާއްސަ މަޖިލީހުގެ ރިޔާސަތުގައި: އޭނާ ވިދާޅުވީ، ގާނޫނުއަސާސީގެ ފޮނުމީރުކަން މިން ކުރަން އަދި އަވަސްކަމަށް -- ފައިލް ފޮޓޯ\nއަސްލު މައްސަލަ: އިހުލާސްތެރިކަމެއް ނެތުން\nގާނޫނުއަސާސީގެ ދަށުން ހަދަން ޖެހޭ ގާނޫނުތައް ނެހެދިވާ ކަމުގެ ކަންބޮޑުވުން އޭރުގެ ހާއްސަ މަޖިލީހުގެ ރައީސްކަން ކުރެއްވި އަދި މިހާރު މާމިގިލި ދާއިރާގެ މެމްބަރު، ޖުމްހޫރީ ޕާޓީގެ ލީޑަރު ގާސިމް އިބްރާހިމްވެސް ފާޅުކުރެއްވި އެވެ. ގާސިމް ވިދާޅުވީ، ވީހާވެސް އަވަހަކަށް އެ ގާނޫނުތައް ހަދަން ޖެހޭ ކަމަށެވެ. އަދި ގާނޫނު އަސާސީއާ ތާރަޒްވާ ގާނޫނުތައްވެސް އުވާލަން ޖެހޭ ކަމަށް ގާސިމް ވިދާޅުވި އެވެ.\nނަމަވެސް ގާސިމް ގަބޫލު ކުރައްވާ ގޮތުގައި، ގާނޫނުއަސާސީގެ ކަންކަން ތަންފީޒު ވެއްޖެތޯ ނުވަތަ ނޫންތޯ ބުނަން އަދި މާ އަވަސް ކަމަށެވެ.\n"ބާރަ އަހަރު އެއީ އަދި މިބާވަތުގެ ކަމަކަށް މާ ގިނަ ދުވަހެއް ނޫން. އެހެން ނަމަވެސް މިކަންކަން ފުރާ ފުރިހަމަވުމަށް ނަގާނެ އަދި ދުވަސް ކޮޅެއް. އަޅުގަނޑު ގަބޫލު ކުރާ ގޮތުގައި މީގެ ދެގުނަ ދުވަސް ނުވަތަ 20-30 އަހަރުވެސް ވެދާނެ،" ގާނޫނުއަސާސީ އެކުލަވާލި ހާއްސަ މަޖިލީހުގެ ރައީސް، ގާސިމް ވިދާޅުވި އެވެ.\nރައީސް މައުމޫންގެ ސަރުކާރުގައި ބަންޑާރަނައިބުކަމުގެ މަގާމު ފުރުއްވި، ހަސަން ސައީދު ވިދާޅުވީ، ގާނޫނުއަސާސީގައި ހުރި ކަންކަން ތަންފީޒު ނުވަނީ، އޭރު ގާނޫނުއަސާސީ އެކުލަވާލިއިރު، އެއްވެސް ބައެއްގެ އިހުލާސްތެރިކަން ނެތުމުން ކަމަށެވެ.\n"ރައީސް މައުމޫން ހަވަނަ ދައުރަކަށް އިންތިހާބުވެވަޑައިގެންނެވި އިރުވެސް، ގާނޫނުއަސާސީ އިސްލާހު ކުރާނެ ކަމަށް ވިދާޅެއް ނުވޭ. އެހާ މުހިންމު ކަމެއް ދިން ނަމަ، އިންތިހާބުގެ އެޖެންޑާއެއްގެ ގޮތުގައި ހިމެނުއްވީސް. އެމަނިކުފާނުގެ ވިހިވިހި ތަސައްވަރުގައިވެސް އެކަން ހިމަނާފައި ނުވޭ. އެއިން ދޭހަވަނީ، ރައީސް މައުމޫނު ގާނޫނުއަސާސީ އެކުލަވާލުމުގެ މަސައްކަތް ފެއްޓެވީ، ދިގު މުސްތަގުބަލަކަށް ވިސްނަވާފައި، ގައުމަށް ބޭނުންވެގެން ކުރި ކަމެއްގެ ގޮތުގައި ނޫން ކަން،" ރައީސް މައުމޫނުގެ ކެބިނެޓުން ފަހުން އިސްތިއުފާ ދެއްވި ހަސަން ސައީދު ވިދާޅުވި އެވެ.\nރައީސް މައުމޫނުްގެ ސަރުކާރުގައި ބަންޑާރަ ނައިބުކަން ކުރެއްވި ހަސަން ސައިދު: އޭނާ ވިދާޅުވީ، ގާނޫނުއަސާސީ އެކުލަވާލީ އެއްވެސް ބައެއްގެ އިހުލާސްތެރިކަމެއް އޮވެގެން ނޫން ކަމަށް --- ފައިލް ފޮޓޯ\nއޭނާ ގަބޫލުކުރައްވާ ގޮތުގައި، ރައީސް މައުމޫން އެ މަސައްކަތް ފެއްޓެވީ، އޭރު ބޮޑުވެ ފައްކާވަމުން ދިޔަ އިދިކޮޅު ހަރަކާތްތަކުންނާއި ބޭރު ގައުމުތަކުން އައި ޕްރެޝަރާއެކު އެވެ. އަދި އޭރުގެ އިދިކޮޅު ފަރާތްތަކުންވެސް މަސައްކަތް ކުރީ އެމީހުން ވެރިކަމަށް އައިސްދާނެ ކަމަށް ބަލައިގެން ނޫން ކަމަށާއި އެހެން ކަމުން އެފަރާތްތަކުންވެސް މަސައްކަތް ކުރީ، ވެރިކަމުގެ ހުރި މީހަކަށް އުދަނގޫވާ ގޮތަށް ގާނޫނުއަސާސީ އިސްލާހު ކުރަން ކަމަށެވެ.\n"އޭރު އިދިކޮޅުގައި ތިއްބެވި ބޭފުޅުންގެ ތަސައްވަރަށް ވެސް ނާދޭ ރައީސް މައުމޫން ނޫން ބޭފުޅަކު ވެރިކަމަށް އަތުވެދާނެ ކަމަކަށް. މައުމޫން ވެރިކަމުން ވަކިވާނެ ކަމަކަށް. އެހެންވެ، އެބޭފުޅުން ބެއްލެވީ އެބޭފުޅުންނަށް ކިރިޔާ ވެސް ފުރުސަތެއް އޮތީ، މަޖިލީހުން އެކަށީގެންވާ އަދަދެއް އެބޭފުޅުންނަށް [އިދިކޮޅަށް] ލިބިދާނޭ. އެހެންވެ، އެބޭފުޅުން [އިދިކޮޅު ފަރާތްތަކުން] ބެއްލެވީ މަޖިލީހުގެ ދައުރު ހަރުދަނާ ކުރައްވަން، މެންބަރުންގެ ދައުރު ހަރުދަނާ ކުރައްވަން. ދެން ވެރިކަމުގައި ހުންނަ މީހަކަށް ޖެއްސުން ކުރަން ދަތިކުރުން. އެފަދަ ނިޒާމެއް މި ހެދީ،" ފެހި ގާނޫނުއަސާސީއާއެކު ބޭއްވި ފުރަތަމަ ރިޔާސީ އިންތިހާބުގައިވެސް ވާއްދަކުރެއްވި ހަސަން ސައީދު ވިދާޅުވި އެވެ.\nއޭނާ ވިދާޅުވީ، ފަހުން ވެރިކަމަށް އައި މީހުންގެވެސް އެވެސް ކަހަކަ އިހުލާސްތެރިކަމެއް ނެތް ކަމަށެވެ.\n"އަމަލީ ގޮތުން އަޅުގަނޑުމެން އުންމީދުކުރި ފޮނިމީރު ކަމެއް ނުލިބޭ. ނުލިބެން ޖެހޭ ސަބަބަކީ، ކޮންމެ ވެރިކަމަކުންވެސް މި ބަލަނީ، ވެރިކަން ކުރުމަށް އުދަނގޫވާ ކޮންމެ ކަމަކަށް ގާނޫނުއަސާސީ ނުވަތަ ގާނޫނު ބަދަލު ކުރުން. ގާނޫނީ އިމުގެ ތެރެއިން ވެރިކަން ކުރުމުގެ ބަދަލުގައި މި ބަލަނީ، އެމީހަކަށް ފަސޭހަވާ ގޮތައް ގާނޫނުއަސާސީވެސް ގާނޫނުވެސް ބަދަލުކޮށްލުން. އެހެންވެ ހަގީގީ މަންފާ ނުލިބެނީ،" ހަސަން ސައީދު ވިދާޅުވި އެވެ.\nގާނޫނުއަސާސީގައި އުސޫލީ މައްސަލަތަކެއް ނެތް ކަމަށް ހުރިހާ ބޭފުޅުން ވެސް އިއްތިފާގުވެ އެވެ. މައްސަލައަކީ ވެރީންގެ އިހުލާސްތެރި ކަމެއް ނެތުމެވެ. ގާނޫނުއަސާސީ އޭގެ ފުރިހަމަ ގޮތުގައި ހިންގައިދޭން ބޭނުންނުވުމެވެ. އެހެން ނޫނީ، ކިތަންމެއް ދުވަހެއް ފާއިތުވިނަމަވެސް، ފެހި ގާނޫނުއަސާސީ ތަސައްވަރު ކުރާ ހަގީގީ މަންޒަރުގައި ކުލަ ޖެހުމަކީ ނާދިރުކަމެކެވެ. ލިޔުމުން ހުރިހާ ހައްގުތަކެއްވެސް ކަށަވަރުވެ އެވެ. އެކަމަކު، އަމަލީ ގޮތުން ދިވެހީންނަށް ލިބުނީ ވަރަށް މަދު ހައްގުތަކެކެވެ. ހައްގުތަކުގެ ވާހަކައަކީ ކަރުދާހުގައި ހަމައެކަނި ލިޔެލާފައި އޮންނަ ބަސްތަކަކަށް ވެއްޖެ އެވެ. ފެހި ގާނޫނުއަސާސީއާ އެކުވެސް ދިވެހިންނަށް ޖެހުނީ މި ހާލެވެ.


Gaadhiffuttaai Buruni Ge Gondudhoh Himaayaiy Kurumuge Masaiykaiy MTCC Ah - Vaguthu\nގާދިއްފުއްޓާއި ބުރުނީ ގޮނޑުދޮށް ހިމާޔަތް ކުރުމުގެ މަސައްކަތް އެމްޓީސީސީއަށް\nތ. ގާދިއްފުށި އާއި އެ އަތޮޅު ބުރުނީގެ ގޮނޑުދޮށް ހިމާޔަތް ކުރުމުގެ މަޝްރޫއުގެ އެއްބަސްވުމުގައި މިއަދު ސޮއި ކޮށްފިއެވެ.\nމި މަސައްކަތް ހަވާލު ކޮށްފައިވަނީ އެމްޓީސީސީ އާއެވެ. ބުރުނީ އައި ގާދިއްފުށީގެ ގޮނޑުދޮށް ހިމާޔަތް ކުރުމުގެ މަޝްރޫއުގެ އެއްބަސްވުމުގައި ޕްލޭނިންގ މިނިސްޓްރީގެ ފަރާތުން ސޮއިކުރެއްވީ އެ މިނިސްޓްރީގެ ޑިރެކްޓަރ ޖެނެރަލް އަލްފާޟިލާ ފާތިމަތް ޝާނާ ފާރޫގްއެވެ. އަދި އެމްޓީސީސީގެ ފަރާތުން ސޮއިކުރެއްވީ ސީއީއޯ އާދަމް އާޒިމްއެވެ.\nބުރުނީގެ ގޮނޑުދޮށް ހިމާޔަތްކުރުމުގެ މަޝްރޫއަކީ 28 މިލިއަން ރުފިޔާގެ މަޝްރޫއެކެވެ. މި މަޝްރޫއުގެ ދަށުން ޖުމުލަ 269 މީޓަރުގެ ބްރޭކްވޯޓަރތަކާއި، 220 މީޓަރުގެ ރިވެޓްމަންޓް ގާއިމްކުރުމާއި ބީޗް ރިޕްލެނިޝް ކުރުމުގެ މަސައްްކަތް ކުރުމަށް ނިންމާފައިވެއެވެ.\nއަދި މީގެ އިތުރުން ގާދިއްފުށީގެ ގޮނޑުދޮށް ހިމާޔަތް ކުރުމަށްވެސް 180 ދުުވަހުގެ އެއްބަސްވުމުގައި ސޮއި ކޮށްފައިވާއިރު، މި މަޝްރޫއުގެ ދަށުން އެރަށުގައި ފާހަގަކުރެވިފައިވާ ރަށްގިރުމުގެ މައްސަލަތައް ހައްލުކުރެވިގެންދާނެއެވެ.\nގާދިއްފުށި ގޮނޑުދޮށް ހިމަޔާތް ކުރުމުގެ މަޝްރޫއަކީ 17 މިލިއަން ރުފިޔާގެ މަޝްރޫއެކެވެ. މި މަޝްރޫއުގެ ދަށުން 500 މީޓަރުގެ ރިވެޓްމެންޓަކާއި އަދި 15 މީޓަރުގެ ގްރޮއިންއެއް ގާއިމްކޮށް ގޮނޑުދޮށް ހިމާޔާތް ކުރުން ހިމެނިފައިވެއެވެ.\nކިނަޅޮސް ބަނދަރަށް އުޅަނދު ފަހަރަށް ވަދެ ނުކުމެވޭ ވަރަށް ނެރު ފުންކޮށްފި


State Ministerakaai, Deputy Attorney ge Magaamah Beyfulhun Ayyah Kohfi\nމިއަދު މަގާމަށް އައްޔަން ކުރެއްވި ބޭފުޅުންނާ ރައީސް ބައްދަލު ކުރައްވަނީ.-- ފޮޓޯ: ރައީސް އޮފީސް\nސްޓޭޓް މިނިސްޓަރު ކަމަށާއި، ޑެޕިއުޓީ އެޓާނީގެ މަގާމަށް ބޭފުޅަކު އައްޔަން ކޮށްފި\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް، މިނިސްޓަ އޮފް ސްޓޭޓްގެ މަގާމާއި، ޑެޕިއުޓީ އެޓާނީގެ މަގާމަށް މިއަދު ބޭފުޅަކު އައްޔަން ކުރައްވައިފި އެވެ.\nއެގޮތުން މިއަދު ސްޓޭޓް މިނިސްޓަރު ކަމަށް އައްޔަން ކުރެއްވީ މ. ޖަވާހިރުވާދީ އިފްހާމް ހުސައިނެވެ. އޭނާ އައްޔަން ކުރެއްވީ ޖެންޑާ މިނިސްޓްރީގެ ސްޓޭޓް މިނިސްޓަރަކަށެވެ.\nރައީސް އޮފީހުން ބުނީ އިފްހާމަކީ އޮސްޓްރޭލިއާގެ ޔުނިވާސިޓީ އޮފް ސަދާން ކުއީންސްލަންޑުން މާސްޓާސް އޮފް އެޑިއުކޭޝަން އާއި ބެޗެލާސް ޑިގްރީ އިން އާލީ ޗައިލްޑްހުޑް ހާސިލު ކުރައްވާފައިވާ ކަމަށެވެ. އަދި 2015 ވަނަ އަހަރު ދުބާއީ ގައި ދޭ، އިންޓަނޭޝަނަލް އެވޯޑް، ޕްރިންސަސް ހަޔާ ފޯ ސްޕެޝަލް އެޑިއުކޭޝަން ވެސް އޭނާ އަށް ލިބިފައިވާ ކަމަށް ރައީސް އޮފީހުން ބުނެ އެވެ.\nއޭގެ އިތުރުން އަދި، 2016 ވަނަ އަހަރު މިނިސްޓްރީ އޮފް ޖެންޑާ އެންޑް ފެމިލީގެ ފަރާތުން ދެއްވި ޑިސެބިލިޓީ އެވޯޑް އިފްހާމަށް ލިބުނެވެ. އަދި މުޖުތަމައުގައި އަންހެނުން ކުރިއެރުވުގެ ރޮނގުން ދެއްވާ ރެހެންދި އެވޯޑް ވެސް 2017 ވަނަ އަހަރު އިފްހާމަށް ލިބުނެވެ.\nސްޓޭޓް މިނިސްޓަރު ކަމަށް ހަވާލުވުމުގެ ކުރިން، އިފްހާމް ހުންނެވީ މޯލްޑިވްސް އޯޓިޒަމް އެސޯސިއޭޝަންގެ މެނޭޖިން ޑައިރެކްޓަރުގެ މަގާމުގަ އެވެ.\nއެޓާނީ ޖެނެރަލް އޮފީހުގެ ޑެޕިއުޓީ އެޓާނީ ޖެނެރަލްގެ މަގާމަށް ޢައްޔަން ކުރައްވާފައި ވަނީ މ. ނިޔަދުރުމާގެ ޚަދީޖާ ޝަބީނެވެ. އޭނާ އެ މަގާމަށް އައްޔަން ކުރައްވާފައި ވަނީ ސްޓޭޓް މިނިސްޓަރުންގެ ފެންވަރުގައި ކަމަށް ރައީސް އޮފީހުން ބުނެ އެވެ.\nޚަދީޖާ ވަނީ ސިންގަޕޫރުގެ ނެޝަނަލް ޔުނިވާސިޓީ އޮފް ސިންގަޕޯ އިން މާސްޓާސް އޮފް ލޯސް ހާސިލުކުރައްވައި އަދި އޮސްޓްރޭލިއާގެ ޔުނިވާސިޓީ އޮފް މެލްބަނުން ބެޗެލާ އޮފް ލޯސް ވިތު އޮނާސް ހާސިލުކުރައްވާފަ އެވެ.\nގާނޫނީ ދާއިރާގައި މިހާރު ވެސް މަސައްކަތް ކުރައްވަމުން ގެންދަވާ ޚަދީޖާ މީގެ ކުރިން ވަޒީފާ އަދާކުރެއްވި ތަންތަނުގެ ތެރޭގައި ރައީސް އޮފީހާއި، އެޓާނީ ޖެނެރަލްގެ އޮފީހުގެ އިތުރުން އަމިއްލަ ލޯ ފާމް ތަކުގައި ވެސް ގާނޫނީ ދާއިރާއިން މަސައްކަތް ކުރައްވާފައި ވެއެވެ.\nރައީސުލްޖުމްހޫރިއްޔާ އެ ދެ ބޭފުޅުން މަގާމަށް އައްޔަނު ކުރައްވާފައި ވަނީ ގާނޫނު އަސާސީގެ 115 ވަނަ މާއްދާގެ (ޅ) އިން އެމަނިކުފާނަށް ލިބިދޭ ބާރުގެ ދަށުންނެވެ. މިބޭފުޅުންނަށް މަގާމުގެ ފަތްކޮޅު ދެއްވީ މިއަދު ރައީސް އޮފީހުގައި ބޭއްވި ރަސްމިއްޔާތެއްގަ އެވެ.\nޖެންޑާ މިނިސްޓްރީ ބަންޑާރަ ނައިބު އޭޖީ އޮފީސް ރައީސް އޮފީސް ރައީސް ޞާލިޙް ސިޔާސީ މަޤާމުތައް


Miuzikee career adhi mi feshunee: Raihan | Mihaaru\nމޯލްޑިވިއަން އައިޑޮލް ސީޒަން ތިނެކުން ރޭ ކެޓި ރައިހާން. ފޮޓޯ: ޕީއެސްއެމް\nރައިހާން ބުނަނީ އަމިއްލަ ރާގުގެ އަލްބަމެއް ގެނެސް ދޭނެ ކަމަށް.\n15 އެޕްރީލް 2018 - 10:37 23 comments\nދ. މީދު އަށް އުފަން ރައިހާން، 21، މުބާރާތުން ވަކިވުމަށް ފަހު، ޓީވީއެމްގެ "ހެނދުނު ހެނދުނާ" ޕްރޮގްރާމްގައި މިއަދު ބުނީ އޭނާގެ މިއުޒިކީ ހަޔާތް އަދި ކުރިއަށް އޮތީ ކަމަށެވެ. ރައިހާން ބުނި ގޮތުގައި މިއުޒިކް ދާއިރާގައި ހާސިލު ކުރަން ވޭނުންވާ އެންމެ ބޮޑު އެއް ކަމަކީ އަމިއްލަ ރާގުގެ އަލްބަމެއް އުފެއްދުމެވެ.\n"އިންޝާ ﷲ އިރާދަކުރެއްވިއްޔާ އަހަރެންގެ އަމިއްލަ ރާގުގެ އަލްބަމެއް ގެނެސް ދޭނަން،" އަމިއްލަ ރާގުތަކަށް ވަރަށް ބޮޑަށް ލޯބިކުރާކަން ފާހަގަކޮށް ރައިހާން ބުންޏެވެ. "އެކަމަކު އޭގެ ކުރިން ކުރާނެ ކަމަކީ ގިޓާ ކުޅެން ދަސްކުރުން. އަދި ކިޔަވަން ވެސް ބޭނުން."\nމޯލްޑިވިއަން އައިޑޮލް3ގެ ޕިއާނޯ ރައުންޑްގައި ރައިހާން ލަވަ ކިޔަނީ.\nއޭނާ ބުނި ގޮތުގައި އައިޑޮލްގައި ބައިވެރިވެގެން ވަރަށް ގިނަ އެއްޗެހި މިހާތަނަށް ދަސްވެއްޖެ އެވެ. އެހެންވެ އައިޑޮލްގެ މުޅި ޓީމަށް ޝުކުރު އަދާކުރާ ކަމަށް ބުންޏެވެ.\n"ނޭނގޭ ވަރަށް ގިނަ އެއްޗެހި ދަސްވުމުގެ އިތުރަށް، އައިޑޮލްގެ ސަބަބުން ވަރަށް ބޮޑު ފެމިލީއެއް އަސްލު ލިބުނީ. ވަރަށް މިސްވާނެ އެންމެންގެ މަތިން،" އައިޑޮލްގައި ރީތި ހުށަހެޅުންތަކެއް ގެނެސް ދިން ލަވަ ކިޔުންތެރިޔާ ބުންޏެވެ.\nރައިހާންގެ ދަތުރު ރޭ ކުރުކޮށްލަން ޖެހުމާ އެކު، މޯލްޑިވިއަން އައިޑޮލް ސީޒަންގައި ވާދަ ކުރާ ބައިވެރިންގެ އަދަދު މިހާރު ވަނީ6އަށް ތިރިވެފަ އެވެ. އޭގެ ތެރޭގައި މިހާރު ހިމެނެނީ އަންހެން ތިން ބައިވެރިންނާއި ފިރިހެން ތިން ބައިވެރިންނެވެ.\nރައިހާން ހުކުރު ދުވަހުގެ ރޭ ހުށަހަޅައި ދިން ލަވަ.\nމޯލްޑިވިއަން އައިޑޮލް 3ގެ ގަދަ 6:\nރައިހާންގެ އައިޑޮލްގެ ރަށު ދަތުރުގެ ތެރެއިން.\nއައިޑޮލް ތިނެއްގެ މި ހަފުތާގެ ހުކުރު ދުވަހުގެ ރޭގެ ޝޯގައި ބައިވެރިން އާންމުންގެ ވޯޓަށް ދިޔައީ ރެގޭ ސްޓައިލްގެ ލަވަތައް ހުށަހަޅައި ދިނުމަށް ފަހު އެވެ. އެގޮތުން ރޭގެ އެލިމިނޭޝަން ޝޯގެ ނަތީޖާ އިއުލާން ކުރީ އާންމުންގެ 50 ޕަސެންޓް ވޯޓާއި ހަތަރު ޖަޖުންގެ 50 ޕަސަންޓް މާކްހާ އެކުގަ އެވެ. ރޭގެ ޝޯ ހާއްސަ ކުރީ "އިލެކްޓްރޯނިކް ޑާންސް މިއުޒިކް" އަށެވެ. އެހެންވެ ރެއަކީ "އީޑީއެމް ނައިޓް" އެވެ.\nރޭގެ ޝޯގައި ބައިވެރިންގެ ޑުއެޓް އަދި ޓްރިއޯ ހުށަހެޅުންތަކެއް ގެނެސް ދިނެވެ.


މަރާމާތުތައް ކޮށްދޭނެ ފަރާތެއް ހޯދަން\nތ. ގާދިފުށީ ޞިއްޙީމަރުކަޒުގެ ޢިމާރާތުގެ ކުރަންޖެހޭ މަރާމާތުތައް ކޮށްދޭނެ ފަރާތެއް ހޯދަން ބޭނުންވެއްޖެ\nތ. ގާދިފުށީ ޞިއްހީމަރުކަޒުގެ ކުރަންޖެހޭ މަރާމާތުތައް ކޮށްދޭނެ ފަރާތެއް ހޯދުމަށް ކުރެވުނު ނަންބަރު: IUL)TAH-A/INDIV/2014/18) އިޢުލާން ބާޠިލުކޮށް އެމަސައްކަތްތައް ކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ. ވީމާ، މިކަމަށް ޝައުޤުވެރިވާ ފަރާތްތަކުން ތިރީގައި ދެންނެވިފައިވާ ގޮތަށް މަޢުލޫމާތު ސާފުކުރުމާއި ބީލަން ހުށަހެޅުމުގެ ކަންތައް ކުރިއަށް ގެންދެވުން އެދެމެވެ.\nބީލަން ހުށަހެޅުން/ބީލަން ހުޅުވުން\n06 ނޮވެންބަރު 2014ވާ ބުރާސްފަތި ދުވަހުގެ 13:00 ގައި\n12 ނޮވެންބަރު 2014ވާ ބުދަ ދުވަހުގެ 13:00 ގައި\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުން ހުށަހަޅާ އަންދާސީހިސާބު ބަލައިނުގަނެވޭނެއެވެ. އަދި މަޢުލޫމާތު ސާފުކުރެއްވުމަށް ވަޑައިގަންނަވާއިރު ކާކުކަން އަންގައިދޭ ލިޔުމެއް، ކުންފުނީގެ ފަރާތުންނަމަ ކުންފުނީގެ ރަޖިސްޓަރީގެ ކޮޕީއެއް އަދި ބަދަލުގައި މީހަކު ފޮނުވާނަމަ އެ ފަރާތުގެ ލިޔުމެއް އޮންނަންވާނެއެވެ.\n06 މުޙައްރަމް 1436\nޕަބްލިޝްކުރި ގަޑި: 1442\nސުންގަޑި: 06 ނޮވެންބަރު 2014 1300


މިންސް ޑެލީ: ޖީބަށް ލުއި، ރަހަވެސް ރަނގަޅު | Jazeera\tމިންސް ޑެލީ: ޖީބަށް ލުއި، ރަހަވެސް ރަނގަޅު - Jazeera\nމިންސް ޑެލީ: ޖީބަށް ލުއި، ރަހަވެސް ރަނގަޅު\nޢަލީ ޔާމީން May 24, 2019 92 views0\nރަމަޟާން މަހުގެ 17 ވަނަ ދުވަހުގެ އިރު ދުނިޔެއާއި އަލްވަދާއު ކިޔުމާއި އެކު އަހަންނާއި އަހަރެންގެ އެކުވެރިއެއް މާލޭ އިތުމަތީ ފަރާތުގައި އޮންނަ ކާނިވަލަށް ދިޔައީ އެތަނުގެ މިންސް ޑެލީއިން ރޯދަވީއްލުމަށެވެ.\nރަށްޓެހިންގެ މެދުގައި އެތަނަކީ މަގުބޫލުތަކަކަށްވެފައި, އެތަނުގެ އިފްތާރުގެ ރަހަވެސް ރަނގަޅުކަމަށް ބުނާތީ ހުދު އަމިއްލައަށް އެކަން ތަޖުރިބާކޮށްލުމުގެ ބޭނުމުގައެވެ. ސައިކަލާއި ގޮސް ކާނިވާއަށް ވަންނަން އޮންނަ މަގުން ކާނިވާއަށް ވަދެ, އަރިމަތީގައި ސައިކަލު ޕާކުކޮށްލާފައި މިންސް ޑެލީއާއި ދިމާއަށް މިސްރާބު ޖެހީމެވެ. އެއިރު އެތަނުގެ އިފްތާރު މެނޫ އަތައް ލައިގެން ވެއިޓަރަކު އަހަރެމެންގެ އިސްތިގުބާލުގައި މިންސް ޑެލީގެ ދޮރުމައްޗަށްވާ ކަހަލަގެ ގޮތަކަށް ހުއްޓެވެ. "އަންނަނީ އަންނަނީ. ބަރާބަރު މީރުވަނީ" އަހަރެމެން އޭނާއާއި އަރާ ހަމަވުމުން އެ މީހާގެ އަންބާގެ ޖާދޫގައި އަހަރެމެން ޖެއްސޭތޯ މަސައްކަތް ކުރިއެވެ. އަހަރެމެން ގާތަށް ކުޑަކޮށް ހިނިވެސް އައެވެ. ނަމަވެސް އެކަން ބޭރުފުށުން ނުދައްކާ އަހަރެމެންގެ ނަން ބުނެލީމެވެ. އެއާއި އެކު އިތުރު ވެއިޓަރަކު އައިސް އަހަރެމެންނަށް ހާއްސަކޮށްފައިވާ ގޮނޑިއާއި މޭޒު ދެއްކިއެވެ.\nބަންގި ގޮވަން5މިނެޓަށް ވުމާއި އެކު އަހަރެމެން ތިބި މޭޒަށް ކާތަކެއްޗާއި، ފަނީގެ އިތުރުން ރޯދަވީއްލުމަށް ބޭނުންވާ އެހެނިހެން ސާމާނު ގެނެސް ހަމަވިއެވެ. ތަށި ފުރެންދެން އެހުރީ މިންސް ޑެލީގެ ރަހަ މީރު ކާނާތަކެވެ. މަސްހުނީގެ އިތުރުން މީރު ޑެވިލްޑް ބީފެވެ. ކުޅުދިޔާވެގެން ހުރެ އަތުކުރީގައި އޮތް ގަޑިއަށް ބަލަމުން ދިޔައީ ބަންގި ގޮވާ ގަޑި ޖެހޭތޯއެވެ. ފަސް މިނެޓްގެ ކުޑަ ވަގުތުކޮޅެއްވެސް އަހަރެމެންނަށްވީ5ގަޑިއިރުފަދައެވެ. އެހެންކަމުން ބަންގި ގޮވުމާއި އެކު ބިސްމިކިޔާ ކަދުރަކުން ރޯދަ ވީއްލާލުމަށް ފަހު ކަނާތް ފަރާތުގައި ހުރި ކަރާ ފަނިތަށިން ކޯވަރެއް ބޯލީމެވެ. އަސްތާއެވެ! ކަރުތެރެއަށް ހީވީ އިތުރު އާރޯކަމެއް ލިބުނު ހެނެވެ. މުޅި ހަށިގަނޑު ފިނިވެގެން ދިޔައެވެ.\nބުއިމަށް އިންސާފުކުރުމަށް ފަހު ކުރިމަތީގައި ކާތަކެތިން ފުރިފައިވާ ތަށިން ފަހަރަކު ބާވަތެއް ކަމުން ގޮސް މުޅި ތަށި އެކީއެކައްޗަކަށް ހުސްކޮށްލައިފީމެވެ. ގެނައިވަރު މަދުވެގެން އިތުރަށް ގެނެސް ދިނުމަށް ވެއިޓަރުކައިރިން އެދުނީމެެވެ. ހިނިތުންވުމާއި އެކު ވެއިޓަރު ބުނީ ބޭނުންވަރަކަށް ބޭނުން އެެއްޗެއް ލިބޭނެ ކަމަށެވެ. އަދި ބޭނުން ނަަމަ ވަކިން އެ އެއްޗެއްވެސް ލިބޭނެ ކަމަށެވެ. ބުފެޓްއަަކަށް ނުވިއެއް ކަމަކު މި ހިދުމަތް އަހަރެމެންނަށް މާ ކަމުދިޔައެވެ. އިންތަނުން ގުޑި ނުލާއިދެ ކޮށްލާ އިޝާރާތަކާއި އެކު އެހެރެގެން ކާތަކެތި އައިސް ސުފުރާމަތި ފުރާލަނީއެވެ.\nމިންސް ޑެލީއިން ރަމަޟާން މަހަށް ތިން އިފްތާރު މެނޫއެއް ތައާރަފްކޮށްފައިވާއިރު އެ ތިން މެނޫގެ އަގުގައިވެސް މާބޮޑު ފަރަޤެއް ނޫޅެއެވެ. 133 ރުފިޔާއިން ފެށިގެން 155 ރުފިޔާއާއި ދެމެދުގެ އަގުތަކެއްގައި އެތަނުގެ އިފްތާރު މެނޫތައް ހުރި އިރު ކޮންމެ މެނޫއެއްގައިވެސް ދިވެހިވަންތަ ރަހަތަކުގެ އިތުރުން ދިވެހިންނަށް ކަމުދާނެ ބޭރުގެ ރަހަތައް ހިމަނާފައިވެއެވެ. މީގެ އިތުރުން ކަސްޓަމަރުން ބޭނުން ނަމަ ކަސްޓަމް އޯޑަރގެ ހިދުމަތްވެސް މިންސް ޑެލީއިން ލިބެން ހުންނާނެއެވެ.\nމިންސް ޑެލީއިން އަހަރެމެން ރޯދަވީއްލައިގެން ނުކުމެގެން ދިޔައީ ހިނިތުންވުމާއި އެކު ހިތްހަމަ ޖެހިގެންނެވެ. އަދި ދެވަނަ ފަހަރަށްވެސް އެތަނަށް އައުމުގެ އުންމީދުގައެވެ.\nމިންސް ޑޭލީއިން ކުރާ ކޮންމެ 10 އޯޑަރަކުން އެއް އޯޑަރ ހިލޭހިބޭއިރު، އެތަނުގެ އިފްތާރަށް ބުކް ކުރެއްވުމަށް ގުޅުއްވާނީ 7980790 ނަންބަރު ފޯނާއެވެ.


Oyaadhiya Iran boatun masthuvaathakethi fenihje\nމަސްތުވާތަކެތި ފެނުނު ބޭރުގެ މަސްބޯޓު-- ފޮޓޯ: އެމްއެންޑީއެފް\nއދ. މަންދޫ ކައިރިން ހަތް މީހުންނާއެކު އޮޔާ ދިޔަ އީރާނުގެ ބޯޓުގެ ތެރެއިން މަސްތުވާތަކެތި ކަމަށް ޝައްކު ކުރެވޭ އެއްޗިހި ތަކެއް ފެނިފައިވާ ކަމަށް މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) އިން ބުނެފި އެވެ.\nއެމްއެންޑީއެފްއިން ބުނީ މަސްތުވާތަކެތި ކަމަށް ޝައްކު ކުރެވޭ ތަކެއްޗާއެކު ރާއްޖެ ސަރަހައްދުން ބޭރުގެ މަސްބޯޓެއް ހިފަހައްޓާފައިވާ ކަމަށެވެ. އަދި މިއީ އޮޔާ ދަނިކޮށް ފުލުހުން އެހީތެރިކަން ފޯރުކޮށްދިން ބޯޓުކަން އެމްއެންޑީއެފުން ވަނީ ޔަގީންކޮށްދީފަ އެވެ.\nމި މަސްބޯޓު ހިފަހައްޓާފައިވަނީ ގޮތްނޭނގޭ އުޅަނދެއް ރާޢްޖޭގެ ކަނޑުގެ ސަރަހައްދުން ދަތުރުކުރަމުންދާ ކަމަށް ބުނެ ލިބުނު މައުލޫމާތަކާއި ގުޅިގެން ފުލުހުންނާއި ގުޅިގެން ހިންގި ހާއްސަ އޮޕަރޭޝަނެއްގައި މިއަދު ހެނދުނު 11:40 ހާއިރު ކަމަށް އެމްއެންޑީއެފް އިން ވަނީ ބުނެފަ އެވެ.\nއެމްއެންޑީއެފް އިން ބުނީ މި ބޯޓު ހިފަހައްޓައި ބަލައި ފާސްކުރުމުގެ ތެރޭގައި މަސްތުވާތަކެތި ކަމަށް ޝައްކު ކުރެވޭ އެއްޗިހި ފެނިފައިވާ ކަމަށާއި ފުލުހުންނާއި ގުޅިގެން އިތުރަށް އެ ބޯޓު ބަލާ ފާސްކުރުމުގެ މަސައްކަތް ކުރަމުންދާ ކަމަށެވެ.\nމަސްތުވާތަކެތި ފެނުނު ބޭރުގެ މަސްބޯޓުގައި ފުލުހުންނާއި ސިފައިން ހަރަކާތްތެރިވަނީ-- ފޮޓޯ: އެމްއެންޑީއެފް\nމި ބޯޓުން މަސްތުވާތަކެތި ފެނިފައިވާއިރު މިއަދު ހެނދުނު 8:30 ހާއިރު ފުލުހުންނަށް ލިބުނު މައުލޫމާތަކާއި ގުޅިގެން މި ބޯޓަށް ފުލުހުން ވަނީ އެހީތެރިކަންވެސް ފޯރު ކޮށްދީފަ އެވެ. ނަމަވެސް މި ކަމުގައި ބަލަންޖެހޭ ކަންކަން ބަލަމުން އަންނަ ކަމަށް ފުލުހުން ވަނީ ބުނެފަ އެވެ.\nމަސްތުވާތަކެއްޗާއެކު އީރާނުގެ މަސްބޯޓެއް މިއަދު ހިފަހައްޓާފައިވާއިރު މިދިޔަ މަސްތެރޭގައި ރާއްޖެއަށް މަސްތުވާތަކެތި އެތެރެކުރަން އުޅުނު އީރާނުގެ ބޯޓެއް ވަނީ ހިފަހައްޓާފަ އެވެ. އަދި މި ބޯޓުން 70 ކިލޯގެ މަސްތުވާތަކެތި ފެނިފައިވާއިރު މި މައްސަލަ އާއި ގުޅިގެން ޖުމްލަ 13 މީހަކު ވަނީ ހައްޔަރު ކޮށްފަ އެވެ. މީގެ ތެރޭގައި ހަ ދިވެހިންނާއި ހަތް އީރާނު ރައްޔިތަކު ހިމެނެ އެވެ. މި މައްސަލަ މިހާޜު ފުލުހުން ގެންދަނީ ތަހްގީގު ކުރަމުންނެވެ.\nމޯލްޑިވްސް ޕޮލިސް ސާވިސް މަސްތުވާތަކެތި އެމްއެންޑީއެފް + އީރާން


މުރާކި: ފައިދާތައް ގިނަ، އާންމު މޭވާއެއް\nNovember 20, 2019 08:19:51\nއަހަރެމެން ވިހައެއް ކަމަށް ބަލާ މުރާތްކަކީ ސިއްހީ ފައިދާތައް ގިނަ އެއްޗެކެވެ. ރާއްޖޭގެ ހުރިހާ ހިސާބެއްގައި ވެސް ހެދޭ މި ކުޑަކުޑަ ގަހުގައި އަޅާ ކުޑަކުޑަ މޭވާ ކައި އުޅެނީ މަޖަލަކަށެވެ. އަނގައިގެ ތެރެއަށް މި މޭވާ ފެޅޭއިރު ކުއްލިއަކަށް އެ ދޭ ހުތް ފޮނި ރަހަ ކަމުދަނީ އެވެ.\nމިއީ ރާއްޖޭގައި މީގެ ކުރިން ވަރަށް ގިނައިން ހެދޭ ބާވަތެއް ނަމަވެސް މިހާރު ވަރަށް މަދެވެ. އެކަމަކު މިއީ އާލާކޮށް، އާންމުކޮށް ބޭނުންކުރާ މޭވާއަކަށް ހެދިދާނެ އެވެ. މިއީ ރާއްޖޭގައި ފަސޭހައިން ހެއްދޭނެ ފައިދާހުރި މޭވާއެކެވެ.\nގާތްގަނޑަކަށް 140 ގްރާމްގެ މުރާކީގައި 74 ކެލަރީ ހުރެއެވެ. މީގެ ބޮޑު ބައި ހިއްސާކުރަނީ ކާބޯހައިޓްރޭޓްސް އެވެ. މި މިންވަރުގައި ހަ ގްރާމް ފައިބަ ހުރެ އެވެ. މިއީ ދުވާލަކަށް ބޭނުންވާ މިންވަރުުގެ 20 ޕަސެންޓެވެ.\nމުރާކީގައި ހިމެނޭ ނިއުޓްރިޝަންސް ގެ ތެރޭގައި:\n- ކެލޮރީސް 74 ގްރާމް\n- ކާބްސް6ގްރާމް\n- ޕްރޮޓީން 2.7 ގްރާމް\n- ފެޓް 1 ގްރާމް\n- ވިޓަމިން ސީ:\nއަންހެނަކަށް ދުވާލަކަށް ބޭނުންވާ މިންވަރުގެމ21 ޕަސެންޓް, ފިރިހެނަކަށް 17 ޕަސެންޓް ހިމެނެއެވެ.\nއަންހެނަކަށް ދުވާލަކަށް ބޭނުންވާ މިންވަރުގެ 14 ޕަސެންޓް, ފިރިހެނަކަށް 13 ޕަސެންޓް ހިމެނެއެވެ.\nދުވާލަކަށް ބޭނުންވާ މިންވަރުގެ,5ޕަސެންޓް ހިމެނެއެވެ.\nއަންހެނަކަށް ދުވާލަކަށް ބޭނުންވާ މިންވަރުގެ 28 ޕަސެންޓް, ފިރިހެނަކަށް 25 ޕަސެންޓް ހިމެނެއެވެ.\nއަންހެނަކަށް ދުވާލަކަށް ބޭނުންވާ މިންވަރުގެ7ޕަސެންޓް, ފިރިހެނަކަށް6ޕަސެންޓް ހިމެނެއެވެ.\nއަންހެނަކަށް ދުވާލަކަށް ބޭނުންވާ މިންވަރުގެ 8 ޕަސެންޓް, ފިރިހެނަކަށް 18 ޕަސެންޓް ހިމެނެއެވެ.\nއަދި މީގެ އިތުރުން މުރާތްކަކީ ބީޓާ-ކެރޮޓީން މަތީ މިންވަރަކަށް ހުންނަ އެއްޗެކެވެ. ކޮންމެވެސް ވަރަކަށް ކެލްސިއަމް ވެސް ހުރެ އެވެ. އަދި މަތީ މިންވަރަކަށް އެންޓި އޮކްސިޑެންޓާއި އެންޓި-އިންފްލެމޭޓަރީ މާއްދާތައް ވެސް ހުރެ އެވެ.\nއިންސާނުން ބޭނުންކޮގެން، މުރާކީގެ ފައިދާތަކުގެ އަޖުމަ އަދި މިހާތަނަށް ބަލައިފައެއް ނުވެ އެވެ. އެކަމަކު މީގެ ނިއުޓްރިޝަނަށް ބަލާއިރު މިއީ ދިފާއީ ނިޒާމު ވަރުގަދަކޮށްދޭ އެއްޗެއް ކަމަށް ގަބޫލުކުރެވެ އެވެ.\nމިއީ ބޭރުގައި އޮންނަ ތޮށި ނޮޅާލައި، ހަމަ އެ އޮންނަ ގޮތަށް ކާލުމުގެ ބަދަލުގައި ފުރުޓް ސެލެޑް، ސްމޫތީ، ޗޮކްލެޓް ޑިޒަޓާއި، މަހުގެ ބާވަތްތަކާ އެކު ބޭނުންކުރަން ސޯސް ހަދައިގެން، ނުވަތަ ޖޭމު ހަދައިގެން އަދި ޔޯގަޓާ އެކު ވެސް ކެވިދާނެ އެއްޗެކެވެ.\nސިއްހީ ފައިދާ މުރާކި ދުޅަހެޔޮ ކާނާ


Bidheyseeaku Geakah Vadhe Kuda Kujjakah Jinsee Goanaa Kohfi - Vaguthu\nބިދޭސީއަކު ގެއަކަށް ވަދެ އަންހެން ކުއްޖަކަށް ޖިންސީ ގޯނާކޮށްފި\nހޯމަ ދުވަހު އިރުއޮޮއްސުނުހާއިރު ބިދޭސީއަކު ގެއަކަށް ވަދެ، އެ ގޭގެ ސިޓިން ރޫމުގައި އިން 14 އަހަރުގެ އަންހެން ކުއްޖަކަށް ޖިންސީ ގޯނާކޮށްފިއެވެ.\nމިކަން ހިނގާފައި ވަނީ މާލެ އަތޮޅު ރަށެއްގައެވެ. ބިދޭސީ މީހާ ވަނީ އަންހެން ކުއްޖާ އަށް ޖިންސީ ގޯނާ ކުރުމަށް ފަހު އެގެއިން ނިކުމެގެން ފިލާފައެވެ. ގޭތެރޭގައި އިތުރު މީހަކު ފެންނަން ނެތީސް ބިދޭސީ މީހާ އަންހެން ކުއްޖާ އަށް ޖިންސީ ގޯނާ ކުރުމުން އެކުއްޖާ ވަނީ އަވަހަށް މަންމަ ކައިރިއަށް ގޮސް އެވާހަކަ ބުނެފައެވެ.\nއަންހެން ކުއްޖާގެ ބައްޕަ އާއި އިތުރު ބަޔަކު ވަނީ ބިދޭސީ މީހާ މަގުމަތިން ހޯދައިގެން ފުލުހުންނާއި ހަވާލުކޮށްފައެވެ.\nއެ ބިދޭސީ މީހާ އަކީ އަންހެން ކުއްޖާގެ ގެއަށް އާއްމުކޮށް ގޮސް އުޅޭ މީހެއް ކަމަށް ވެއެވެ.\nބިދޭސީ މީހާގެ ބަންދަށް 10 ދުވަހުގެ މުއްދަތެއް ކްރިމިނަލް ކޯޓުން ދީފިއެވެ.\nފުލުހުން ވިދާޅުވީ އޭނާގެ ބަންދާއިމެދު ގޮތެއް ނިންމުމަށް އިއްޔެ ކޯޓަށް ހާޒިރު ކުރުމުން 10 ދުވަހުގެ މުއްދަތެއް ކޯޓުން ދީފައިވާކަމަށެވެ. ނަމަވެސް މައްސަލައިގެ އިތުރު ތަފްސީލެއް ފުލުހުން ނުދެއެވެ.\nފަހަކަށް އައިސް ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ހުށަހެޅޭ މައްސަލަ ވަނީ ވަރަށް ބޮޑަށް އިތުރުވެފައެވެ.\nސެޕްޓެމްބަރު 4, 2019 10:03\nބަންގާޅު ބޮންދުންނަކީ އަލްގައިދާ މީހުން.... ހުރިހާ ބޮންދުން ބޭރުކޮށްފަ ހަމައެކަނި އިންޑިޔާގެ މިނިވަން ޚިޔާލުގެ މީހުން މަސައްކަތު މީހުންގެ ގޮތުގައި އެތެރެ ކުރެވޭގޮތަށް ޤާނޫނު ހަދަންވީ..\nސެޕްޓެމްބަރު 18, 2019 21:26\nއިންޑިއާ އަކީ ރޭޕް ކަންޓްރީ، ހުޅަގުގެ ގައުމްތަކުން ވެސް ބުނޭ އިންޑިއާ ހިންދޫއިންގެ ރޭޕް މައްސަލަތަށް ބޮޑޭ\nސެޕްޓެމްބަރު 4, 2019 10:09\nސަރުކާރުގެ ނުކުޅެދުން ތެރިކަން ފެންނަވަރު\nސެޕްޓެމްބަރު 4, 2019 11:20\nބަންގާޅީން ބޭރުކުރަން ރައްޔިތން ނުކުންނަންވީ\nސެޕްޓެމްބަރު 4, 2019 11:27\nދިވެހި ސަރުކާރުން މިފަދަކަންކަމުގައި ފުރިހަމައަށް ޒިންމާ ނަގަންޖެހޭނެ.\nސެޕްޓެމްބަރު 4, 2019 11:49\nވަރަށް ފުންކޮށް ވިސްނާލައްވާ! މި ބިދޭސީ މީހާ މިގޮތަށް ތަކުރާރުކޮށް މިކަން ކުރާ ކަމަށް ވާނަމަ، އަދި ކަމާބެހޭ ފަރާތުން ވެސް މިމައްސަލަ ނުބަލާ ކަމަށްވާނަމަ، އެމީހާ ކުންވެރިނުވެ ހެވިލާފަ އުޅޭތަން ބަލަން ނުހިރެވިގެން އެ ކުއްޖާގެ ބައްޕަ އެ ބިދޭސީ މީހާ ގައިގާ ޖެހި. ނަމަވެސް ސުވާލަކީ ރައްޔިތުން ނުކުންނާނީ އެ ބިދޭސީ މީހާ ގެ ދިފާއުގައި އޭނައަށް އިންސާފު ހޯދާށޭ ގޮވަމުން ހެއްޔެވެ؟\nސެޕްޓެމްބަރު 4, 2019 12:27\nމާލެ އަތޮޅެއް ނޫން ކ.މާލެ އަޖައިބު ވެއްޖެ ބޮންދު މީހާ އަކީ ވަރަށް ގިނައިން އެގެޔަށް ދާމީހަކު ކަމައް ވީ އިރު 14 އަހަރުގެ އަން ކުއްޖާގެ ފަރާތުން އެއްވެސް ކަހަލަ އިޝާރާތެއް ނުވަނީހެއް ތިފަދަކަމެއްވެދާނެ ކަމަކައް ގަބޫލެއް ނުކުރެވޭ...\nސެޕްޓެމްބަރު 4, 2019 12:40\nހަމަ އިސާރާތެއް ވިޔޭކިފަ ގަޔައް އަރަން ޖެހޭތަ.. މީހަކު ވާހަކަ ދައްކާއިރަށް ނޫނީ ހީލާ އިރަށް ސެޓުވެފަކަމައް ދެކުމަކީ މޮޔަކަމެއް...\nމިހެންވެ އަބަދުވެސް ގޭދޮރު ތަޅުލައިގެން ތިބެންވީ. މިބަލާވެރިކަމާ ހެދި އުޅެވޭ ވަރެއް ނޫން


2020 gai Raajje ah aee 555213 fathuruverin – Iru\n2020ވަނަ އަހަރު ނިމުނު އިރު ރާއްޖެއަށް 555213 ފަތުރުވެރިން ޒިޔާރަތްކޮށްފައިވާ ކަމަށް ޓޫރިޒަމް މިިނިސްޓްރީން ހާމަކޮށްފިއެވެ.\nޓޫރިޒަމް މިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާގޮތުން ބޯޑަރު ހުޅުުވާލިފަހުން ރާއްޖެއަށް ޒިޔާރަތްކޮށްފައިވަނީ 172366 ފަތުރުވެރިންނެވެ. އޭގެތެރެއިން އެންމެ ގިނަ ފަތުރުވެރިން އައީ މިދިޔަ ޑިސެމްބަރު މަހުގައެވެ. އެގޮތުން ޑިސެމްބަރުމަހު ރާއްޖެއަށް96225 ފަތުރުވެރިން ޒިޔާރަތްކޮށްފައިވާ ކަމަށް ތަފާސްހިސާބުތަކުން ދައްކައެވެ. މިއީ ބޯޑަރު ހުޅުވާލި ފަހުން އެއް މަސް ދުވަސްތެރޭ އެންމެ ގިނަ އަދަދަކަށް ފަތުރުވެރިން ރާއްޖެއަށް އައިސްފައިވާ މަހެވެ. އަދި ޑިސެމްބަރުމަހު ރާއްޖެއަށް އައިސްފައިވާ ފަތުރުވެރިންގެ އަދަދު އޭގެ ކުރީ ފަސް މަހު ރާއްޖެއަށް އައި ފަތުރުވެރިންގެ ޖުމްލަ އަދަދަށްވުރެވެސް އިތުރެވެ.\nރާއްޖެއަށް އަންނަ ފަތުރުވެރިންގެ އަދަދުތައް އިތުރުވަމުން ދިޔުމާއި އެކެ ރާއްޖެއަށް އެވްރެޖްކޮށް ކޮންމެ ދުވަހަކު އަންނަ ފަތުރުވެރިންގެ އަދަދުވެސް ދިޔައީ އިތުރުވަމުންނެވެ. އެގޮތުން ބޯޑަރު ހުޅުވާލިއިރު އެވަރެޖްކޮށް ކޮންމެ ދުވަހަކު ރާއްޖެއަށް އައިސްފައިވަނީ 100 ފަތުރުވެރިންނެވެ. އެހެން ނަމަވެސް އަހަރު ނިމުނު އިރު އެވްރެޖްކޮށް ކޮންމެ ދުވަހަކު ރާއްޖެއަށް 3104 ފަތުރުވެރިން އާދެއެވެ.\nރާއްޖޭގެ ބޯޑަރު ހުޅުވާލިފަހުން އެންމެ ގިނަ ފަތުރުވެރިން ރާއްޖެ އައިސްފައި ވަނީ ރަޝިޔާއިންނެވެ. ތަފާސް ހިސާބުތައް ދައްކާގޮތުން ބޯޑަރު ހުޅުވާލިފަހުން އެ ޤައުމުން 31800 ފަތުރުވެރިޔަކު ރާއްޖެ ޒިޔާރަތްކޮށްފައިވެއެވެ.\nދެން އެންމެ ގިނަ އަދަދަކަށް ފަތުރުވެރިން ރާއްޖެއަށް ޒިޔާރަތްކޮށްފައިވަނީ އިންޑިއާއިންނެވެ. އިންޑިއާއިން ރާއްޖެއަށް 27667 ފަތުރުވެރިން ވަނީ ޒިޔާރަތްކޮށްފައެވެ. ތިން ވަނައަށް އެންމެ ގިނަ އަދަދަކަށް ފަތުރުވެރިން އައިސްފައިވަނީ އިނގިރޭސިވިލާތުންނެވެ. އިނގިރޭސިވިލާތުން މިހާތަނަށް 19686 ފަތުރުވެރިން ވަނީ ރާއްޖެ ޒިޔާރަތްކޮށްފައެވެ.


Customs ge ammdhanee 31 percent dhashah! | ThePress\n14 November 2021, 11:58\nކަސްޓަމްސްއިން ދައުލަތަށް ލިބުނު އާމްދަނީ މިދިޔަ އަހަރާ އަޅާބަލާއިރު 31 ޕަސެންޓް ދަށަށް ގޮސްފިއެވެ.\nކަސްޓަމްސްގެ ތަފާސް ހިސާބުތަކަށް ބަލާއިރު ފާއިތުވި އޮކްޓޯބަރު މަހު ދައުލަތަށް ލިބުނު އާމްދަނީ 2020 ވަނަ އަހަރުގެ އޮކްޓޯބަރު މަހާ އަޅާބަލާއިރު 31 ޕަސެންޓް ވަނީ ދަަށަށް ގޮސްފައެވެ. 2020 ވަނަ އަހަރުގެ އޮކްޓޯބަރު މަހު 424 މިލިއަން ރުފިޔާ ދައުލަތަށް ލިބިފައި ވާއިރު، މިއަހަރުގެ އޮކްޓޯބަރު މަހު ދައުލަތަށް ލިބިފައި ވަނީ 294 މިލިއަން ރުފިޔާއެވެ.\nމި ދެ އަހަރުގެ އޮކްޓޯބަރު މަހު ރާއްޖެއަށް އެތެރެކުރި މުދަލާއި ބޭރުކުރި މުދަލަށް ބަލާއިރު 2020 ވަނަ އަހަރުގެ އޮކްޓޯބަރު މަހު 309 މިލިއަން ރުފިޔާގެ މުދާ ބޭރުކޮށްފައި ވާއިރު މިއަހަރު މި އަދަދު ވަނީ 252 މިލިއަން ރުފިޔާއަށް ދަށަށް ގޮސްފައެވެ. އެހެންނަމަވެސް މިދިޔަ އަހަރާ އަޅާބަލާ މިއަހަަރު އޮކޯބަރު މަހު ވަނީ އެތެރެކުރި މުދަލުގެ އަގު މައްޗަށް ގޮސްފައެވެ.\nމިދިޔަ އަހަރު 2.0 ބިލިއަން ރުފިޔާގެ މުދާ އެތެރެކޮށްފައި ވާއިރު މިއަހަރު ވަނީ 3.8 ބިލިއަންގެ މުދާ އެތެރެކޮށްފައެވެ. މިއީ 2020 ވަނަ އަހަރުގެ އޮކްޓޯބަރު މަހާ އަޅާބަލާއިރު 90 ޕަސެންޓް އިތުރު އަދަދެކެވެ. ކޮވިޑް-19ގެ ބަލިމަޑުކަމުގެ ސަބަބުން ދިވެހިރާއްޖެއަށް އެތެރެ ކުރާ މުދަލަށް އައި ހީނަރުކަމަށް ފަހު، 2020 ވަނަ އަހަރުގެ ޖެނުއަރީ މަހު 3.7 ބިލިއަން ރުފިޔާގެ މުދާ ވަނީ އެތެރެކޮށްފައެވެ.\nފާއިތުވި އޮކްޓޯބަރު މަހު ދިވެހިރާއްޖެއަށް އެންމެ ގިނައިން މުދާ އެތެރެކޮށްފައިވާ ގައުމުތަކަކީ އޮމާން، އިންޑިއާ، ޔޫއޭއީ އަދި ޗައިނާއެވެ. އޮމާން އިން 512 މިލިއަން ރުފިޔާގެ މުދާ އަދި އިންޑިއާއިން 490 މިލިއަން ރުފިޔާގެ މުދާ އެތެރެކޮށްފައި ވާއިރު ޔޫއޭއީއިން 438 މިލިއަން ރުފިޔާގެ މުދާ އަދި ޗައިނާ އިން 437 މިލިއަން ރުފިޔާގެ މުދާ ފާއިތުވި މަހު ވަނީ އެތެރެކޮށްފައެވެ.\nމިދިޔަ އޮކްޓޯބަރު މަހު އެންމެ ގިނަ މުދާ ރާއްޖެއިން ބޭރުކުރި5ގައުމަކީ ތައިލޭންޑް، ޖަރުމަން، ފްރާންސް، ޔޫކޭ، ނެދަލޭންޑްއެވެ.\nހަބަރު ކަސްޓަމްސް އިމްޕޯޓް/އެކްސްޕޯޓް\nމިދިޔަ މަހު އިމްޕޯޓު މައްޗަށް، އެކްސްޕޯޓު ދަށަށް\n18 ކިލޯގެ މަސްތުވާތަކެތި: ހައްޔަރުކުރި އަންހެންމީހާ ދޫކޮށްލީ ރަނގަޅަށް\nމިޔަރުގެ ބައިތައް ބޭރުކުރަން އުޅުނު5މައްސަލަ: ޝަރީއަތެއް ނުހިނގާ!


Kudafarinnaai Manadhoo In Gina Adhadheh Ge Bayaku Ekaheri Kohfi - Vaguthu\nކުޑަފަރިންނާއި މަނަދޫން ގިނަ އަދަދެއްގެ ބަޔަކު އެކަހެރިކޮށްފި\nނ. ކުޑަފަރީ ސިއްޙީ މަރުކަޒު - ވަގުތު އިމޭޖަސް\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އާއި ގުޅިގެން ނ. ކުޑަފަރި އާއި އެއަތޮޅު މަނަދޫން ގިނަ އަދަދެއްގެ ބަޔަކު އެކަހެރިކޮށްފި އެވެ.\nއެނގިފައިވާ ގޮތުން ކުޑަފަރިން އެކަހެރި ކޮށްފައި ވަނީ 30 މީހެކެވެ. އަދި މަނަދޫން އެކަހެރިކޮށްފައި ވަނީ 13 މީހެކެވެ.\nމި ދެރަށުން ގިނަ ބަޔަކު އެކަހެރިކޮށްފައި މިވަނީ، މިދިޔަ ހޮނިހިރު ދުވަހު ކުޑަފަރިން މާލެއަށް ގެންދިޔަ އުމުރުން ދުވަސްވީ ފިރިހެނަކު ކޮވިޑް-19 އަށް ފައްސިވުމާއި ގުޅިގެންނެވެ.\nމިކަމާއި ގުޅިގެން ކުޑަފަރިން އެކަހެރިކުރި މީހުންގެ ތެރެއިން މިހާތަނަށް އެކެއްގެ ސުންކު (ސާމަޕަލް) ވަނީ ނަގާފައެވެ. އޭނާގެ ސުންކު، ކޮވިޑް-19 އަށް ނައްސިވެފައިވާ ކަމަށް މަޢުލޫމާތު ލިބެއެވެ.\nކުޑަފަރިން މާލެއަށް ގެންދިޔަ މީހާ ކޮވިޑް-19 އަށް ފައްސިވުމުން މަނަދޫން ބަޔަކު އެކަހެރިކޮށްފައި ވަނީ، އެރަށު ހޮސްޕިޓަލަށް ވެސް އޭނާ ގެންގޮސްފައި ވާތީއެވެ. މިގޮތުން މަނަދޫ ހޮސްޕިޓަލުގެ ބައެއް މުވައްޒަފުންނާއި އޭނާ އާއި ބައްދަލުވެފައިވާ ކަމަށް މަޢުލޫމާތު ލިބެއެވެ.\nކުޑަފަރީ މީހަކު "ވަގުތު" އަށް މައުލޫމާތު ދެމުން ބުނީ ކޮވިޑް-19 އަށް ފައްސިވީ މީހާއަކީ، ފާހާނައިން ނުކުންނަނިކޮށް ވެއްޓި އަނިޔާވެގެން ނ. މަނަދޫ ހޮސްޕިޓަލަށް ގެންދިއުމަށްފަހު، އެ ހޮސްޕިޓަލުން ހެދި ސްކޭންތަކުން އޭނާގެ ފައި ބިނދިފައިވާ ކަމަށް ބުނުމުން މާލެ ގެނައި މީހެއް ކަމަށެވެ.\nއުމުރުން 92 އަހަރުގެ އެމީހާ މީހާ ކޮވިޑް-19 އަށް ފައްސިވީ، ހޮސްޕިޓަލުގައި ފަރުވާދޭ މީހުން ކޮވިޑަށް ޓެސްޓު ކުރުމުގެ އުސޫލުގެ ދަށުން ސުންކު ނަގައި ކުރި ޓެސްޓަކުންނެވެ. އޭނާއަށް ބަލި ޖެހިފައި ވަނީ ރަށުގައި ހުއްޓާ ކަމެއް ނުވަތަ މާލެ ގެނައި ފަހުން ކަމެއް ނޭނގެއެވެ.\nފާއިތުވެދިޔަ ދުވަސްތަކުގައި ރާއްޖެއިން ކޮވިޑް-19 އަށް ފައްސިވާ މީހުންގެ އަދަދު އަންނަނީ ވަރަށް ބޮޑަށް އިތުރުވަމުންނެވެ. އަދި ރަށްރަށުގައި ވެސް މި ބަލި ފެތުރިދާނެކަމުގެ ބިރު ވަނީ ބޮޑުވެފައެވެ. މިގޮތުން ކޮވިޑް އާއި ގުޅިގެން އިއުލާނުކޮށްފައިވާ ފުރަބަންދަށް ލުއިދިން ފަހުން ބަލީގެ ވޭދަނަ (ކޭސް) ތައް ވަނީ އިތުރުވާން ފަށާފައެވެ.\nރާއްޖެއިން މިހާތަނަށް ޖުމްލަ 2762 މީހަކު ވަނީ ކޮވިޑް-19 އަށް ފައްސިވެފައެވެ. އޭގެ ތެރޭގައި ހިމެނެނީ 1104 ދިވެހިންނާއި 1658 ބިދޭސީންނެވެ. ފާއިތުވެދިޔަ ދުވަސްތަކުގައި ކޮވިޑަށް ފައްސިވާ ދިވެހިންގެ އަދަދު އަންނަނީ ވަރަށް ބޮޑަށް އިތުރުވަމުންނެވެ.\nމިހާތަނަށް ކޮވިޑް-19 ޖެހިގެން ރާއްޖެއިން 13 މީހަކު ނިޔާވެފައި ވެއެވެ. އޭގެ ތެރޭގައި ހިމެނެނީ އަށް ދިވެއްސަކާއި ހަތަރު ބިދޭސީއެކެވެ.\nޖުލައި 14, 2020 15:35\n"ވަގުތު" އިން ދިވެހި ބަހުގެ އައު ލަފުތަށް ބޭނުންކުރައްވާތީ ވަރަށް އުފާކުރަން


vnews - Anna aharuge seasonga fennaane: Imran\nއަންނަ އަހަރު އެއްވަނަ ޑިވިޒަނުގެ ކުލަބަކުން ފެންނާނެ ކަމަށް އިމްރާމް ބުނެފި\nރާއްޖޭގައި އުފެދުނު އެންމެ މޮޅު އެއް ކީޕަރު އިމްރާން މުޙައްމަދު އަންނަ އަހަރު އެއްވަނަ ޑިވިޒަނުގެ ކުލަބަކުން ފެންނާނެ ކަމަށް އޭނާ ބުނެފިއެވެ.\nވީސްޕޯޓްސް އިން ކުރި ސުވާލަކަށް ޖަވާބު ދެމުން އިމްރާން ބުނީ އަންނަ އަހަރު ކުޅޭނެ ޓީމެއް އަދި ނުނިންމާ ކަމަށާއި އެހެން ނަމަވެސް ކޮންމެ ވެސް ކުލަބުން އޭނާ ފެންނާނެ ކަމަށެވެ.\n"އެއްވެސް ޓީމަކާއި ނުގުޅި ހުންނާތީ ވަރަށް ގިނަ މީހުން އަހާ ކުޅުން ހުއްޓާލީހޭ. އޭގެ ޖަވާބަކީ އަދި ހުއްޓައެއްނުލަން. އަންނަ ސީޒަނުގައި ކޮންމެ ވެސް ކުލަބަކުން ފެންނާނެ. ކުޅުން ހުއްޓާލާނީ ޝަރަފާއި އެކު" ގައުމީ ޓީމާއި އެކު ރަންމެޑަލް ހޯދި ކީޕަރު ބުންޏެވެ.\nއިމްރާން ބުނީ ފިޓްކޮށް ހުރުމަށް މިހާރު ވެސް މަސައްކަތް ކުރާ ކަމަށާއި ޖިމް ވެސް ހަދަމުންދާ ކަމަށެވެ. ކުލަބަށް ފައިދާ ނުކުރާކަމަށް ބުނެ މިސީޒަނުގައި އިމްރާން ކުޅެމުންދިޔަ ނިއުރޭޑިއަންޓުން އެއްބަސްވުން ބާތިލުކުރިއިރު އިމްރާމް ވަނީ މުސާރައިގެ މައްސަލަ އޭރު އެފްއޭއެމްއަށް ވެސް ހުށައަޅާފައެވެ. އިމްރާން އާއެކު އޮތް އެއްބަސްވުން ނިއު އިން އުވާލިއިރު ޓްރާސްފާރ ބާޒާރު ބަންދުވެފައި އޮތުމުން އެހެން ކުލަބަށް ކުޅުމުގެ ފުރުސަތު މިސީޒަނުގައި އޭނައަށް ލިބިފައެއްނުވެއެވެ.\nއިމްރާން ވަނީ ރާއްޖޭގެ ގިނަ ކުލަބުތަކުގެ ގޯލް ބަލަހައްޓައި އެކުލަބުތަކަށް އެތައް ކާމިޔާބެއް ހޯދައިދީފައެވެ. 1999 ވަނަ އަހަރުން 2000 ވަނަ އަހަރަށް އީގަލްސް އިން ގަލޮޅު ދަނޑަށް ނިކުން އިމްރާން ވަނީ 2001 އިން 2009 ވަނަ އަހަރަށް ވިކްޓަރީއަށް ކުޅެފައެވެ. އަދި 2010 އިން 2011 އަށް ވީބީއަށް، 2012 އިން 2014އަށް ނިއުއަށް، 2015 އިން 2016 އަށް މާޒިޔާއަށް ކުޅުމަށް ފަހު އަލުން އިމްރާން ނިއުއަށް ބަދަލުވީ 2017 ވަނަ އަހަރު އެވެ. ފުޓްބޯޅަ ހަޔާތުގައި އިމްރާމް ވަނީ މިހާތަނަށް އެއްވެސް ކުޅުންތެރިއަކަށް ނުހޯދޭ ވަރަށް ޗެމްޕިއަންކަން ހޯދާފައެވެ. އެގޮތުން 38 ރަންމެޑަލް އިމްރާން ވަނީ އެކި ކުލަބުތަކާއި އެކު ހޯދާފައެވެ.\nގައުމީ ފުޓްބޯޅަ ޓީމަށް 1999 ވަނަ އަހަރުން ފެށިގެން ކުޅެމުން އައި އިމްރާން ގައުމީ ޓީމަށް ކުޅުން ހުއްޓާލީ 2016 ވަނަ އަހަރު އެވެ. ހަތް ސާފް ޗެމްޕިއަންޝިޕުގައި ގައުމީ ޓީމުގެ ގޯލް ބަލަހައްޓައި 2008 ގެ މުބާރާތް ގައުމީ ޓީމާ އެކު ކާމިޔާބުކުރި އިމްރާނަކީ ދެކުނު އޭޝިއާގައި އުފެދުނު އެންމެ މޮޅު އެއް ކީޕަރު ކަމަށް ސަރަހައްދީ ކޯޗުން އިއްތިފާގުވެ އެވެ.


ގައުމީ އެއްބައިވަންތަ ކަމުގެ ދުވަސް، 26 ޑިސެމްބަރު، ފާހަގަ ކުރުމަށް މުއްސަސާތަކުން މާދަމާ އަތުގުޅާލުމެއް ބާއްވަނީ – Mikal News\nގައުމީ އެއްބައިވަންތަ ކަމުގެ ދުވަސް - 26 ޑިސެމްބަރު -\nރާއްޖޭގެ ފާހަގަކުރާ ގައުމީ އެއްބައިވަންތަ ކަމުގެ ދުވަސް، 26 ޑިސެމްބަރު، ފާހަގަ ކުރުމުގެ ގޮތުން ފުވައްމުލައް ސިޓީގެ މުއްސަސާތަކުން އަތުގުޅާލުމެއް ބޭއްވުމަށް ފުވައްމުލައް ސިޓީ ކައުންސިލުން ތައްޔާރުވެއްޖެއެވެ.\nމިއަތު ގުޅާލުން ބޭއްވުމަށް ހަމަޖެހިފައި ވަނީ މާދަމާ ހެނދުނު 9:00ގައި ރަސްމީ ބޯޅަދަނޑު (ޏ.އަތޮޅު ތަޢުލީމީ މަރުކަޒު ކުރިމަތި)ގައެވެ. މިއަތުގުޅާލުމުގައި ބައވރިވާ މުއައްސަސާތަކުގެ ފިރހިހެނުން ގައުމީ ކުލަކަތުން، ހުދު ނުވަތަ ރަތް ގަމީހާއި ޓައީ ބެނުންކުރެއްވުމަށާއި އަންހެނުން ވެސް ހުދު ނުވަތަ ރަތް ހެދުމާއި ރަތް ބުރުގާ ބޭނުންކުރެވުމަށް ސިޓީ ކައުންސިލުން އެދިފައި ވެއެވެ.\nގައުމީ އެއްބަިއވަންތަކުމުގެ ދުވަހުގެ ގޮތުގައި 26 ޑިސެމްބަރު ރާއްޖޭގައި ފާހަގަ ކުރަނީ މީގެ 17 އަހަރު ކުރިން ރާއްޖެއާއި ދެކުނު އޭޝިއާއަށް ދިމަވި ސުނާމީގެ ކާރިސާއާއި ގުޅުވައިގެންނެވެ.\n2004 ވަނަ އަހަރު ދިވެހިރާއްޖެ އާއި އޭޝިއާގެ ބައެއް ގައުމުތަކަށް އެރި ސުނާމީ ކާރިސާގައި ރާއްޖޭގެ ގިނަ ރަށްތަކަށް ބޮޑެތި ގެއްލުންތަކެއް ލިބުނެވެ. އހާދިސާގައި5ރަށެއްގައި މީހުން ދިރިނޫޅެވޭ ވަރަށް ގެއްލުން ލިބުނެވެ.އޭގެތެރޭގައުި ރ. ކަނދޮޅުދޫއާި ތ. ވިލިފުށި ހިމެނެއެވެ. ސުނާމީގެ ކާރިސާގައި ރާއްޖެއިން 82 މީހަކު މަރުވެ، 26 މީހަކު ވީނުވީއެއް ނޭނގި ގެއްލިގެން ގޮސްފައިވެއެވެ.\nއެދުވަހުގެ ހާދަިސާގައި ފުވައްމުލަކަށް އެއްވެސް ގެއްލުމެއް ލިބިފައެއް ނުވެއެވެ. ނަމަވެސް ފުވައްމުލަކުގެ މީހުންގެ މުދަލަށް ގެއްލުންވެފައި ވެއެވެ. އަދި ހާލުގައި ޖެހުނު މީހުންގެ ތެރޭގައި އެހެން ރަށްރަށުގައި ތިބި ފުވައްމުލަކުގެ މީހުންވެސް ހިމެނެއެވެ.\nގައުމީ އެއްބައިވަންތަކުމުގެ ދުވަހުގެ ގޮތުގައި 26 ޑިސެމްބަރު ފާހަގަ ކުރަނީ އެދުވަހުގެ ހަނދާން އާކުރުމުގެ ގޮތުންނެވެ.\nގުޅުންހުރި މައުލޫތައް:ގައުމީ އެއްބައިވަންތަކަމުގެ ދުވަސް, ސުނާމީ 2004


galehiri: އިސްލާމީ ވަޙުދަތާ ދެކޮޅަށް ކުރާ ހަނގުރާމަ\nއިސްލާމީ ވަޙުދަތާ ދެކޮޅަށް ކުރާ ހަނގުރާމަ\nމާތްވެގެންވާ އިސްލާމް ދީނުގައި ވަނީ ޖަމާޢަތަށާއި އެއްބައިވަންތަކަމަށް ވަރަށް މަތިވެރި މަޤާމެއް ދެއްވާފަ އެވެ. އެހެންކަމުން މި ދީނުގެ ގިނަ ރުކުންތައް ލައްވާފައިވަނީ، އިޖުތިމާޢީ ރުކުންތަކެއްގެ ގޮތުގަ އެވެ. އާދޭހެވެ. އިސްލާމް ދީނުގެ ވަރަށްގިނަ ފަރުޟުތަކާއި ދީނީ ކަންތައްތަކަކީ އިޖުތިމާޢީ ގޮތެއްގައި ނޫނީ އަދާނުކުރެވޭނެ ކަންތައްތަކެވެ. ޖަމާޢަތެއްގެ ތެރޭގައި ނޫނީ އެއިން ކަމެއް އަދާނުކުރެވޭނެ އެވެ. ކީއްތޯ އެވެ. އެކަންތައްތައް އަދާކުރުމަށްޓަކައި އުންމަތަކާއި ޤައުމަކާއި ދައުލަތް ހިންގުމުގެ ނިޒާމެއް ވެސް ބޭނުންވެ އެވެ. މިހެންވެ، އިސްލާމް ދީނުގައި އަންގަވާފައިވަނީ، ކޮންމެ ފަރުދަކުމެ މުސްލިމުންގެ ޖަމާޢަތާ ގުޅިގެން ދިރިއުޅުމަށެވެ.\nމާތް ﷲ ގެ ޙަޟުރަތަށް ކުއްތަންވުމަށްޓަކައި އެކަހެރިވެ އިނދެ ޢުމުރު ހޭދަކުރުމަކީ، އިސްލާމް ދީނުގައި އޮތްކަމެއް ނޫނެވެ. ކްރިސްޓިއަން ދީނާއި ބާޠިނީ ޞޫފި މަޒުހަބުތަކުގައިވާ ފަދައިން، އެބާވަތުގެ ޢަމަލުތައް ކުރުމަކަށް އިސްލާމް ދީނުގައި އަންގަވާފައެއް ނެތެވެ.\nއިސްލާމީ އުންމަތުގެ އަފުރާދުންގެ މައްޗަށް އޮތް ރަހުބާނިއްޔަތަކީ، ޖިހާދުކުރުމެވެ. އެއީ ޖަމާޢީ ގޮތެއްގައި ނޫނީ ނުކުރެވޭނެ ކަމެކެވެ. އެހެން ދީންތަކުގައިވާ ރަހުބާނިއްޔަތު ފަދައިން ޖަމާޢާތާ ވަކިވެ، އެކަހެރިވެގެން ތިބެންޖެހޭފަދަ ރަހުބާނިއްޔަތެއް އިސްލާމް ދީނުގައި ނެތެވެ. ޖަމާޢަތަށް ފުރަގަސްދީ، އިޖުތިމާޢީ ކަންތައްތަކުން އެއްކިބާވެ، ދުންޔަވީ ޙަޔާތާ ވަކިވެގެން ތިބުމަކަށް އިސްލާމް ދީނުގައި އަންގަވާފައެއް ނެތެވެ.\nއިސްލާމްދީނުގައިވާ މި ޙަޤީޤަތް ޢަމަލީ ގޮތުން ސާބިތުކޮށްދިނުމަށް އޮތީ އިސްލާމީ ވަޙުދަތެވެ. އެ ވަޙުދަތު ނަގަހައްޓާނެ ފަސް ތަނބެއް އިސްލާމް ދީނުގައި ވެ އެވެ. އިސްލާމީ ދިގު ތާރީޚުގައި މުސްލިމުން ވަނީ އެ ތަނބުތަކުގެ މަތީގައި އިސްލާމީ ވަޙުދަތު ނަގަހައްޓާފަ އެވެ. އެ ފަސް ތަނބަކީ، ޢަޤީދާއާއި، ޝަރީޢަތާއި، އުންމަތާއި، ޙަޟާރަތާއި، ދާރުލްއިސްލާމެވެ. މިއިން ކޮންމެ ތަނބެއްގެ ތެރޭގައި ތަފާތުވުމުގެ މުއްސަނދިކަން ހިމެނިފައިވެ އެވެ. އެކަން ތަމްސީލުވެފައިވަނީ، ފަރުޢީ ކަންތައްތަކުގައި އޮންނަ އިޚުތިލާފާއި، އިޖުތިހާދާއި، މަޞްލަޙަތާއި، އާދަކާދައާއި، ޢުރުފުގަ އެވެ.\nއިސްލާމްދީނުގެ ބައިނަލްއަޤުވާމީ ވަންތަކަން ވަނީ، މިނިވަންވުމުގެ އިންޤިލާބެއް ގެނެސްފަ އެވެ. ހަތަރު ޚަލީފާއިންގެ ޒަމާނުއްސުރެ އެ އިންޤިލާބު ވަނީ، އަޅުވެތިވެފައިވާ ޤައުމުތައް މިނިވަންކުރުމުގެ ޙަރަކާތެއް ފަށާފަ އެވެ. އޭރު ޤައުމުތައް އަޅުވެތިކޮށްގެން އުޅުނީ ފާރިސީންނާއި ރޫމީންނެވެ. މިނިވަންކުރުމުގެ އިސްލާމީ ޙަރަކާތަށް ކިޔަމަންވެ، ފާރިސީންވަނީ އިސްލާމްދީނަށް ވަދެފަ އެވެ. ނަމަވެސް ރޫމީންނާއި އެމީހުންގެ ފަހަތުގައިވާ ޔޫރަޕުގެ ގިނަބަޔަކު ވަނީ، އިސްލާމްދީނާ ދުޝްމަންވެފަ އެވެ. މީލާދީން ހަތްވަނަ ޤަރުނުން ފެށިގެން މިއަދާ ހަމައަށް ވެސް އެމީހުން ދަނީ، އިސްލާމީ ދައުލަތާ ހަނގުރާމަކުރުމަށް ބޮޑެތި ލަޝްކަރުތައް އުފައްދައި، ހަނގުރާމަކުރަމުންނެވެ.\nއަޅުގަނޑުމެންގެ ތެރޭގައިވާ ހުޅަނގުގެ ތަހުޒީބުގެ އަސީރުން މި ޙަޤީޤަތް ޤަބޫލެއް ނުކުރެ އެވެ. ނަމަވެސް، އިނގިރޭސި ވިލާތުގެ ކޮމާންޑަރަކު ލިޔުއްވާފައިވާ މިދަންނަވާ ޢިބާރާތުން އެކަނި ވެސް މި ޙަޤީޤަތް ހާމަވެ އެވެ. އޭނާ ލިޔުއްވާފައިވެ އެވެ. "މެދުއިރުމަތީގެ މައްސަލައަކީ، މީލާދީން ހަތްވަނަ ސައްތައާ ހަމައިން ފެށިފައިވާ މައްސަލައެކެވެ." ނިދާފައިވާ ބަޔަކު ހޭލައްވާލަން ހަމައެކަނި މިޢިބާރާތް ވެސް ފުދެ އެވެ. އޭނާގެ މި ޢިބާރާތުން އެނގޭ ގޮތުގައި، ހުޅަނގުގެ ބާރުތަކާ އިސްލާމީ އުންމަތާ ދެމެދުގައިވާ މައްސަލައަކީ މިޒަމާނުގައި އުފެދުނު މައްސަލައެއް ނޫނެވެ. އެކަމަކު އެއީ އިސްލާމީ އުންމަތުގެ ބިންގާ އެޅުނު ހިސާބުން ފެށިގެން އުފެދިފައިވާ މައްސަލައެކެވެ.\nހުޅަނގުގެ ހަނގުރާމަވެރިން ދަނީ، އިސްލާމީ ވަޙުދަތުގެ ތަނބުތަކާ ހަނގުރާމަކުރަމުންނެވެ. އެ ހަނގުރާމަވެރިން އިސްލާމީ އުންމަތުގެ ތަފާތު ތަންތަނުގައި ބޭނުންކުރަނީ ތަފާތު ހަތިޔާރާއި ތަފާތު ވަސީލަތްތަކެވެ. ނަމަވެސް އެ ހުރިހައި ހަތިޔާރަކާއި ވަސީލަތްތަކުގެ އަމާޒަކީ އެއް އަމާޒެކެވެ. އެއީ އިސްލާމީ ވަޙުދަތު ފުނޑުފުނޑުކޮށްލުމެވެ. އިސްލާމީ ވަޙުދަތު އުފުލާލެވޭ ފަސްތަނބު ކަމުގައިވާ، ޢަޤީދާއާއި، ޝަރީޢަތާއި، ޙަޟާރަތާއި، އުންމަތާއި، ދާރުލް އިސްލާމް ސުންނާފަތިކޮށްލުމެވެ. މުސްލިމުން ބަލިކޮށްލެވެން އޮތީ އެކަން ކޮށްގެން ކަމަށްވާތީ އެވެ.\nއިސްލާމީ ދުނިޔޭގެ ޗާޓަށް ބަލައިލާއިރު ފެންނަނީ، ކްރިސްޓިއަން ދީން ފަތުރާ މީހުން، އިސްލާމީ ޢަޤީދާއާ ހަނގުރާމަކުރާ ތަނެވެ. ޢަލްމާނީން، އިސްލާމީ ޝަރީޢަތާ ހަނގުރާމަކުރާ ތަނެވެ. ހުޅަނގުގެ ޙަޟާރަތު، އިސްލާމީ ޙަޟާރަތާ ހަނގުރާމަކުރާ ތަނެވެ. އިސްތިޢުމާރީ ބާރުތައް، އިސްލާމީ އުންމަތާއި، ދާރުލްއިސްލާމާ ހަނގުރާމަކުރާ ތަނެވެ. މި ހަނގުރާމަތަކުގައި އިސްލާމީ އުންމަތް ބައިބައިކޮށް ނިކަމެތިކުރެވިދާނެ ހުރިހައި ވަސީލަތެއް އެބަ ބޭނުންކުރެވެ އެވެ. އެންމެ ކުޑަމިނުން، އިސްލާމީ ޤައުމުތަކުގައި ދިރިއުޅޭ އަޣުލަބިއްޔަތެއް ނެތް، މީސްކޮޅު މަދު ގިންތިތައް ވެސް ހަދާފައިވަނީ ހަތިޔާރަކަށެވެ. އެމީހުންނަށް އެމީހުންގެ ޙައްޤުތައް ހޯދައިދިނުމުގެ ނަމުގަ އެވެ. އަދިވެސް މުސްލިމުން ހޭއަރާކަށް ނުވޭތޯ އެވެ؟\nމުޞަންނިފު: ޑރ. މުޙައްމަދު ޢިމާރާ


Covid ge haalathugai dhivehinnah Umrah veveyne usooleh Saudi in kanda alhaifi | Jazeera\tކޮވިޑްގެ ހާލަތުގައި ދިވެހިންނަށް އުމްރާ ވެވޭނެ އުސޫލެއް ސައުދީއިން ކަނޑައަޅައިފި - Jazeera\nކޮވިޑްގެ ހާލަތުގައި ދިވެހިންނަށް އުމްރާ ވެވޭނެ އުސޫލެއް ސައުދީއިން ކަނޑައަޅައިފި\nމުޙައްމަދު އަފްޒަލް January 24, 2021 184 views0\nކޮވިޑް-19ގެ މި ހާލަތުގައިވެސް ދިވެހިންނަށް އުމްރާ ވެވޭނެފަދަ ހާއްސަ އުސޫލުތަކެއް ސައުދީ އަރަބިޔާއިން ކަނޑައަޅައިފިއެވެ.\nކޮވިޑް-19ގެ ސަބަބުން ބައިނަލްއަގްވާމީ ވައިގެ ދަތުރުފަތުރުތައް ހުއްޓި، ސަޢޫދީ ޢަރަބިއްޔާ އަދި އެހެނިހެން ޤައުމުތަކުގެ ބޯޑަރުތައް ބަންދުކުރުމާ ގުޅިގެން ދިވެހިންނަށް ޢުމްރާގެ މަތިވެރި އަޅުކަން އަދާކުރުމަށް ދަތިތަކާއި ކުރިމަތިވިއެވެ. މިއާއެކު، މިކަމަށް ހައްލެއް ހޯއްދަވައިދެއްވުމަށް މިނިސްޓަރ އޮފް ފޮރިން އެފެއާރޒް އަބްދުﷲ ޝާހިދު ވަނީ ސަޢޫދީގެ ޚާރިޖީ ވަޒީރާއި އަދި ސަޢޫދީ ސަރުކާރާއެކު މަޝްވަރާތައް ކުރައްވާފައެވެ.\nފޮރިން މިނިސްޓްރީއިން މިއަދު ބުނެފައިވާ ގޮތުން، މިހާރު ހާއްސަ ވަކި އުސޫލުތަކަކާއެކު ޢުމްރާގެ މަތިވެރި އަޅުކަން އަދާކުރުމަށް ސަޢުދީ ޢަރަބިއްޔާއަށް ދަތުރުކުރެވޭނެއެވެ. އެގޮތުން،\nޢުމްރާގެ އަޅުކަން އަދާކުރުމަށް އޮންނަ އުޞޫލުތަކާއި އެއްގޮތަށް، މުޤައްދަޞް ދެ ޙަރަމުން ކުރެ ޙަރަމަށް ޢުމްރާގެ އަޅުކަމަށް ނުވަތަ ޒިޔާރަތަކަށްވެސް، ދިޔުމުގެ ކުރިން ރިޒަވޭޝަން ހެއްދުން. (ކުރިންވެސް އަމަލުކުރަމުން އަންނަ އުސޫލުން އުމްރާ ގްރޫޕް/ޓްރެވަލް އެޖެންޓް މެދުވެރިކޮށް)\nދިވެހިރާއްޖޭގައި ހުއްދަ ދެވިފައިވާ ލެބޯޓަރީއަކުން ހައްދާފައިވާ، ސަޢުދީ ޢަރަބިއްޔާއަށް ފުރުމުގެ ކުރިން 72 ގަޑިއިރު ހަމަނުވާ ކޮވިޑް-19 އަށް ނައްސި ޓެސްޓް ސެޓިފިކެޓެއް އޮތުން.\nޢުމްރާގެ އަޅުކަން އަދާކުރާ ފަރާތަށް ހުއްދަދީފައިވާ ދަތުރުގެ ޕްރޮގްރާމާ އެއްގޮތްވާ އެއާލައިން ރިޒަވޭޝަނެއް އޮތުން.\nސަޢުދީ ޢަރަބިއްޔާއަށް އެތެރެވުމަށްފަހު، ޢުމްރާގެ އަޅުކަން އަދާކުރާ ފަރާތެއް ހުންނަން ހަމަޖެހިފައިވާ ހޮޓަލުގައި3ދުވަހަށް ކަރަންޓީނުވުން.\nސަޢުދީ ޢަރަބިއްޔާގެ މިނިސްޓްރީ އޮފް ހެލްތުގެ ޤަވާއިދުގައިވާގޮތުން ޢުމްރާގެ އަޅުކަން އަދާކުރުމަށް މި ޙާއްސަ ހާލަތުގައި ހުއްދަ ދެވޭނީ އުމުރުން 18 އަހަރާއި 50 އަހަރާއި ދެމެދުގެ ފަރާތްތަކަށް.\nޢުމްރާގެ އަޅުކަން އަދާކުރުމަށް ޒިޔާރަތްކުރާ ފަރާތްތަކުން، ސަޢުދީ ޢަރަބިއްޔާއަށް އެތެރެވާ ވަގުތުން ފަށައިގެން އެނބުރި ޤައުމަށް ދެވެންދެން، ރައްކާތެރިކަމުގެ ފިޔަވަޅުތަކަށް ޢަމަލު ކުރުމުގައި ޙާއްސަ ސަމާލުކަމެއް ދިނުން.\nކޮރޯނާ ވައިރަސްގެ ސަބަބުން އުމްރާ ކުރުމުގެ ފުރުސަތު ވަގުތީ ގޮތުން މެދުކަނޑާލިތާ ގާތްގަޑަކަށް7މަސް ދުވަސް ފަހުން ހަރަމްފުޅު ހުޅުވާލީ މިދިޔަ އަހަރުގެ ނޮވެމްބަރު މަހުގެ ތެރޭގައެވެ.\nމައްކާއަށް ކޮންމެ އަހަރަކުވެސް ގިނަ އަދަދެއްގެ މުސްލިމުން އުމްރާ ކުރުމަށް ދަތުރުކުރެއެވެ. މިދިޔަ އަހަރު 19 މިލިއަން މީހުން އުމްރާގެ އަޅުކަންތައް ފުރިހަމަ ކޮށްފައިވެއެވެ. މިހާރު ހަރަމްފުޅުގައި އުމްރާ ކުރެވެނީ ވަރަށް މަދު އަދަދެއްގެ ބަޔަކަށެވެ. މިއީ ސައުދީ އަރަބިއާގައި ހަލުވިކަމާއެކު ފެތުރެމުންދިޔަ ކޮރޯނާ ވައިރަސް ކޮންޓްރޯލް ކުރުމަށްޓަކައި އެގައުމުގެ ސަރުކާރުން އެޅި ފިޔަވަޅެކެވެ.


Niyafathi keun huttaalaa, ei kuran vaa varuge kameh noon!\nނިޔަފަތި ކެއުން ހުއްޓާލާ، އެއީ ކުރަންވާ ވަރުގެ ކަމެއް ނޫން!\nނިޔަފަތި ކެއުމަކީ ގިނަ ބަޔަކު ކޮށް އުޅޭ ކަމެކެވެ. ގިނަ މީހުން ބުނާ ގޮތުގައި ނިޔަފަތި ކެއުމަކީ ދެވި ހިފާ ކަމެކެވެ. އެގޮތުން ބައެއް މީހުން އެއާދަ އުމުރުން 30 އަހަރާއި ހަމައަށް ދަންދެން ގެންގުޅޭ ކަމަށް ދިރާސާތަކުން ދައްކައެވެ.\nދިރާސާއަކުން ދައްކާ ގޮތުގައި ނިޔަފަތި ކެއުމުގެ ސަބަބުން ސިއްހަތަށް އެތައް ގެއްލުންތަކެއް ލިބެއެވެ. އެގޮތުން ނިޔަފަތި ކާ މީހުންނަށް ރޯގާ ފަދަ ބަލިތައް ޖެހުން ފަސޭހަ ކަމަށް ދިރާސާ ތަކުން ދައްކައެވެ. ސަބަބަކީ ނިޔަފަތި އަދި އަތުގައި ހުންނަ ޖަރާސީމުތައް ފަސޭހައިން އަނގައިގެ ތެރެއަށް ވަންނާތީ އެވެ.\nއޭގެ އިތުރުން ނިޔަފަތި ކެއުމުގެ ސަބަބުން ނިޔަފަތީގެ ވަށައިގެން ހުންނަ ހަންތަކަށާއި، މީހާގެ ދަތްތަކަށް ވެސް ގެއްލުން ލިބެއެވެ. ނިޔަފަތި ކާއިރު ހަންތަކަށް ލިބޭ ގެއްލުމުގެ ސަބަބުން ބައެއް ފަހަރު ލޭ އަންނަ ގޮތް ވެއެވެ. އަދި ޖަރާސީމު އުފެދެ އެވެ.\nނިޔަފަތި ކެއުމުގެ ސަބަބުން ދަތްތައް ބަލިކަށިކޮށްލަ އެވެ. އަދި ބައެއް ފަހަރު ދަތް އެޅުމަށް ނުވަތަ ކެއުމަށް ބޭނުން ކުރާ ދަތްތަކުގެ ދޭތެރެ ދުރުކޮށްލައެވެ. މިހެން ދިމާވަނީ ތަކުރާރުކޮށް ނިޔަފަތީގައި ދަތްއެޅުމުގެ ސަބަބުން ދަތުގެ މޫތައް ނުވަތަ ބުޑު ބަލިކަށި ވާތީ އެވެ.\nނިޔަފަތި ކެއުމުގެ ސަބަބުން ނިޔަފަތީގެ ރީތިކަން ވެސް ގެއްލެ އެވެ. ރީތިކޮށް ބެހެއްޓުމަށްޓަކައި ގިނަ ކަންތައްތައް ކުރެވިދާނެ އެވެ.\nއެގޮތުން ނިޔަފަތި ރީތިކޮށް ބެހެއްޓުމަށްޓަކައި ފިނިފެން ބޭނުން ކުރެވިދާނެ އެވެ. ކޮންމެ ދުވަހަކުވެސް ފިނިފެނުން ނިޔަފަތިތައް ދޮވެ ހަދާލުމުން ނިޔަފަތިތައް ރީތިވެގެން ދާނެ އެވެ. އަދި ނިޔަފަތިތައް މަޑު ފިޔާތޮށި ކުލައެއް އަރާނެ އެވެ.\nއޭގެ އިތުރުން ލުނބޯ ފެލުމަށް ފަހު، ދެތިން ތިކި ފިނިފެނާއި އެއްކޮށްލައިގެން ނިޔަފަތިތަކުގައި އުނގުޅި ދާނެ އެވެ. ނިޔަފަތިތައް ސާފުވުމުގެ އިތުރުން ނިޔަފަތިތަކަށް އޭގެ ސަބަބުން އިތުރު ވިދުމެއް ވެސް އަންނާނެ އެވެ.\nނިޔަފަތިތައް ރީތިކޮށް ބެހެއްޓުމަށްޓަކައި ނިޔަފަތީގައި ކިއުކަމްބާ އުނގުޅި ދާނެ އެވެ. އެގޮތުން ކިއުކަންބާގެ ތޮށި މެށުމަށް ފަހު ނިޔަފަތީގައި އުނގުޅައި، އޭގެ ދިޔަ ނިޔަފަތި ތެރެއަށް އަސަރު ކުރަންދެން މަޑުކޮށްލާށެވެ. އަދި އެއަށް ފަހު އާދައިގެ ފެނުން ދޮވެލާނީ އެވެ.\nމިހެން ހަފުތާއަކު ތިން ފަހަރު ބޭނުން ކުރެވިދާނެ އެވެ. ނިޔަފަށްޗަށް އަންނަ ބަދަލު ހަފުތާއެއް ތެރޭގައި ފެނިގެން ދާނެ އެވެ.\nނިޔަފަތި ކަނީ ނުވަތަ ދަތް އަޅަނީ މީރު ވެގެންނެއް ނޫނެވެ. ދިރާސާތަކުން ދައްކާ ގޮތުގައި ގިނަ މީހުން ނިޔަފަތި ކަނީ ފޫހިވުމުން ނުވަތަ ހާސްވުމުންނެވެ. ނަމަވެސް ހާސްކަން ކަނޑުވާލަން ނުވަތަ ފޫހި ފިލުވާލަން މިއީ ކުރުން އެންމެ ރަނގަޅު ކަންތައްތައްތޯ ވިސްނާލަން އެބަ ޖެހެއެވެ.\nނޭގި ހުރެ ނަމަވެސް ތި ކުރެވޭ ކަމަކީ އޭގެ ސަބަބުން ތިމާގެ ސިއްހަތަށް ގެއްލު ދެނިވި ކަމެއްކަން ހަނދުމަ ބަހައްޓާށެވެ.


Loabiveriyaa Beyvafaatherivi Kamah Heekoh Jinsee Gunavan Burikoh Flush Kollaifi - Vaguthu\nލޯބިވެރިޔާ ބޭވަފާތެރިވިކަމަށް ހީކޮށް ޖިންސީ ގުނަވަން ބުރިކޮށް ފްލަޝްކޮށްލައިފި\n2 ހަފްތާ ކުރިން ( އޭޕްރީލް 7, 2021 )\nޓައިވާންގައި ލޯބިވެރިޔާ ބޭވަފާތެރިވިކަމަށް ހީކޮށް ޖިންސީ ގުނަވަން ބުރިކޮށް ފްލަޝްކޮށްލައިފިއެވެ.\nރިޕޯޓްތައް ބުނާ ގޮތުން އަންހެނަކު އޭނާގެ ލޯބިވެރިޔާގެ ޖިންސީ ގުނަވަން ބުރިކޮށްލާފައި ވަނީ އެ ފިރިހެން މީހާ ނިދާފައި އޮއްވައެެވެ.\nހުއަންގް ނަމަކަށް ކިޔާ މީހަަކަށް ދިމާވި މި ހާދިސާގައި އެ މީހާ އަށް ވަނީ ވަރަށް ބޮޑަށް އަނިޔާ ލިބިފައެވެ.\nއަނިޔާ ލިބުނު ފިރިހެން މީހާ އަށް ނިދިން ހޭލެވުނީ އޭނާގެ ޖިންސީ ގުނަވަން ބުރިކޮށްލުމުން ކަމަށާއި އޭރު ޖިންސީ ގުނަވަން ބުރިކޮށްލުމުން މުޅި ހަށިގަނޑުގައި ވޭން އަޅާ ކަމަށް އޭނާ އާއި ހަވާލާދީ ނޫސްތަކުގައި ވަނީ ބުނެފައެވެ.\n52 އަހަރުގެ އެމީހާ ނިދާފައި އޮއްވާ އޭނާގެ ލޯބިވެރިޔާ އޭނާ އަށް ހަމަލާ ދިނީ ކުއްލިއަކަށް ކަމަށް ވެސް މީޑިއާ ރިޕޯޓްތައް ބުނެއެވެ.\n3 ކުދިންގެ ބައްްޕައެއް ކަމަށްވާ ހުއަންގް އަށް ހޭލެވުނު އިރު އޭނާގެ ޖިންސީ ގުނަވަން ބުރިކޮށްލުމުން ވަރަށް ބޮޑަށް ލޭ އަންނަމުން ދިޔައެވެ.\nހުއަންގްގެ ލޯބިވެރިޔާ އަކީ އުމުރުން 40 އަހަރުގެ ފަންގް ނަމަކަސް ކިޔާ އަންހެނެކެވެ. އޭނާ ހުއަންްގްގެ ޖިންސީ ގުނަވަން ބުރިކޮށްލީ ބަދިގޭގައި ބޭނުން ކުރާ ޒާތުގެ ކަތުރަކުންނެވެ. އޭނާ ޖިންސީ ގުނަވަން ފްލަޝް ކުރީ ފަހުން ވެސް ޖިންސީ ގުނަވަން ގުޅުވާނެ ފުރުސަތެއް އޭނާ އަށް ދޭން ބޭނުން ނުވާތީ ކަމަށް މީޑިއާތަކުގައި ވަނ ބުނެފައެވެ.\nޖިންސީ ގުނަވަން ބުރިކޮށްލުމަށް ފަހު ފުލުހުންނާއި ހަވާލުވެފައި ވަނީ ފަންގް އަމިއްލައަކަށެވެ. މި ހާދިސާގައި އަނިޔާ ލިބުނު ފިރިހެން މީހާ ހޮސްޕިޓަލަށް ގެންދިޔަ އިރުވެސް ވަރަށް ބޮޑަށް ލޭ އަންނަ ކަމަށް މީޑިއާ ރިޕޯޓްތަކުގައިވެއެވެ. ނަމަވެސް މިހާރު އޭނާގެ ހާލު ސްޓޭބަލްއެވެ.\nއަދި ހާދިސާ ހިނގި ސަރަހައްދުން ޖިންސީ ގުނަވަން ބުރިކުރުމަށް ބޭނުން ކުރި ކަތުރު ވަނީ ފެނިފައި ކަމަށް ވެސް އެ ގައުމުގެ ފުލުހުންނާއި ހަވާލާދީ މީޑިއާ ރިޕޯޓްތައް ބުނެއެވެ.\nހުއަންގް ލޯބިވެރިޔާ އަށް ބޭވަފާތެރިވި ކަމަށް ލޯބިވެރިޔާ އަށް ހީކުރެވުނު ނަމަވެސް އޭނާ އެފަދަ ކަމެއް ނުކުރާކަން ފަހުން ވަނީ އެނިފައެވެ.\nއޭޕްރީލް 7, 2021 13:44